ഫോട്ടോസ് പുറത്ത് വിട്ട് താരം… അവസരങ്ങള് ധാരാളം കിട്ടും അതിനുവേണ്ടി നമ്മള് ചിലരുടെ മുമ്പില് മടിക്കുത്ത് അഴിക്കേണ്ടി വരും.. ചാന്‍സ് കിട്ടാന് വഴങ്ങി കൊടുക്കേണ്ട സാഹചര്യം ഉണ്ടായി.. വെളിപ്പെടുത്തി ശ്രീ റെഡ്ഡി.. – NEWS OF POST\nഫോട്ടോസ് പുറത്ത് വിട്ട് താരം… അവസരങ്ങള് ധാരാളം കിട്ടും അതിനുവേണ്ടി നമ്മള് ചിലരുടെ മുമ്പില് മടിക്കുത്ത് അഴിക്കേണ്ടി വരും.. ചാന്‍സ് കിട്ടാന് വഴങ്ങി കൊടുക്കേണ്ട സാഹചര്യം ഉണ്ടായി.. വെളിപ്പെടുത്തി ശ്രീ റെഡ്ഡി..\nസിനിമാ മേഖലയിലെ ചൂഷണം എല്ലായ്പ്പോഴും ചർച്ചാവിഷയമാണ്. സിനിമ പുരുഷാധിപത്യ മേഖലയാണെന്ന് പലരും പരാതിപ്പെടുന്നു. മറ്റ് തൊഴിലുകളുമായി താരതമ്യപ്പെടുത്തുമ്പോൾ സ്ത്രീകളെ ശാരീരികമായി ചൂഷണം ചെയ്യുന്നതിനെക്കുറിച്ചുള്ള പരാതികൾ.\nസിനിമാ മേഖലയിൽ നിന്ന് കേൾക്കുന്നുവെന്നത് ഒരു രഹസ്യ രഹസ്യമാണ്. ഇന്ത്യയിലെ ഏറ്റവും സമ്പന്നമായ ഒന്നാണ് തെലുങ്ക് ചലച്ചിത്ര വ്യവസായം. വിവാദങ്ങളിൽ ഏറ്റവും കൂടുതൽ സംസാരിക്കപ്പെടുന്ന ഒരാളാണ് മിസ്റ്റർ റൂഡി. ടെലിവിഷൻ വ്യവസായത്തിൽ നിന്നാണ് അവർ സിനിമ ലോകത്തേക്ക് പ്രവേശിക്കുന്നത്.\nതന്നെ പലരും ശാരീരികമായി പീഡിപ്പിച്ചുവെന്ന് അവർ ആവർത്തിച്ചു വെളിപ്പെടുത്തിയിട്ടുണ്ട്. പ്രതിഷേധം അർദ്ധ നഗ്നമായി പ്രഖ്യാപിച്ചു, സിനിമാ ചേംബറിന് മുന്നിൽ പോലും. ഇന്ത്യയിലുടനീളം ചർച്ച ചെയ്യപ്പെട്ട പ്രതിഷേധമായിരുന്നു അത്.\nഎന്നാൽ അവരുടെ വെളിപ്പെടുത്തലുകൾ ചലച്ചിത്രമേഖലയിലെ അവസരങ്ങൾ കുറയ്ക്കുന്നതിനും ഒറ്റപ്പെടലിനുള്ള പരിഹാരത്തിനും കാരണമായി. അവർ പറയുന്നതിനു പിന്നിലെ സത്യം ഇപ്പോഴും വ്യക്തമല്ല.\nതെലുങ്ക് സിനിമ നിലനിൽക്കണമെങ്കിൽ ശരീരഭാഗങ്ങൾ പങ്കിടണം എന്ന അവരുടെ വാദം വലിയ വിവാദത്തിന് കാരണമായി. അവരുടെ അഭിപ്രായങ്ങൾ സോഷ്യൽ മീഡിയയിൽ ഒരു പിടി ശത്രുക്കളെ സൃഷ്ടിക്കാൻ കാരണമായി.\nഇത്തരം അഭിപ്രായങ്ങൾ ഒരിക്കലും സാമാന്യവൽക്കരിക്കുകയോ സംസാരിക്കുകയോ ചെയ്യരുതെന്ന് പലരും പറഞ്ഞു. അനാവശ്യ അഭിപ്രായങ്ങളിലൂടെ ഈ തരം സ്വന്തം കുഴി കുഴിച്ചതായും പലരും അഭിപ്രായപ്പെട്ടു. എന്നിരുന്നാലും, അവർ ഇപ്പോൾ തെലുങ്ക് സിനിമയിൽ വളരെ സജീവമല്ല.\nഒരിക്കലും കാണുന്നത് എല്ലാം ഒന്നും വിശ്വസിക്കരുത്. തെറ്റുപറ്റിയ ശേഷം മാത്രമേ നമ്മള് തിരിച്ചറിയു..കണ്ണ്മുന്നില് കാണുന്നത് ഒന്നും സത്യം ആകണം എന്നില്ല… ചില അനുഭവങ്ങളെ പറ്റി തുറന്നു പറഞ്ഞ് വരലക്ഷ്മി….


അവസാന പന്തില് ത്രസിപ്പിക്കുന്ന ജയവുമായി ഇംഗ്ലണ്ട്; കറാന് മുന്‍പില് ഡികോക്കിന്റെ അതിവേഗ അര്‍ധശതകം മ - Samakalika Malayalam\nഅവസാന പന്തില് ത്രസിപ്പിക്കുന്ന ജയവുമായി ഇംഗ്ലണ്ട്; കറാന് മുന്‍പില് ഡികോക്കിന്റെ അതിവേഗ അര്‍ധശതകം മുട്ടുമടക്കി\nBy സമകാലിക മലയാളം ഡെസ്‌ക് | Published: 15th February 2020 10:52 AM |\nഡര്‍ബന്: അവസാന നിമിഷം വരെ ആരാധകരെ മുള്‍മുനയില് നിര്‍ത്തുന്ന പതിവ് തുടര്‍ന്ന് ഇംഗ്ലണ്ട്. സൗത്ത് ആഫ്രിക്കക്കെതിരായ പരമ്പരയിലെ രണ്ടാം ട്വന്റി20യില് ആരാധകരെ ത്രില്ലടിപ്പിച്ച് രണ്ട് റണ്‍സിന് ഇംഗ്ലണ്ട് ജയം തൊട്ടു.\nഇംഗ്ലണ്ട് ഉയര്‍ത്തിയ 204 റണ്‍സ് വിജയ ലക്ഷ്യം പിന്തുടര്‍ന്ന് സൗത്ത് ആഫ്രിക്കക്ക് നിശ്ചിത ഓവറില് ഏഴ് വിക്കറ്റ് നഷ്ടത്തില് 202 റണ്‍സിലേക്കെത്താനെ സാധിച്ചുള്ളു. അവസാന പന്തില് ജയിക്കാന് രണ്ട് റണ്‍സായിരുന്നു സൗത്ത് ആഫ്രിക്കക്ക് വേണ്ടത്. മറ്റൊരു സൂപ്പര് ഓവറിലേക്ക് കാര്യങ്ങള് പോവുമെന്ന് തോന്നിച്ചെങ്കിലും ഇംഗ്ലണ്ട് അവസാന പന്തില് തന്നെ കാര്യങ്ങള് അവസാനിപ്പിച്ചു. 15 റണ്‍സായിരുന്നു അവസാന ഓവറില് സൗത്ത് ആഫ്രിക്കക്ക് വേണ്ടിയിരുന്നത്.\n2007 ട്വന്റി20 ലോകകപ്പ് ഫൈനലില് അവസാന പന്തില് ഇന്ത്യക്കെതിരെ മിസ്ബ കളിച്ചത് പോലൊരു സ്‌കൂപ്പ് ഷോട്ട് സൗത്ത് ആഫ്രിക്കയുടെ ഫോര്‍ട്ടുയിനില് നിന്ന് വന്നു. ഉയര്‍ന്ന് പൊങ്ങിയ പന്ത് കൃത്യമായി ആദില് റാഷിദിന്റെ കൈകളിലേക്കെത്തി. സൂപ്പര് ഓവര് എന്ന സൗത്ത് ആഫ്രിക്കയുടെ പ്രതീക്ഷയും അവിടെ അസ്തമിച്ചു. അവസാന ഓവറില് കറനെതിരെ സിക്‌സും ഫോറും അടിച്ച് പ്രിടോറിയസ് തുടങ്ങിയെങ്കിലും അവസാന രണ്ട് ഡെലിവറിയിലും വിക്കറ്റ് വീഴ്ത്തി കറന് തിരിച്ചടിച്ചു.\nടോസ് നഷ്ടപ്പെട്ട് ബാറ്റിങ്ങിന് ഇറങ്ങിയ സൗത്ത് ഇംഗ്ലണ്ടിന് വേണ്ടി ജാസന് റോ 29 പന്തില് മൂന്ന് ഫോറും രണ്ട് സിക്‌സും പറത്തി വെടിക്കെട്ടിന് തുടക്കമിട്ടു. 17 പന്തില് നിന്ന്2ഫോറും മൂന്ന് സിക്‌സും പറത്തി ബെയര്‍സ്റ്റോയും, 27 റണ്‍സ് എടുത്ത് മോര്‍ഗനും റണ്‍റേറ്റ് താഴാതെ നോക്കി. 30 പന്തില് നിന്ന് നാല് ഫോറും രണ്ട് സിക്‌സും പറത്തി 47 റണ്‍സ് എടുത്ത ബെന് സ്റ്റോക്‌സും, 11 പന്തില് നിന്ന് നാല് സിക്‌സും മൂന്ന് ഫോറും പറത്തി 39 റണ്‍സ് എടുത്ത മൊയിന് അലിയുമാണ് ഇംഗ്ലണ്ട് സ്‌കോര് 200 കടത്തിയത്.\nകൂറ്റന് വിജയ ലക്ഷ്യം പിന്തുടര്‍ന്ന സൗത്ത് ആഫ്രിക്കക്ക് വേണ്ടി തച്ചു തകര്‍ത്താണ് നായകന് ഡികോക്ക് കളിച്ചത്. ട്വന്റി20യില് ഒരു സൗത്ത് ആഫ്രിക്കന് താരത്തിന്റെ അതിവേഗ അര്‍ധശതകം ഡികോക്ക് ഇവിടെ പിന്നിട്ടു. 22 പന്തില് നിന്ന് രണ്ട് ഫോറും എട്ട് സിക്‌സും പറത്തി 65 റണ്‍സ് ആണ് ഡികോക്ക് അടിച്ചു പറത്തിയത്. അവസാന ഓവറുകളില് 13 പന്തില് നിന്ന് 25 റണ്‍സ് അടിച്ചെടുത്ത പ്രടോറിയസ് സൗത്ത് ആഫ്രിക്കയെ വിജയത്തിന് അടുത്തേക്ക് എത്തിച്ചെങ്കിലും ഫിനിഷിങ്ങില് പിഴച്ചു.\nഇംഗ്ലണ്ട്-സൗത്ത് ആഫ്രിക്ക ഡികോക്ക് മൊയിന് അലി കറാന്


‘സ്‌ത്രീകളെ വലിച്ചുകീറണം’: കൊലവിളി പ്രസംഗം നടത്തിയ കൊല്ലം തുളസി കീഴടങ്ങണം; മുൻകൂർ ജാമ്യാപേക്ഷ ഹൈക്കോടതി തള്ളി – Truevision News\n‘സ്‌ത്രീകളെ വലിച്ചുകീറണം’: കൊലവിളി പ്രസംഗം നടത്തിയ കൊല്ലം തുളസി കീഴടങ്ങണം; മുൻകൂർ ജാമ്യാപേക്ഷ ഹൈക്കോടതി തള്ളി\nകൊച്ചി; ശബരിമല വിഷയത്തിൽ സ്‌ത്രീകൾക്കെതിരെ കൊലവിളി നടത്തിയ കൊല്ലം തുളസിയുടെ മുൻകൂർ ജാമ്യാപേക്ഷ ഹൈക്കോടതി തള്ളി. അന്വേഷണ ഉദ്യോഗസ്ഥന് മുന്നിൽ കീഴടങ്ങണമെന്ന് ഉത്തരവായി. കൊല്ലം തുളസിയുടെ മാപ്പപേക്ഷയും കോടതി തള്ളി .\nഒക്ടോബർ 12ന് ചവറയില് നടന്ന വിശ്വാസ സംരക്ഷണ ജാഥയിൽ പ്രസംഗത്തിനിടെ ശബരിമലയില് പോകുന്ന യുവതികളെ രണ്ടായി വലിച്ചു കീറണമെന്നും ഒരു ഭാഗം ഡൽഹിക്കും ഒരുഭാഗം പിണറായി വിജയെന്റെ മുറിയിലേക്കും എറിയണമെന്നുമാണ് കൊല്ലം തുളസി പ്രസംഗിച്ചത് .\nഅത് അംഗീകരിക്കാനാവില്ലെന്ന് കോടതി പറഞ്ഞു. ഇത്തരം പ്രസംഗങ്ങൾ സ്ത്രീ പ്രവേശനം അനുവദിച്ച സുപ്രീം കോടതി വിധിക്കെതിരാണ്. നാട്ടിൽ അക്രമങ്ങളുണ്ടാവാൻ പ്രസംഗം കാരണമായെന്നും കോടതി പറഞ്ഞു.\nഡിവൈഎഫ്ഐ ചവറ ബ്ലോക്ക് കമ്മിറ്റി നൽകിയ പരാതിയിലാണ് മതസ്പര്‍ദ്ദ വളര്‍ത്തല്, മതവികാരത്തെ വ്രണപ്പെടുത്തൽ, സ്തീത്വത്തെ അപമാനിക്കൽ, സ്ത്രീകളെ പൊതുസ്ഥലത്തുവെച്ച് അവഹേളിക്കൽ, അസഭ്യം പറയൽ തുടങ്ങിയ കുറ്റകൃത്യങ്ങൾക്കനുസൃതമായ വകുപ്പുകൾ ചേർത്ത് കേസ് രജിസ്റ്റർ ചെയ്തത്.കൊല്ലം പ്രിൻസിപ്പൽ സെഷൻസ് കോടതി ജാമ്യാപേക്ഷ നേരത്തെ തള്ളിയിരുന്നു.\nബിജെപി സംസ്ഥാന പ്രസിഡന്റ് അഡ്വ. പി ശ്രീധരന്‍പിളളയായിരുന്നു ജാഥയുടെ ക്യാപ്റ്റന്. ബിജെപിയുടെ മുതിര്‍ന്ന നേതാക്കള് ഉള്‍പ്പെടെയുള്ളവരുടെ സാന്നിധ്യത്തിലായിരുന്നു കൊല്ലം തുളസിയുടെ അധിക്ഷേപം .


ബിഎസ്എന്‍എല് ജീവനക്കാര് നാളെ മുതല് അനിശ്ചിതകാല പണിമുടക്കിലേക്ക് l KAIRALINEWSONLINE.COM |\nബിഎസ്എന്‍എല് ജീവനക്കാര് നാളെ മുതല് അനിശ്ചിതകാല പണിമുടക്കിലേക്ക് – Kairalinewsonline.com\nന്യൂസ് ഡെസ്ക് 10 months ago BSNL Comments\nബി എസ് എന് എല് ജീവനക്കാര് നാളെ മുതല് അനിശ്ചിത കാല പണി മുടക്കിലേക്ക്. ബി എസ് എന് എല്ലിന് 4ജി സ്പെക്ട്രം ഒരുക്കുക, ശമ്പള പരിഷ്ക്കരണം നടപ്പിലാക്കുക, എന്നീ ആവശ്യങ്ങളുന്നയിച്ചാണ് ജീവനക്കാര് നാളെ മുതല് പണി മുടക്കുന്നത്.\nബി എസ് എന് എല്, ജീവനക്കാരുടെ ശമ്പളം 2007ന് ശേഷം പരിഷ്ക്കരിച്ചിട്ടില്ല. കമ്പനിയുടെ സാമ്പത്തിക നഷ്ടം ചൂണ്ടിക്കാണിച്ചാണ് ശമ്പളപരിഷ്ക്കരണം നിഷേധിക്കുന്നത്. എന്നാല് കമ്പനി വരുമാനം കുറയുന്നത്, 4ജി സ്പെക്ട്രം അനുവദിക്കാത്തതിനാലാണ്.\nസ്പെക്ട്രത്തിന് മാര്‍ക്കറ്റ് വില നല്‍കുവാന് ബി.എസ്. എന്. എല് തയ്യാറായിട്ടും ഇത് അനുവദിച്ചിട്ടില്ല.\nനിലവില് ഡാറ്റാ സേവന മേഖലയില് കുത്തക കെെവരിച്ച് തങ്ങള് നിശ്ചയിക്കുന്ന നിരക്കില് ഡാറ്റ വില്‍ക്കുകയാണ് സ്വകാര്യ കമ്പനികള്. ഇതിനുള്ള സാഹചര്യം സൃഷ്ടിച്ചു നല്‍കുകയാണ് കേന്ദ്ര സര്‍ക്കാര്.\nറിലയന്‍സിന്‍റെ വരവോടെ നഷ്ടത്തിലായ സ്വകാര്യ കമ്പനികളെ സഹായിക്കാനായി പോലും കേന്ദ്രസര്‍ക്കാര് കോടികളുടെ പാക്കേജുകള്‍പ്രഖ്യാപിച്ചിട്ടുണ്ട്. ഗവര്‍മെന്‍റിന്‍റെ പരിപാടികള് ഏറ്റെടുത്ത് നടത്തുന്നതിനാലും, ബിഎസ് എന് എല്ലിന് നഷ്ടമുണ്ടാകുന്നുണ്ട്.\nഎന്നാല് ബി എസ് എന് എല്ലിന്‍റെ നഷ്ടം നികത്തുവാനുള്ള ഒരു പദ്ധതിയും കേന്ദ്രത്തിന്‍റെ ഭാഗത്തു നിന്നുംഉണ്ടായിട്ടില്ല. ഇതില് പ്രതിഷേധിച്ചാണ്, ട്രേഡു യുണിയന് പണിമുടക്ക് പ്രഖ്യാപിച്ചത്.\n« ‘മുല്ലപ്പള്ളിയുടെ ആക്ഷേപം ശുദ്ധ അസംബന്ധം; സ്വന്തം കഴിവുകേട് മറയ്ക്കാനുള്ള ശ്രമം; തെറ്റ് കണ്ടെങ്കിൽ എന്ത് കൊണ്ട് അന്ന് ബഹറയ്ക്ക് എതിരെ മുല്ലപ്പള്ളിയുടെ കോണ്‍ഗ്രസ് സർക്കാർ നടപടി എടുത്തില്ലെന്നും കോടിയേരി\nസൗന്ദര്യ സംരക്ഷണത്തിന് ആപ്പിളും; മുഖത്ത് തേച്ച് നോക്കൂ »\nകോഴിക്കോട് ബ്യുറോ2mins ago


എൻസിപി കേരള ഘടകത്തിൽ തർക്കം തുടരുന്നു, ദേശീയ അധ്യക്ഷൻ ശരത് പവാറിന്റെ കേരള സന്ദർശനം മാറ്റിവച്ചു | Newsthen l The news interactive\nHome/NEWS/എൻസിപി കേരള ഘടകത്തിൽ തർക്കം തുടരുന്നു, ദേശീയ അധ്യക്ഷൻ ശരത് പവാറിന്റെ കേരള സന്ദർശനം മാറ്റിവച്ചു\nഎൻസിപി കേരള ഘടകത്തിൽ തർക്കം തുടരുന്നു, ദേശീയ അധ്യക്ഷൻ ശരത് പവാറിന്റെ കേരള സന്ദർശനം മാറ്റിവച്ചു\nപാലാ സീറ്റ് ഉൾപ്പെടെയുള്ള വിഷയങ്ങൾ ചർച്ച ചെയ്യാനായിരുന്നു ശരത് പവാറിന്റെ സന്ദർശനം തീരുമാനിച്ചിരുന്നത്. പാലാ സീറ്റിനെ ചൊല്ലി ആയിരുന്നു എൻസിപിയിൽ ചർച്ചകൾക്ക് തുടക്കം കുറിച്ചത്.\nസംസ്ഥാന കമ്മിറ്റി അംഗങ്ങളും ജില്ലാ പ്രസിഡണ്ട് മാരും ഉൾപ്പെടെ 55 പേരെയാണ് അഖിലേന്ത്യാ പ്രസിഡന്റ് യോഗത്തിലേക്ക് ക്ഷണിച്ചിരുന്നത്. മുംബൈയിൽ ചില ചടങ്ങുകളിൽ പങ്കെടുക്കേണ്ടതാണ് സന്ദർശനം മാറ്റിവക്കാൻ കാരണം എന്നാണ് ഔദ്യോഗിക വിശദീകരണം.\nഇതിനിടെ എ കെ ശശീന്ദ്രൻ വിഭാഗം പവാറുമായി ആശയവിനിമയം നടത്താൻ, സമാന ചിന്താഗതിക്കാരുടെ അനൗപചാരിക യോഗം ഔദ്യോഗികവസതിയിൽ വിളിച്ചുചേർത്തു. 10 ജില്ലാ പ്രസിഡണ്ടുമാർ തനിക്കൊപ്പം ഉണ്ടെന്നാണ് ശശീന്ദ്രന്റെ വാദം. ഇടതുമുന്നണി വിടേണ്ടെന്ന നിലപാടിൽ ഉറച്ചു നിൽക്കുന്നവരാണ് ശശീന്ദ്രന്റെ ഒപ്പമുള്ളത്. എന്നാൽ പാലാ സീറ്റ് ഉൾപ്പെടെ എൻസിപിയുടെ നാലു സീറ്റുകളും വിട്ടു കൊടുക്കേണ്ടതില്ലെന്നാണ് സംസ്ഥാന പ്രസിഡണ്ട് ടി പി പീതാംബരന്റെ നിലപാട്.\nസംസ്ഥാന ഘടകത്തിൽ രൂക്ഷമായ അഭിപ്രായ വ്യത്യാസം നില നിൽക്കവേ അഭിപ്രായ ശേഖരണം നടത്തുകയാണ് പവാറിന്റെ സന്ദർശന ലക്ഷ്യം. ഇക്കാര്യത്തിനായി താൻ കേരളത്തിലേക്ക് വരാം എന്ന നിർദ്ദേശം മുന്നോട്ടുവച്ചത് അദ്ദേഹം തന്നെയാണ്.\n" ഓപ്പറേഷന് ജാവ " ടീസര് റിലീസ്


ഈമയൌ മെയ് 4ന് തിയേറ്ററുകളിലേക്ക്\n30 May, 2018 at 10:42 PM\nമൂന്ന് സംസ്ഥാന പുരസ്കാരങ്ങൾ സ്വന്തമാക്കിയ ചിത്രം മെയ് 4ന് റിലീസ് ചെയ്യും. ആഷിഖ് അബു ആണ് സിനിമയുടെ വിതരണാവകാശം സ്വന്തമാക്കിയത്\nലിജോ ജോസ് പെല്ലിശേരി സംവിധാനം ചെയ്ത ഈമയൌവിന്‍റെ റിലീസ് തീയതി പ്രഖ്യാപിച്ചു. മൂന്ന് സംസ്ഥാന പുരസ്കാരങ്ങൾ സ്വന്തമാക്കിയ ചിത്രം മെയ് 4ന് റിലീസ് ചെയ്യും. ആഷിഖ് അബു ആണ് സിനിമയുടെ വിതരണാവകാശം സ്വന്തമാക്കിയത്.\nമികച്ച സംവിധായകനും സ്വഭാവനടിക്കും ശബ്ദസംവിധാനത്തിനുമുള്ള സംസ്ഥാന പുരസ്കാരങ്ങൾ സ്വന്തമാക്കിയ ഈമയൌ ഒടുവില് തീയറ്ററുകളിലേക്ക് എത്തുകയാണ്. കഴിഞ്ഞ വർഷം നവംബര് 30നാണ് സിനിമയുടെ റിലീസ് തീരുമാനിച്ചിരുന്നത്. ഏതാനും മേളകളില് പ്രദര്‍ശനാനുമതി ലഭിച്ചതിനാല് സിനിമയുടെ റിലീസ് നീട്ടുകയായിരുന്നു. അന്നു മുതലുള്ള അഞ്ച് മാസത്തെ പ്രേക്ഷരുടെ കാത്തിരിപ്പിനാണ് മെയ് 4ന് വിരാമമാകുന്നത്.\nചെമ്പന് വിനോദും വിനായകനും പ്രധാന വേഷങ്ങളില് അഭിനയിച്ച ചിത്രം വാവച്ചൻ മേസ്തിരി എന്നയാളുടെ മരണവും ശവസംസ്കാര ചടങ്ങുകളും അതിനെ തുടര്‍ന്നുള്ള സംഭവങ്ങളും ദൃശ്യവത്ക്കരിക്കുന്നു. ഈശോ മറിയം യൌസേപ്പ് എന്നതിന്റെ ചുരുക്കരൂപമാണ് ഈമയൌ. 18 ദിവസം കൊണ്ടാണ് സിനിമയുടെ ചിത്രീകരണം പൂര്‍ത്തിയാക്കിയത്.\nസിനിമയിലൂടെ ലിജോ ജോസ് പെല്ലിശേരിക്ക് മികച്ച സംവിധായകനും പൌളി വത്സന് മികച്ച സ്വഭാവ നടിക്കും രംഗനാഥ് രവിക്ക് മികച്ച ശബ്ദസംവിധാനത്തിനുമുള്ള സംസ്ഥാന പുരസ്കാരം ലഭിച്ചിരുന്നു. പി എഫ് മാത്യൂസ് തിരക്കഥ ഒരുക്കിയ ചിത്രത്തിന്റെ ഛായാഗ്രാഹകൻ ഷൈജു ഖാലിദ് ആണ്. പ്രശാന്ത് പിള്ളയുടേതാണ് സംഗീതം.\n‘പെരുന്നാള് പാട്ടോടെ വരവ്’; പൊറിഞ്ചു മറിയം ജോസ് റിലീസ് തിയതി പ്രഖ്യാപിച്ചു


ലോകത്ത് വന് നാശമുണ്ടാക്കി പതിനായിരക്കണക്കിന് ആളുകളെ കൊന്നൊടുക്കിയ വിനാശകാരിയായ കൊറോണ വൈറസില് നിന്ന് പാഠങ്ങള് ഉള്‍ക്കൊണ്ട ചൈന ഇപ്പോള് ബീജിംഗിലെ വന്യമൃഗങ്ങളെയും ഇഴജന്തുക്കളേയും പ്രാണികളെയും വേട്ടയാടുന്നത് നിരോധിക്കാന് ഒരുങ്ങുകയാണ്. ഇതിനായി ബീജിംഗ് ഭരണകൂടം നിരവധി ചട്ടങ്ങളും തയ്യാറാക്കിയിട്ടുണ്ട്. കൊറോണ വൈറസിന്‍റെ ഉത്ഭവം ഇതുവരെ ഔദ്യോഗികമായി കണ്ടെത്തിയിട്ടില്ലെങ്കിലും, മാരകമായ വൈറസ് വന്യമൃഗങ്ങളിലൂടെയാണ് പടര്‍ന്നതെന്ന് ബീജിംഗ് ഭരണകൂടം ഭയപ്പെടുന്നു.\nഅത്തരമൊരു സാഹചര്യത്തില്, ഭരണകൂടം കര്‍ശനമായ കരട് തയ്യാറാക്കിയിട്ടുണ്ട്. വന്യമൃഗങ്ങളുള്ള പ്രദേശങ്ങളില് വന്യജീവി രോഗ നിരീക്ഷണ കേന്ദ്രങ്ങളും ആരംഭിക്കും. ചട്ടങ്ങള് ലംഘിച്ച് കൊല്ലപ്പെടുന്ന മൃഗത്തിന് രണ്ട് മുതല് 15 തവണ വരെ പിഴ ചുമത്തണമെന്ന് ബീജിംഗ് മുനിസിപ്പല് പീപ്പിള്‍സ് കോണ്‍ഗ്രസ് കമ്മിറ്റി നിര്‍ദ്ദേശിച്ചു.\nചൈനയിലെ വുഹാനില് നിന്ന് ആരംഭിച്ച കൊറോണ വൈറസ് ലോകത്തെ ബാധിച്ചതായും അണുബാധ കേസുകള് അര ദശലക്ഷം കടക്കുകയും ചെയ്തു. മരണങ്ങളുടെ എണ്ണം 25000 കവിഞ്ഞു. 21000ത്തോളം രോഗികള് ഇപ്പോഴും ഗുരുതരാവസ്ഥയിലാണ്. എന്നിരുന്നാലും ഇതുവരെ 1.28 ലക്ഷത്തോളം ആളുകള് പൂര്‍ണ്ണമായും ആരോഗ്യവാന്മാരാണ്.\nകൊറോണ വൈറസ് കേസുകള് യുഎസില് ക്രമാതീതമായി വര്‍ദ്ധിച്ചുകൊണ്ടിരിക്കുകയാണ്. യുഎസിലെ രോഗികളുടെ എണ്ണം ഒരു ലക്ഷം കടന്നു. ഇതുകൂടാതെ, പതിവായി മരണങ്ങളും നടക്കുന്നു.\nഅതേസമയം, ഇറ്റലിയും സ്പെയിനും മരണസംഖ്യയില് മുന്നിലാണ്. ഇതിനുപുറമെ, ചൈനയില് 80000ത്തിലധികം കൊറോണ വൈറസ് കേസുകളും റിപ്പോര്‍ട്ട് ചെയ്യപ്പെട്ടിട്ടുണ്ട്. മൂവായിരത്തിലധികം മരണങ്ങള് ഉണ്ടായിട്ടുണ്ട്.


2017ലെ എമേര്‍ജിങ് പ്ലെയറായി ബേസില് തമ്പി\n20 May, 2018 at 03:38 PM\nപത്ത് ലക്ഷം രൂപയാണ് ഈ അവാര്‍ഡിന് ലഭിക്കുക\nഐ.പി.എല് പത്താം സീസണില് പൂനെയെ തോല്‍പിച്ച് മുംബൈ ഇന്ത്യന്‍സ് കിരീടം ചൂടിയെങ്കിലും മലയാളികള്‍ക്കും ഈ സീസണ് ഓര്‍ത്തുവെക്കാം. എമേര്‍ജിങ് പ്ലെയറായി തെരഞ്ഞടുത്തത് ഗുജറാത്ത് ലയണ്‍സിന്റെ മലയാളി താരം ബേസില് തമ്പിയെയാണ്. പത്ത് ലക്ഷം രൂപയാണ് ഈ അവാര്‍ഡിന് ലഭിക്കുക. എമേര്‍ജിങ് പ്ലയറായി തെരഞ്ഞെടുക്കുന്ന രണ്ടാമത്തെ മലയാളിയാണ് ബേസില് തമ്പി. രാജസ്ഥാന് റോയല്‍സിന് വേണ്ടി സഞ്ജു സാംസണാണ് ഇതിന് മുമ്പ് ആ നേട്ടം സ്വന്തമാക്കിയത്. ബെസ്റ്റ് യങ് പ്ലെയര് ഓഫ് ദ സീസണ് എന്ന പേരിലായിരുന്നു സഞ്ജുവിന് അന്ന് അവാര്‍ഡ് നല്‍കിയത്.\n12 മത്സരങ്ങളില് നിന്ന് പതിനൊന്ന് വിക്കറ്റുകളാണ് തമ്പിയുടെ ഈ സീസണിലെ നേട്ടം. വ്യക്തിഗത നേട്ടത്തിന് പുറമെ വോട്ടിങ്ങിന്റെ കൂടി അടിസ്ഥാനത്തിലാണ് ഈ പുരസ്‌കാരം നിര്‍ണയിക്കുന്നത്. 424 റണ്‍സാണ് തമ്പി വിട്ടുകൊടുത്തത്. മുംബൈ ഇന്ത്യന്‍സിനെതിരായ മത്സരത്തില് നാല് ഓവറില് 29 റണ്‍സ് വിട്ടുകൊടുത്ത് മൂന്ന് വിക്കറ്റ് വീഴ്ത്തിയതാണ് തമ്പിയുടെ മികച്ച പ്രകടനം. ഗുജറാത്തിന്റെ അന്നത്തെ ജയം തമ്പിക്ക് കൂടി അവകാശപ്പെട്ടതായിരുന്നു. നിര്‍ണ്ണായക ഘട്ടത്തിലാണ് ആ മൂന്നു വിക്കറ്റും വീഴ്ത്തിയത്.\nസ്ലോ ബോളുകള് കൊണ്ടും മികച്ച ലൈനിലും ലെങ്തിലും പന്തെറിഞ്ഞ് തമ്പി ക്രിക്കറ്റ് പ്രേമികളുടെ മനസ്സില് ഇടം നേടിയിരുന്നു. മുംബൈ ഇന്ത്യന്‍സിന്റെ നിതീഷ് റാണ, ഡല്‍ഹി ഡയര് ഡെവിള്‍സിന്റെ റിഷബ് പന്ത് എന്നിവരായിരുന്നു തമ്പിക്ക് പിന്നാലെ ഈ അവാര്‍ഡിന് പരിഗണിച്ചിരുന്നത്. തമ്പിക്ക് 57.4 ശതമാനം വോട്ടുകള് ലഭിച്ചപ്പോള് റാണക്ക് 21.9 ശതമാനവും പന്തിന് 8.8 ശതമാനം വോട്ടുകളാണ് ലഭിച്ചത്. തുടക്കത്തിലെ ഫോം നിതീഷ് റാണക്ക് നിലനിര്‍ത്താനായില്ല. ലീഗിലെ അവസാന മത്സരങ്ങളില് അദ്ദേഹത്തിന് പ്ലെയിങ് ഇലവനില് അവസരവും ലഭിച്ചില്ല.\nകൊല്ലപ്പെട്ടവരുടെ ബന്ധുക്കളെ സന്ദര്‍ശിക്കാതെ മടങ്ങില്ലെന്ന നിലപാടിലുറച്ച് പ്രിയങ്ക\nമനുഷ്യന്റെ ഏറ്റവും സാഹസികമായ യാത്രക്ക് അരനൂറ്റാണ്ട്; അപൂര്‍വ്വ ഡോക്യുമെന്ററിയുമായി ഡിസ്‌കവറി


'തേജസിന്' പരസ്യം നിഷേധിക്കാന് കേന്ദ്രം പറയണോ? അതിന്റെ ആവശ്യമില്ല, കാരണങ്ങളും ഉണ്ട് | Why Government is not giving Government Advertisements to Thejas Daily? Pinarayi Vijayan Gaveaclear statement about this - Malayalam Oneindia\nPublished: October 28 2016, 12:48 [IST]\nതിരുവനന്തപുരം: തേജസ് ദിന പത്രത്തിന് സര്‍ക്കാര് പരസ്യം നിഷേധിച്ചത് സംബന്ധിച്ച് മുഖ്യമന്ത്രി നിയമസഭയില് നില്‍കിയ മറുപടി ബാലിശമാണെന്നാണ് തേജസ് മാനേജ്‌മെന്റ് പറയുന്നത്. പിണറായി വിജയന് സംഘപരിവാരത്തേയും മോദിയേയും സന്തോഷിപ്പിക്കാനുള്ള ശ്രമമാണോ നടത്തുന്നത് എന്ന് അപ്പുക്കുട്ടന് വള്ളിക്കുന്ന് പറയുന്നു.\nതേജസിന് പരസ്യം നല്‍കാത്ത കാര്യം ഭംഗ്യന്തരേണ നിയമസഭയില് ഉന്നയിച്ചത് പിസി ജോര്‍ജ്ജ് എംഎല്‍എ ആണ്. കേരളത്തിലെ ഏതെങ്കിലും പത്ര പ്രസിദ്ധീകരണങ്ങള്‍ക്ക് സര്‍ക്കാര് പരസ്യം നിഷേധിച്ചിട്ടുണ്ടോ എന്നായിരുന്നു ചോദ്യം.\nനിയമസഭയില് പിണറായി വിജയന് അതിന് എഴുതിത്തയാറാക്കിയ മറുപടിയും നല്‍കി. കഴിഞ്ഞ എല്‍ഡിഎഫ് സര്‍ക്കാരിന്റെ കാലത്തായിരുന്നു തേജസിന് പരസ്യം നിഷേധിച്ചത്. വെറുതേയല്ല, കൃത്യമായ റിപ്പോര്‍ട്ടുകളുടെ അടിസ്ഥാനത്തിലായിരുന്നു അതെല്ലാം. എന്തൊക്കെ ആയിരുന്നു അത്?\nതേജസ് ദിനപ്പത്രത്തിനെതിരെ നേരത്തേ തന്നെ ചില ആരോപണങ്ങള് ഉണ്ടായിരുന്നു. കൈവെട്ട് കേസിലെ പ്രതികളില് പലരും ഉപയോഗിച്ചിരുന്നത് തേജസ് പത്രത്തിന്റെ പേരില് എടുത്ത സിം കാര്‍ഡുകള് ആയിരുന്നു.\nപോപ്പുലര് ഫ്രണ്ട് എന്ന സംഘടന പലതവണ തീവ്രവാദ ബന്ധത്തിന്റെ പേരില് ആരോപണങ്ങള് കേട്ടിട്ടുണ്ട്. അവരുടെ രാഷ്ട്രീയ സംഘടനയാണ് എസ്ഡിപിഐ. പോപ്പുലര് ഫ്രണ്ട് തന്നെയാണ് തേജസ് ദിനപത്രത്തിന് പിന്നില് ഉള്ളത്.\nഏഴ് വര്‍ഷം മുമ്പ്, കൃത്യമായി പറഞ്ഞാല് 2009 നവംബര് 18 ന് കേന്ദ്ര ആഭ്യന്തര മന്ത്രാലയം നല്‍കിയ കത്തിന്റെ അടിസ്ഥാനത്തിലാണ് അന്ന് വിഎസ് അച്യുതാനന്ദന് സര്‍ക്കാര് പത്രത്തിന് സര്‍ക്കാര് പരസ്യം നിഷേധിച്ചത്. എന്നാൽ ഈ കത്തിൽ പരസ്യം നിഷേധിക്കാൻ കൃത്യമായ നിർദ്ദേശം ഉണ്ടായിരുന്നോ എന്നും ചോദ്യമുണ്ട്.\nപത്രത്തിലെ വാര്‍ത്തകളും, മുഖപ്രസംഗങ്ങളും വര്‍ഗ്ഗീയത പ്രോത്സാഹിപ്പിക്കുന്ന രീതിയില് ഉള്ളതിനാലും അത് പത്രധര്‍മ്മത്തിന് വിരുദ്ധമാണെന്നുള്ള കണ്ടെത്തലിന്റെ അടിസ്ഥാനത്തിലും ആണ് പരസ്യം നിഷേധിച്ചതെന്ന് പിണറായി വിജയന് വിശദീകരണം നല്‍കുന്നുണ്ട്.\nരാജ്യത്ത് തീവ്രവാദത്തെ പ്രോത്സാഹിപ്പിക്കുന്ന രീതിയിലും മതവിദ്വേഷം വളര്‍ത്തുന്ന രീതിയിലും സാമുദായിക സൗഹാര്‍ദ്ദം തകര്‍ക്കുന്ന രീതിയിലും വാര്‍ത്തകള് പ്രചരിപ്പിച്ചു എന്നും മുഖ്യമന്ത്രി വിശദീകരിക്കുന്നുണ്ട്.\nകേന്ദ്ര സര്‍ക്കാരിന്റെ റിപ്പോര്‍ട്ടിന്റെ അടിസ്ഥാനത്തില് മാത്രമല്ല, പരസ്യം നല്‍കുന്നത് നിഷേധിച്ചത്. 2012 ല് സംസ്ഥാന ഇന്റലിജന്‍സ് എഡിജിപി സമര്‍പ്പിച്ച റിപ്പോര്‍ട്ടിലും തേജസ് ദിനപത്രത്തിന് പരസ്യം നല്‍കരുതെന്ന് വ്യക്തമാക്കിയിട്ടുണ്ട്. കാരണങ്ങള് നേരത്തേ പറഞ്ഞത് തന്നെ.\nതേജസ് ദിനപത്രത്തില് പ്രസിദ്ധീകരിച്ച ഏത് മുഖപ്രസംഗമാണ്, വാര്‍ത്തയാണ് തീവ്രവാദത്തേയും വര്‍ഗ്ഗീയതയേയും പ്രോത്സാഹിപ്പിക്കുന്നത് എന്ന ചോദ്യം പ്രസക്തമാണ്. അത്തരം ഒരു റിപ്പോര്‍ട്ടുണ്ടെങ്കില് ആ വാര്‍ത്തകള് ഏതെല്ലാമെന്ന് വ്യക്തമാക്കേണ്ട ബാധ്യത സര്‍ക്കാരിനുണ്ട്.\nറിപ്പോര്‍ട്ടില് പറയുന്നത് പോലെയാണ് കാര്യങ്ങള് എങ്കില് പരസ്യം നിഷേധിക്കുക എന്ന വളരെ ലഘുവായ ഒരു നടപടിയാണോ സ്വീകരിക്കേണ്ടത് എന്നതും വളരെ പ്രസക്തമായ ചോദ്യമാണ്. പറയുന്നതെല്ലാം ശരിയാണെങ്കില് തേജസ് ദിനപത്രത്തിനെതിരെ ശക്തമായ നടപടിയെടുക്കുകയാണ് വേണ്ടത്. ഇങ്ങനൊ ഒരു വാദം അഡ്വ ജയശങ്കര് ഉന്നയിക്കുന്നുണ്ട്.\nസംസ്ഥാന സര്‍ക്കാര് പരസ്യം നിഷേധിച്ച സമയത്ത് തന്നെ കേന്ദ്ര സര്‍ക്കാര് തേജസ് ദിനപത്രത്തിന് പരസ്യം നല്‍കിയിരുന്നു. എന്നാല് പിന്നീട് അതും നിലച്ചു. കേരളത്തില് ഇടത് സര്‍ക്കാര് മാറി വലത് സര്‍ക്കാര് വന്നിട്ടും പരസ്യം നല്‍കേണ്ടെന്ന് തന്നെയാണ് തീരുമാനി്ച്ചത്.\nസര്‍ക്കാര് പരസ്യങ്ങള് എല്ലാവര്‍ക്കും നല്‍കണം എന്നത് മാധ്യമങ്ങളുടെ അവകാശമാണോ എന്ന കാര്യം കൂടി ചിന്തിക്കണം. അങ്ങനെ ഒരു ബാധ്യത ഒരു സര്‍ക്കാരിനും ഇല്ല.\nthejas newspaper popular front sdpi terrorism advertisement pinarayi vijayan niyamasabha തേജസ് പത്രം പോപ്പുലര് ഫ്രണ്ട് എസ്ഡിപിഐ പരസ്യം തീവ്രവാദം പിണറായി വിജയന് നിയമസഭ\nWhy Government is not giving Government Advertisements to Thejas Daily? Pinarayi Vijayan Gaveaclear statement about this.\nStory first published: Friday, October 28, 2016, 12:48 [IST]


Interview with Lathika Subhash | സ്ത്രീകളോട് കാണിക്കുന്നത് കടുത്ത അനീതി; തന്നെ തഴഞ്ഞതിലൂടെ തടഞ്ഞത് മഹിളാ കോൺഗ്രസ്സിനെയാണ്; തനിക്ക് ഒരുപാട് ആത്മബന്ധമുള്ള ഏറ്റൂമാനൂർ സീറ്റിൽ മത്സരിക്കാനുള്ള താൽപ്പര്യം എല്ലാ നേതാക്കളോടും പറഞ്ഞിരുന്നു; ഡോ. ബി ആർ സോനക്കെതിരെ താൻ പ്രവർത്തിച്ചെന്നും കഥയുണ്ടാക്കി; മറുനാടൻ ഷൂട്ട് അറ്റ് സൈറ്റിൽ പൊട്ടിക്കരഞ്ഞ് ലതിക സുഭാഷ് - MarunadanMalayalee.com\nMarch 15, 202101:26 PM IST Permalink\nതിരുവനന്തപുരം: തന്റെ പാർട്ടി സ്ത്രീകളോട് കാണിക്കുന്നത് കടുത്ത അനീതിയാണെന്ന് ലതിക സുഭാഷ്. കെ എസ് യു പ്രസിഡന്റിനും യൂത്ത്കോൺഗ്രസ്സ് പ്രസിഡന്റിനും പ്രസിഡന്റിനും സ്ഥാനമുള്ളപ്പോൾ തഴഞ്ഞത് മഹിളാകോൺഗ്രസ്സ് പ്രസിഡന്റിന് സീറ്റില്ലെന്നും അവർ ആരോപിച്ചു. മറുനാടൻ മലയാളി ഷൂട്ട് അറ്റ് സൈറ്റിലാണ് ലതികാ സുഭാഷ് തന്റെ അനുഭവങ്ങളും ആശയങ്ങളും പങ്കുവെച്ചത്. ഇതിനുമുൻപും പല തെരഞ്ഞെടുപ്പിലും തന്റെ പേര് പരാമർശിച്ച് പോയിട്ടുണ്ട്. അന്നൊക്കെ താൻ ചെറിയ ചെറിയ സ്ഥാനങ്ങളിൽ ആയിരുന്നു. അതുകൊണ്ട് തന്നെ അപ്പോഴും അത് വിഷയമാക്കിയിരുന്നില്ല. ഇന്ന് അതല്ല സ്ഥിതി. താൻ മഹിളാകോൺഗ്രസ്സ് പ്രസിഡന്റാണ്. തന്നെ തഴഞ്ഞതിലൂടെ തടഞ്ഞത് മഹിളാ കോൺഗ്രസ്സിനെയാണ്. അതിലാണ് തനിക്ക് സങ്കടം.അല്ലാതെ ഒരു സ്ഥാനത്തിന് വേണ്ടി മാത്രം പ്രവർത്തിക്കുന്ന ആളല്ല താനെന്നും ലതിക സുഭാഷ് പറഞ്ഞു.\nഇതിനുമുൻപും സ്ഥാനങ്ങൾ പാർട്ടി എനിക്ക് തന്നിട്ടുണ്ട്. തദ്ദേശ തെരഞ്ഞെടുപ്പിലൊക്കെ കഠിനമായ സീറ്റുകളിൽ താൻ വിജയിച്ചിട്ടുമുണ്ട്. പക്ഷെ ഇത് അതുപോലെയല്ല. തനിക്ക് ഒരുപാട് ആത്മബന്ധമുള്ള സ്ഥലമാണ് ഏറ്റുമാനൂർ. അവിടെ മത്സരിച്ചിരുന്നെങ്കിൽ വിജയം സുനിശ്ചിതമായേന. ജോസ് കെ മാണി വിഭാഗം പാർട്ടിവിട്ടപ്പോൾ തന്നെ താൻ പാർട്ടിനേതാക്കളോട് പറഞ്ഞു എന്നു മാത്രമല്ല ഷാനിമോൾ ഉസ്മാൻ, ബിന്ദു കൃഷ്ണ എന്നിവരും തനിക്ക് വേണ്ടി രമേശ് ചെന്നിത്തലയോടും മുല്ലപ്പള്ളിയോടും ഉമ്മൻ ചാണ്ടിയോടും സംസാരിച്ചിരുന്നു. കൊല്ലത്ത് ബിന്ദു കൃഷ്ണയ്ക്കും ഏറ്റുമാനൂർ ലതികയ്ക്കും മാറ്റിവച്ച് ബാക്കി നോക്കിയാൽപ്പോരെ എന്നാണ് ഷാനി ചോദിച്ചത്. പഞ്ചായത്ത് ഇലക്ഷൻ കഴിഞ്ഞ് തീരുമാനിക്കാം എന്നാണ് മറുപടി ലഭിച്ചത്.\nതാൻ ചെയ്യുന്നകാര്യങ്ങൾ അതാത് സമയം നേതാക്കളെ വിളിച്ചുപറഞ്ഞ് ശ്രദ്ധനേടുന്ന ആളല്ല ഞാൻ. ഈ തരം രാഷ്ട്രീയ പ്രവർത്തനത്തിന് ഞാൻ മാതൃകയാക്കിയത് ഉമ്മൻ ചാണ്ടിയെയാണ്. ഈ പ്രതിസന്ധി വന്നപ്പോൾ താൻ അദ്ദേഹത്തോടുപോലും സങ്കടം പറഞ്ഞു. അവര് തരുന്നില്ല അവര് തരുന്നില്ല എന്ന മറുപടിയാണ് അദ്ദേഹവും പറഞ്ഞത്. ഇതിന് ശേഷം ഞാൻ തിരുവഞ്ചിയൂരിനെപ്പോയി കണ്ടു. എനിക്ക് എംഎൽഎ ആയാമതി എന്നും ഏറ്റുമാനൂർ എങ്ങിനെയെങ്കിലും സീറ്റ് തനിക്ക് ശരിയാക്കിതരണമെന്നുമാണ് അദ്ദേഹത്തെ അറിയിച്ചത്. എന്നാൽ ഒട്ടേറെ സീറ്റുകളിൽ കോൺഗ്രസ്സ് സ്ഥാനാർത്ഥികൾ ആയിപ്പോയെന്നും കോൺഗ്രസ്സിന് ഇതുവരെ പിടിച്ചടെുക്കാൻ പറ്റാത്ത നിരവധി സീറ്റുകൾ ഇപ്പോഴും ബാക്കിയുണ്ടെന്നും അ സീറ്റുകളിൽ ഒന്നിൽ തീർച്ചയായും ലതികയെ പരിഗണിക്കാമെന്നുമായിരുന്നു അദ്ദേഹത്തിന്റെ മറുപടി.\nഒരു സ്ത്രീയെ അവഗണിക്കണമെങ്കിൽ അതേ ഇടത്തിൽ നിന്ന് മറ്റൊരാളെ ഉയർത്തിക്കൊണ്ടു വരിക എന്നതാണ് പൊതുവേ പയറ്റുന്ന തന്ത്രം. അങ്ങിനെയാണ് ഡോ ബി ആർ സോനയെ ഉയർത്തിക്കൊണ്ടുവന്നത്. തന്റെ കീഴിൽ ഒരോരോ പദവികൾ നൽകിയും പരിശീലനം നൽകിയും ഉയർത്തിക്കൊണ്ടുവന്ന സോനക്കെതിരെ താൻ പ്രവർത്തിച്ചു എന്നുവരെ വാർത്തകൾ ഉണ്ടാക്കി. താൻ ദുബൈയിലായിരുന്നപ്പോളാണ് കെപിസിസി ജനറൽ സെക്രട്ടറിമാരുടെയും പ്രസിഡന്റുമാരുടെയും ലിസ്റ്റ് വരുന്നത്.\nമഹിളാ കോൺഗ്രസ്സിന്റെ വാട്സ് ഗ്രൂപ്പിലിൽ നിന്നാണ് ഈ ലിസ്റ്റ് താൻ കാണുന്നത്. അതിൽ ജനറൽ സെക്രട്ടറിമാരുടെ ലിസ്റ്റിൽ ഡി സോന എന്നൊരു പേരു കണ്ടു. പക്ഷെ സത്യമായിട്ടും അത് ആരാ എന്ന് മനസിലായില്ല. അങ്ങിനെയാണ് ഞാൻ ഗ്രൂപ്പിൽ ഇതാരാണെന്നും ഇത്രയും പുരുഷന്മാരെ ഉൾപ്പെടുത്തിയപ്പോൾ ഒരു സ്ത്രീയെ മാത്രം ഉൾപ്പെടുത്തിയതിൽ പ്രതിഷേധമുണ്ടെന്നും ്ഗ്രൂപ്പിൽ വോയിസ് മെസേജ് അയച്ചത്.\nഡോ. ബി ആർ സോനയെ പേര് തെറ്റിച്ച് ഡി സോന എന്ന കൊടുത്തതാണെന്ന് എനിക്ക് മനസ്സിലായില്ല. ഇ ശബ്ദം ഉപയോഗിച്ചാണ് താൻ സോനയെ അപമാനിച്ചു എന്നു കാണിച്ച് ചാനൽ ചർച്ചവരെ സംഘടിപ്പിച്ചത്.ജോസഫിന്റെ പാർട്ടിക്കാർക്ക് സീറ്റുകൊടുത്തപ്പോൾ അവർ പോലും പറഞ്ഞു തങ്ങൾക്ക് ഏറ്റുമാനൂർ നിർബന്ധമില്ല എന്ന്.ഒരൊറ്റ തവണയാണ് താൻ മത്സരിച്ചത്. അത് മുഖ്യമന്ത്രിക്ക് എതിരെയായിരുന്നു. കഴിഞ്ഞതവണ തെരഞ്ഞെടുപ്പിൽ രമേശ് ചെന്നിത്തല ചോദിച്ചത് ലതികക്ക് എവിടെയാ സീറ്റ് നൽകുക. ഏറ്റുമാനൂർ സ്ഥാനാർത്ഥി ഉണ്ടല്ലോ എന്ന്. അത്കൊണ്ടാണ് ഇത്തവണ ആദ്യം തന്നെ ഏറ്റുമാനൂർ ഒഴിവ് വന്നപ്പോൾ താൻ നേതാക്കളെ കണ്ടത്.\nപിന്നെ തനിക്കെതിരെ പ്രയോഗിച്ച ഒരു മാർഗ്ഗം തന്റെ ഭർത്താവ് സുഭാഷിന് വൈപ്പിനിൽ സീറ്റ് നൽകുക എന്നതാണ്.ഈ പാർട്ടിയിൽ സഹോദരനും സഹോദരിയും ഭാര്യയും ഭർത്താവും ഒക്കെ മത്സരിക്കാറുണ്ടെങ്കലും താൻ അത് ചൂണ്ടിക്കാട്ടിയില്ല. തന്നെക്കാളും രാഷ്ട്രീയ പാരമ്പര്യവും പ്രവർത്തന പരിചയും ഉള്ള തന്റെ ഭർത്താവിന് ഒരു സീറ്റ് കീട്ടുകയാണെങ്കിൽ അത് ധാരാളമാണെന്നാണ് താൻ കരുതിയത്. പക്ഷെ അവിടെയും പണി തന്നു. ഗ്രൂപ്പിസത്തിലൂടെ അതും ഇല്ലാതാക്കി. ഈ അനുഭവം ഉണ്ടെങ്കിലും കഴിഞ്ഞ ദിവസം രാവിലെക്കുടി ഡൊമനിക്ക് പ്രസന്റേഷൻ സുഭാഷ് ഇത്തവണയും വൈപ്പിനിലെ സ്ഥാനാർത്ഥിത്വത്തെക്കുറിച്ച് സംസാരിച്ചിരുന്നു. പാർട്ടിയെ ബുദ്ധിമുട്ടിലാക്കണ്ട എന്നു കരുതി തീരുമാനം ഉണ്ടെങ്കിൽ അത് നടക്കട്ടെ എന്നാണ് താൻ പറഞ്ഞത്.\nഅതിലും തീരുമാനമായില്ല. അതിനിടയിലാണ് രമേശ് ചെന്നിത്തല വിളിച്ച് കാഞ്ഞിരപ്പള്ളി സീറ്റിന്റെ കാര്യം പറയുന്നത്. പക്ഷെ അത് അംഗീകരിക്കാൻ തനിക്ക് കഴിയുമായിരുന്നില്ല. കാരണം ചുരുങ്ങിയ ദിവസം കൊണ്ട് അവിടെ പോയി തനിക്ക് ഒന്നും ചെയ്യാനാവില്ല.അതുമല്ലെങ്കിൽ താൻ മുൻ എംഎൽഎയോ മറ്റൊ ആയിരുന്നിരിക്കണം. പക്ഷെ താൻ ഇതൊന്നുമല്ലാത്ത സ്ഥിതിക്ക് കാഞ്ഞിരപ്പള്ളി തനിക്ക് അപ്രാപ്യമാണ്. തനിക്ക് ഒരു വാക്കും ഒരു പ്രവർത്തിയും അല്ല. തലമുണ്ഡലം ചെയ്തതോടെ കോൺഗ്രസ്സിന് തന്നെ അനഭിമതയായി. പക്ഷെ മറ്റ് പാർട്ടിയിലേക്ക് പോകില്ല. ബിജെപിയിൽ നിന്നുൾപ്പടെ തനിക്ക് വിളികൾ വരുന്നുണ്ട്. അതിനെക്കുറിച്ചൊന്നും തനിക്കിപ്പോൾ ചിന്തിക്കാനാവില്ല. കാരണം അത്രമേൽ താൻ കോൺഗ്രസ്സിനെ സ്നേഹിക്കുന്നുണ്ട്.\nതന്റെ പ്രതിഷേധം തന്റെ വ്യക്തിപരമായ സ്ഥാനങ്ങൾക്ക് വേണ്ടിയല്ല. മഹിളാ കോൺഗ്രസ്സിന് വേണ്ടിയാണ്.എന്റെ അച്ഛൻ എന്റെ ചേച്ചിക്ക് ഇട്ട പേര് പ്രിയദർശനി എന്നാണ്. താൻ കോൺഗ്രസ്സുകാരിയായത് എന്തുകൊണ്ടാണെന്ന് ഇതിൽപ്പരം ലളിതമായി പറയാനാവില്ല. 1979- 80 കാലഘട്ടത്തിലാണ് വിദ്യാർത്ഥി രാഷ്ട്രീയ പ്രസ്ഥാനത്തിലുടെ താൻ രാഷ്ട്രീയ രംഗത്തേക്ക് വരുന്നത്. 1989ലാണ് പാർലിമെന്റ് രാഷ്ട്രീയത്തിന്റെ ഭാഗമാകുന്നത്. 91 മുതൽ സജീവമായി രാഷ്ട്രീയം. ഇതിനിടയിൽ മാധ്യമപ്രവർത്തനത്തിലും സജീവമായി. രണ്ടുമേഖലകളെയും പ്രശ്നങ്ങൾ ഇല്ലാതെ മുന്നോട്ട് കൊണ്ടുപോവുകയായിരുന്നു. 2000 ൽ ജില്ലാപഞ്ചായത്ത് പ്രസിഡന്റായതോടെ ജോലിയിൽ നിന്നും ലീവെടുക്കേണ്ടി വന്നു. പക്ഷെ പിന്നീട് രണ്ടര വർഷത്തിന് ശേഷം ജോലിയിൽ തിരെ പ്രവേശിച്ചെങ്കിലും പഴയത് പോലെ ആയിരുന്നില്ല കാര്യങ്ങൾ. അങ്ങിനെ ജോലി രാജിവെക്കാൻ താൻ നിർബന്ധിതയാവുകയായിരുന്നു.\nരാഷ്ട്രീയ പ്രവർത്തനം കൊണ്ട് എല്ലാവരും സാമ്പത്തിക നില ഭദ്രമാക്കുകയാണ് പൊതുവേ കണ്ടുവരുന്നത്. പക്ഷെ തന്റെ കാര്യം നേരെ തിരിച്ചാണ്. ലക്ഷ്യങ്ങളുടെ ബാധ്യതയാണ് താൻ ഉണ്ടാക്കി വച്ചിട്ടുള്ളത്. പൊതുപ്രവർത്തനത്തിലോ മറ്റെന്തിലോ ആയിക്കോട്ടെ പുരുഷന് ഒരു രൂപ ചെലവാകുമ്പോൾ ആ സ്ഥാനത്ത് സ്ത്രീയാണെങ്കിൽ ചെലവാകുന്നത്5രൂപയാണ്. കാരണം ഒരു വാഹനം ഉറപ്പിക്കാതെ ഒരു വനിതാ പ്രവർത്തകയ്ക്ക് ഈ രംഗത്ത് ഇടപെടാൻ പറ്റില്ല. ഇതൊക്കെ കൊണ്ട് തന്റെ ബാധ്യതകൾ ഒരുപാടാണ്. ഇപ്പോൾ ഇങ്ങനെ ഒന്നുമില്ലാതായി ഇറങ്ങുമ്പോൾ കൈമുതലായുള്ളത് ഈ ബാധ്യതകളും ഇത്രയും കാലത്തെ പൊതുപ്രവർത്തനത്തിടക്ക് കിട്ടിയ കുറച്ച് ബന്ധങ്ങളും മാത്രമാണ്.\nതലമുണ്ഡനത്തിൽ കോൺഗ്രസ് പ്രതിരോധത്തിൽ\nലതിക സുഭാഷ് ഏറ്റുമാനൂരിൽ സ്വതന്ത്ര സ്ഥാനാർത്ഥിയാകും


Kovid for 32819 people in Kerala today; 18413 people were c\nകുതിച്ചുയര്‍ന്ന് പ്രതിദിന കോവിഡ് കണക്ക്; കേരളത്തില് ഇന്ന് 32,819 പേര്‍ക്ക് കോവിഡ്; 18,413 പേര് രോഗമുക്തി നേടി\nകഴിഞ്ഞ 24 മണിക്കൂറിനിടെ 1,41,199 സാമ്പിളുകളാണ് പരിശോധിച്ചത്\nകഴിഞ്ഞ 24 മണിക്കൂറിനിടെ 1,41,199 സാമ്പിളുകളാണ് പരിശോധിച്ചത്. ടെസ്റ്റ് പോസിറ്റിവിറ്റി നിരക്ക് 23.24 ആണ്. യുകെ, സൗത്ത് ആഫ്രിക്ക, ബ്രസീല് എന്നീ രാജ്യങ്ങളില് നിന്നും വന്ന ആര്‍ക്കും തന്നെ കഴിഞ്ഞ 24 മണിക്കൂറിനകം കോവിഡ്-19 സ്ഥിരീകരിച്ചില്ല. അടുത്തിടെ യുകെ (108), സൗത്ത് ആഫ്രിക്ക (7), ബ്രസീല് (1) എന്നീ രാജ്യങ്ങളില് നിന്നും വന്ന 116 പേര്‍ക്കാണ് ഇതുവരെ കോവിഡ് 19 സ്ഥിരീകരിച്ചത്. ഇവരില് 112 പേരുടെ പരിശോധനാഫലം നെഗറ്റീവായി. ആകെ 11 പേരിലാണ് ജനിതക വകഭേദം വന്ന വൈറസിനെ കണ്ടെത്തിയത്. കഴിഞ്ഞ ദിവസങ്ങളിലുണ്ടായ 32 മരണങ്ങളാണ് കോവിഡ്-19 മൂലമാണെന്ന് ഇന്ന് സ്ഥിരീകരിച്ചത്. ഇതോടെ ആകെ മരണം 5170 ആയി.\nഇന്ന് രോഗം സ്ഥിരീകരിച്ചവരില് 265 പേര് സംസ്ഥാനത്തിന് പുറത്ത് നിന്നും വന്നവരാണ്. 30,409 പേര്‍ക്ക് സമ്പര്‍ക്കത്തിലൂടെയാണ് രോഗം ബാധിച്ചത്. 2049 പേരുടെ സമ്പര്‍ക്ക ഉറവിടം വ്യക്തമല്ല. 96 ആരോഗ്യ പ്രവര്‍ത്തകര്‍ക്കാണ് രോഗം ബാധിച്ചത്.രോഗം സ്ഥിരീകരിച്ച് ചികിത്സയിലായിരുന്ന 18,413 പേരുടെ പരിശോധനാഫലം നെഗറ്റീവ് ആയി. ഇതോടെ 2,47,181 പേരാണ് രോഗം സ്ഥിരീകരിച്ച് ഇനി ചികിത്സയിലുള്ളത്. 12,07,680 പേര് ഇതുവരെ കോവിഡില് നിന്നും മുക്തി നേടി.


ഒന്നാം തീയതി കയറാന് ഉത്തമ നക്ഷത്രങ്ങള് | These Birth Stars Will Bring Prosperity If Enter House On 1st Of The Month - Malayalam BoldSky\nഒന്നാം തീയതി കയറാന് ഉത്തമ നക്ഷത്രങ്ങള്\n| Updated: Wednesday, November 28, 2018, 14:59 [IST]\nഎത്രയൊക്കെ മോഡേണ് ആയെന്നു പറഞ്ഞാലും ഇപ്പോഴും പല പ്പോഴും വിശ്വാസങ്ങളാണ് നമ്മെ നയിക്കുന്നതെന്നു പറയാം. അന്ധവിശ്വാസം എന്നു പറഞ്ഞു പുച്ഛിച്ചാലും നാമറിയാതെ തന്നെ ജീവിതത്തിന്റെ ഏതെങ്കിലും ഘട്ടങ്ങളില് ഇത്തരം വിശ്വാസങ്ങള്‍ക്കു നാം അടിമപ്പെട്ടു പോകും എന്നതാണു വാസ്തവം.\nഇത്തരം വിശ്വാസങ്ങളില് പെട്ട ഒന്നാണ് ഒന്നാം തീയതി കയറുന്നതു സംബന്ധിച്ച വിശ്വാസങ്ങള്. ഇത് മലയാള മാസം ആയാലും ഇംഗ്ലീഷ് മാസം ആയാലും. അതായത് ഈ ദിവസം ആദ്യമായി വീട്ടില് വരുന്നവരെ സംബന്ധിച്ച ചില വിശ്വാസങ്ങള് എന്നു വേണം, പറയാന്.\nഒന്നാം തീയതി മാത്രമല്ല, ആദ്യം എന്നൊരു സങ്കല്‍പവുമുണ്ട്. ഒരു ദിവസം ആദ്യം കിട്ടുന്ന പണം, കച്ചവടം ഇതെല്ലാം ഇത്തരം വിശ്വാസങ്ങളുമായി ബന്ധപ്പെട്ടിരിയ്്ക്കുന്നു. കൈനീട്ടം നന്നായാല് അന്നത്തെ ദിവസം നന്നായി എന്നു വേണം, വിശ്വസിയ്ക്കാന്.\nഇതു പോലെയാണ് ഒന്നാം തീയതി കയറുന്ന കാര്യവും. ചിലര് നമ്മുടെ വീട്ടീല് ഒന്നാം തീയതി, പ്രത്യേകിച്ചും മലയാള മാസം ഒന്നാം തീയതി വന്നാല് നല്ലതാണ്, ചിലര് വന്നാല് മോശമാണ് എന്നിങ്ങന പറയും. ഒന്നാം തീയതി കയറിയാല് നല്ലതു വരും എന്നുള്ളവരെ വിളിച്ചു വരുത്തുന്നതും ഇവര്‍ക്കു കൈനീട്ടമോ ഭക്ഷണമോ കൊടുക്കുന്ന രീതികളും ചിലയിടങ്ങളിലെങ്കിലും ഉണ്ടാകും.\nജന്മ നക്ഷത്ര പ്രകാരം ചില പ്രത്യേക നക്ഷത്രങ്ങള് ഒന്നാം തീയതി കയറുവാന് അത്യുത്തമമാണെന്നു വേണം, പറയാന്. ഇവര് കയറിയാല് ആ മാസം മുഴുവന് ഐശ്വര്യമാണ് ഫലമായി പറയുക.\n27 നക്ഷത്രങ്ങളില് ചില പ്രത്യക നക്ഷത്രങ്ങള് വീട്ടില് ഒന്നാം തീയതി കയറിയാല്, അല്ലെങ്കില് കടകളില് കയറിയാല്, എന്തെങ്കിലും ആദ്യം കൈനീട്ടമായി വാങ്ങിയാല് നല്ലതു വരുമെന്നാണ് ഒന്നാം തീയതിയുമായി ബന്ധപ്പെട്ട ഈ വിശ്വാസം.\nനക്ഷത്രങ്ങളില് അശ്വതിയുടെ ദേവത അശ്വിനി ദേവതകളാണെന്നു പറയാം. ഈ നക്ഷത്രം ഒന്നാം തീയതി കയറുന്ന കാര്യത്തില് ശുഭ നക്ഷത്രമാണ് എന്നു വേണം, പറയാന്. ഇവര് ഒന്നാം തീയതി കയറിയാല് ശുഭഫലം.\nഇതുപോലെ കാര്‍ത്തികയും ഈ ഐശ്വര്യ ഗുണം ഒത്തിണങ്ങിയ നക്ഷത്രമാണ് എന്നു വേണം, പറയാന്. കാര്‍ത്തിക നക്ഷത്രക്കാരും വീട്ടില് ഒന്നാം തീയതി കയറുന്നത് ശുഭകരമാണെന്നു വേണം, പറയാന്.\nരോഹിണി ഒന്നാം തീയതി കയറുവാന് ഏറ്റവും മികച്ച നക്ഷത്രങ്ങളില് ഒന്നാണെന്നു പറയാം. ഇവര് ഒന്നാം തീയതി കയറിയാലും ഐശ്വര്യവും നല്ല ഫലവുമുണ്ടാകാം.\nതൃക്കേട്ട നക്ഷത്രവും വീട്ടില് ഒന്നാം തീയതി കയറുവാന് മികച്ച നക്ഷത്രങ്ങളില് പെട്ട ഒന്നാണ്. എത്ര സമ്പാദിച്ചാലും ഇവരുടെ കയ്യില് പണം നില്‍ക്കില്ലെങ്കിലും ഒന്നാം തീയതി കയറിയ ഇടങ്ങളില് ഐശ്വര്യമുണ്ടാകാന് ഇത് ഏറെ നല്ലതാണ്.\nമൂലം ഒന്നാം തീയതി കയറുവാന് മികച്ച നക്ഷത്രങ്ങളില് ഒന്നാണ്. ഇവര് വീട്ടിലോ ഷോപ്പിലോ വന്നാലും വാഹനങ്ങളില് ആദ്യം യാത്ര ചെയ്താലും ഫലം ഉത്തമമാണ്.\nഅത്തം നക്ഷത്രവും ഒന്നാം തീയതി കയറാന് ശുഭകരമായ നക്ഷത്രങ്ങളില് പെടുന്ന ഒന്നാണ്. കയറുന്ന വീട്ടില് ഐശ്വര്യം കൊണ്ടു വരുന്ന നക്ഷത്രം.\nതിരുവോണവും ഒന്നാം തീയതി കയറാന് ഐശ്വര്യ പ്രദമായ മറ്റൊരു നക്ഷത്രമാണ്.\nഒന്നാം തീയതി കയറുവാന് യോജിച്ച നക്ഷത്രങ്ങളില് ഉത്തമമായ ഒന്നാണ് പൂരം നക്ഷത്രം. കൈനീട്ടം വാങ്ങാനോ കൊടുക്കാനോ നല്ലൊരു നക്ഷത്രം.\nവിശാഖവും ഇത്തരം നക്ഷത്രങ്ങളുടെ കൂട്ടത്തില് പെടുന്ന ഒന്നാണ്. കലാപരമായ നേട്ടങ്ങള്‍ക്ക് ഇത്തരം നക്ഷത്രങ്ങള് ഒന്നാം തീയതി കയറുന്നത് ഏറെ നല്ലതാണ്. മാത്രമല്ല, ധനസംബന്ധമായ നേട്ടങ്ങളും ഇവര് ഒന്നാം തീയതി കയറിയാല് ഉണ്ടാകും.\nഅവിട്ടം പൊതുവെ അല്‍പം വളഞ്ഞ ബുദ്ധിയുള്ള നക്ഷത്രമെങ്കിലും ഒന്നാം തീയതി കയറിയാല് ഏറെ ഐശ്വര്യ ഗുണം നല്‍കുന്ന ഒന്നാണ്.\nഅനിഴവും ഒന്നാം തീയതി കയറുവാന് ചേര്‍ന്ന ചില നക്ഷത്രങ്ങളില് പെട്ട ഒന്നു തന്നെയാണ്.\n27 നാളുകളില് ഏറ്റവും അവസാന നാളായ രേവതിയും ഒന്നാം തീയതി കയറാന് ഏറ്റവും ഉത്തമമായ നക്ഷത്രങ്ങളില് ഒന്നാണെന്നു വേണം, പറയാന്. ഇവര് ഒന്നാം തീയതി വന്നു കയറുന്നത് ഏറെ നല്ലതാണ്. വന്നു കയറുന്നവരുടെ മനസു നന്നായാല് ഇരട്ടി ഗുണം എന്നും പറയാം.\nThese Birth Stars Will Bring Prosperity If Enter House On 1st Of The Month\nThese Birth Stars Will Bring Prosperity If Enter House On 1st Of The Month, Read more to know about,


Published on : 07 Feb, 2020 , 11:13 am\nഅയ്യപ്പനും കോശിയും എന്ന സിനിമ പിറന്നത് തന്റെ ഒരു സുഹൃത്തിന്റെ ജീവിതത്തില് നിന്നാണെന്ന് സച്ചി. ബിസിനസുകാരനായ ഒരു സുഹൃത്തും അറുപത് കാരനായ അയാളുടെ ഡ്രൈവറും തമ്മിലുള്ള ബന്ധം മുന്‍നിര്‍ത്തി ആലോചിച്ച കഥയാണ് ഈ രൂപത്തിലേക്ക് മാറിയതെന്നും ദ ക്യു ഷോ ടൈമില് സച്ചി. ഒന്നരക്കൊല്ലമെടുത്താണ് അയ്യപ്പനും കോശിയും സ്‌ക്രിപ്റ്റ് പൂര്‍ത്തിയാക്കിയത്. പല തവണ മുന്നോട്ട് നീങ്ങാതെ ഇടിച്ചുനിന്നിട്ടുണ്ടെന്നും സച്ചി പറയുന്നു.\nബിജു മേനോന്റെ നിലവിലുള്ള പ്രായത്തേക്കാള് കൂടുതലുള്ള ഒരാളാണ് അയ്യപ്പന് നായര്. അട്ടപ്പാടിയിലെ ആദിവാസി സ്ത്രീയെ കല്യാണം കഴിച്ച അയ്യപ്പന് നായര്. അയ്യപ്പന് നായര് എന്ന് പറയുന്നതിന് പിന്നിലൊരു കഥയുണ്ട്. കറുപ്പിന്റെ രാഷ്ട്രീയം സബ്‌ടെക്സ്റ്റ് ആയി വരുന്നുണ്ട്. വെളുത്ത് സുന്ദരനായ ഒരു നടന് പറ്റില്ല ഈ കഥാപാത്രം. അതാണ് ബിജുമേനോനിലേക്ക് എത്തിയത്.\nമമ്മൂക്കയുടെ തീരുമാനം ശരിയെന്ന് വിശ്വസിക്കുന്നയാളാണ് ഞാന് : സച്ചി അഭിമുഖം\nബിജു മേനോനെ റഫ് ആയി അവതരിപ്പിക്കാനാണ് ശ്രമിച്ചത്. പൊതുസമൂഹത്തില് പരസ്പര ബഹുമാനത്തോടെ എങ്ങനെ ജീവിക്കണമെന്ന് പഠിക്കാത്ത കഥാപാത്രമാണ് പൃഥ്വിരാജ് അവതരിപ്പിക്കുന്നതെന്നും സച്ചി. രഞ്ജിത് നേതൃത്വം നല്‍കുന്ന ഗോള്‍ഡ് കോയിന് മോഷന് പിക്‌ചേഴ്‌സാണ് അയ്യപ്പനും കോശിയും നിര്‍മ്മിച്ചിരിക്കുന്നത്. സുദീപ് ഇളമണ് ക്യാമറയും ജേക്‌സ് ബിജോയ് സംഗീത സംവിധാനവും.


കർഷകരുടെ താക്കീത് | Articles | Deshabhimani | Monday Mar 12, 2018\nഅശോക് ധാവ് ളെUpdated: Monday Mar 12, 2018\nപതിനായിരക്കണക്കിന് കൃഷിക്കാരെ സാക്ഷിനിർത്തിയാണ് മാർച്ച് ആറിന് വൈകിട്ട് നാസിക്കിലെ സെൻട്രൽ ബസ് സ്റ്റാൻഡ് ചൗക്കിൽനിന്ന് അഖിലേന്ത്യാ കിസാൻസഭയുടെ മഹാരാഷ്ട്ര ഘടകത്തിന്റെ നേതൃത്വത്തിലുള്ള ലോങ് മാർച്ച് ആരംഭിക്കുന്നത്. ഈ കർഷകമാർച്ചിന്റെ ഒരു പ്രത്യേകത എന്താണെന്നുവച്ചാൽ ആയിരക്കണക്കിന് സ്ത്രീകളുടെ പങ്കാളിത്തമാണ്. മുംബൈയിലേക്ക് 200 കിലോമീറ്റർ നടക്കാൻ സന്നദ്ധരായി സ്ത്രീകൾ അണിനിരന്നത് ആവേശകരമായ അനുഭവമാണ്. ദുരിതപൂർണമായ ജീവിതസാഹചര്യമാണ് മാർച്ചിൽ അണിനിരക്കാൻ അവരെ പ്രേരിപ്പിച്ചത്.\nലോങ് മാർച്ച് ആരംഭിക്കുന്ന നാസിക് നഗരത്തിലുടനീളം ചെമ്പതാകകളും ചുവന്ന ബാനറുകളും ചുവന്ന പ്ലക്കാർഡുകളുംകൊണ്ട്് അലങ്കരിച്ചിരുന്നു. ആയിരക്കണക്കിന് കർഷകർ ചുവന്ന തൊപ്പിയും അണിഞ്ഞിരുന്നു. ലോങ് മാർച്ചിൽ പങ്കെടുക്കുന്നവർക്കായി അഖിലേന്ത്യാ കിസാൻസഭയാണ് ഈ തൊപ്പികൾ വിതരണംചെയ്തത്. പ്രദേശം മുഴുവൻ ചെങ്കടലായ പ്രതീതി. സംസ്ഥാന ബിജെപി സർക്കാരിന്റെ കർഷകവഞ്ചന എടുത്തുകാട്ടുന്ന മുദ്രാവാക്യങ്ങൾ കർഷകരുടെ കണ്ഠങ്ങളിൽനിന്ന് ഉയർന്നുകൊണ്ടേയിരുന്നു. കാർഷികവായ്പകൾ എഴുതിത്തള്ളുമെന്നും നഷ്ടപരിഹാരം നൽകുമെന്നും വനാവകാശനിയമം നടപ്പാക്കുമെന്നും ദരിദ്രകർഷകർക്കും കർഷകത്തൊഴിലാളികൾക്കും പെൻഷൻ നൽകുമെന്നുമുള്ള വാഗ്ദാനങ്ങൾ അധികാരമേറി രണ്ടുവർഷമായിട്ടും പാലിക്കാത്ത സർക്കാരിനെതിരായ രോഷമാണവിടെ ഉയർന്നത്.\nഅഖിലേന്ത്യാ കിസാൻസഭയുടെ പ്രസിഡന്റുകൂടിയായ ഞാനും ദേശീയ ജോയിന്റ് സെക്രട്ടറി വിജു കൃഷ്ണനും മുൻ സംസ്ഥാന പ്രസിഡന്റ് ജെ പി ഗാവിതും എംഎൽഎയും സംസ്ഥാന പ്രസിഡന്റുമായ കിസാൻ ഗുജറും സംസ്ഥാന ജനറൽ സെക്രട്ടറി അജിത് നവാലെയുമാണ് മാർച്ചിന് നേതൃത്വം നൽകുന്നത്. ഉദ്ഘാടന സമ്മേളനത്തിൽ അഖിലേന്ത്യാ കിസാൻസഭയുടെ നേതാക്കൾക്കുപുറമെ മുൻ മന്ത്രിയും പെസന്റ് വർക്കേഴ്സ് പാർടി നേതാവുമായ മീനാക്ഷി പട്ടേൽ, സിഐടിയു സംസ്ഥാന പ്രസിഡന്റ് ഡി എൽ കരാഡ്, എഐടിയുസി നേതാവ് രാജു ദേസ്ലെ എന്നിവരും പങ്കെടുത്തു. ബിജെപി നേതൃത്വത്തിലുള്ള കേന്ദ്ര‐ സംസ്ഥാന സർക്കാരുകൾ തുടരുന്ന കർഷക‐ ജനവിരുദ്ധ നയങ്ങളെയാണ് എല്ലാവരും വിമർശിച്ചത്. കോർപറേറ്റ് അനുകൂലമാണ് സർക്കാരെന്നും അവർ വിലയിരുത്തി. ത്രിപുരയിൽ അധികാരമാറ്റത്തെതുടർന്ന് സിപിഐ എം‐ ഇടതുപക്ഷപ്രവർത്തകർക്കുനേരെ നടക്കുന്ന ആക്രമണങ്ങളെയും അവർ ഒരേശബ്ദത്തിൽ അപലപിച്ചു.\nആദ്യദിവസം രാത്രിതന്നെ ലോങ് മാർച്ച് 20 കിലോമീറ്റർ പിന്നിട്ടതിനുശേഷം നാസിക് താലൂക്കിൽതന്നെയുള്ള വാൽദേവി നദിക്കരയിൽ വിശ്രമിച്ചു. ജോവറും ബജ്രയുംകൊണ്ടുണ്ടാക്കുന്ന ചട്നി‐ ഭാക്ക്രിയായിരുന്നു അവരുടെ ഭക്ഷണം. രണ്ടുമൂന്നുദിവസത്തേക്കുള്ള ആഹാരം പലരും കരുതിയിരുന്നു. അടുത്തദിവസങ്ങളിലും മുംബൈ‐ നാസിക്, ഇന്തോർ‐ ആഗ്ര‐ ഡൽഹി ദേശീയപാതയ്ക്ക് ഇരുവശവുമായുള്ള മൈതാനങ്ങളിലാണ് അവർ അന്തിയുറങ്ങിയത്. റോഡിന്റെ ഒരുവശത്തുകൂടിയാണ് മാർച്ച് പുരോഗമിക്കുന്നത്. മറ്റ് വശത്തുകൂടി ട്രാഫിക് തിരിച്ചുവിടാൻ പൊലീസിന് കഴിയുന്നുണ്ട്.\nകഴിഞ്ഞ ഏഴിന് രാവിലെ നാസിക് ജില്ലയിൽതന്നെയുള്ള ഇഗത്പുരിയിലേക്കാണ് മാർച്ച് നീങ്ങിയത്. തുടർന്നുള്ള ദിവസം താനെ ജില്ലയിലെ ഷാഹ്പുരിലേക്ക് കടന്നു. അവിടെവച്ച് താനെ‐ പാൾഘർ ജില്ലയിൽനിന്നുള്ള പതിനായിരക്കണക്കിന് കൃഷിക്കാരും ചെങ്കൊടികളുമേന്തി ലോങ് മാർച്ചിൽ അണിചേർന്നു. 12ന് ലോങ് മാർച്ച് മുംബൈയിൽ എത്തുമ്പോൾ സംസ്ഥാനത്തെ മറ്റു ജില്ലകളിൽനിന്നുള്ള കർഷകർകൂടി അണിചേരുകയും സംസ്ഥാന നിയമസഭാമന്ദിരം വളയുകയും ചെയ്യും. ലോങ് മാർച്ചിന് ഇലക്ട്രോണിക്‐ അച്ചടി മാധ്യമങ്ങളിൽ നല്ല ഇടം ലഭിക്കുന്നുവെന്നതും ശ്രദ്ധേയമായ കാര്യമാണ്.\nകർഷകരുടെ ജീവത്തായ പ്രശ്നങ്ങൾ ഉയർത്തി കിസാൻസഭ മഹാരാഷ്ട്രയിൽ നടത്തിവരുന്ന സമരത്തിന്റെ തുടർച്ചമാത്രമാണ് ഇപ്പോഴത്തെ ലോങ് മാർച്ച്. രണ്ടുവർഷംമുമ്പ് നാസിക്കിലാണ് കിസാൻസഭയുടെ േനതൃത്വത്തിലുള്ള പ്രക്ഷോഭത്തിന്റെ തുടക്കം. രണ്ടു രാത്രിയും പകലും ലക്ഷത്തോളം കർഷകർ നാസിക്കിലെ സിബിഎസ് ചൗക്കിൽ ധർണയിരുന്നതോടെ നഗരം നിശ്ചലമായി. ഗത്യന്തരമില്ലാതെ കിസാൻസഭയുടെ നേതാക്കളെ മുഖ്യമന്ത്രി ദേവേന്ദ്ര ഫഡ്നാവിസ് മുംബൈയിലേക്ക് ചർച്ചയ്ക്ക് വിളിപ്പിച്ചു. അന്നു നടന്ന ചർച്ചയിൽ ചില വാഗ്ദാനങ്ങൾ നൽകിയെങ്കിലും അതൊന്നും പാലിച്ചില്ല. ഇതേത്തുടർന്ന് താനെ നഗരത്തിൽ പതിനായിരത്തിലധികം കർഷകർ പങ്കെടുത്ത 'ശവപ്പെട്ടി മാർച്ച്' നടന്നു. കർഷക ആത്മഹത്യയിലേക്ക് സർക്കാരിന്റെ ശ്രദ്ധ ക്ഷണിക്കുന്നതിനായിരുന്നു ഈ മാർച്ച്. പാൾഘറിലെ വാഡയിൽ ആദിവാസിക്ഷേമമന്ത്രിയുടെ വീട് രണ്ടുദിവസം വളഞ്ഞുവച്ചു. അരലക്ഷം കർഷകരാണ് ഈ പ്രക്ഷോഭത്തിൽ പങ്കെടുത്തത്. മറാത്തവാഡയിലെ ഔറംഗാബാദിലും വിദർഭ മേഖലയിലെ ഖാംഗാവിലും 2016 മെയ് മാസത്തിലും 2017 മെയ് മാസത്തിലുമായി വൻ കർഷകമുന്നേറ്റമാണ് ഉണ്ടായത്. 2017 ജൂണിൽ മറ്റു കർഷകസംഘടനകളുമായി യോജിച്ച് 11 ദിവസത്തെ സമരം നടന്നു. 2017ൽ സംസ്ഥാന വ്യാപകമായി കിസാൻസഭയുടെ നേതൃത്വത്തിൽ റോഡ് തടയൽ സമരം നടന്നു. രണ്ടുലക്ഷത്തിലധികം കൃഷിക്കാരാണ് ഈ പ്രക്ഷോഭത്തിൽ പങ്കെടുത്തത്. കർഷകരുടെ താൽപ്പര്യങ്ങൾ സംരക്ഷിക്കാനും ഫഡ്നാവിസ് സർക്കാരിന്റെ കർഷകവിരുദ്ധ‐ ജനവിരുദ്ധ നയങ്ങൾക്കെതിരെയുമുള്ള ശക്തമായ സമരമായി ലോങ് മാർച്ചും മാറുമെന്നതിൽ സംശയമില്ല. ആർഎസ്എസ്‐ ബിജെപി സഖ്യഭരണത്തിനെതിരായ ശക്തമായ ജനമുന്നേറ്റമായി ഇത് മാറും\n(ലോങ് മാർച്ചിന് നേതൃത്വം നൽകുന്ന അഖിലേന്ത്യാ കിസാൻസഭയുടെ പ്രസിഡന്റാണ് ലേഖകൻ)


നിഷയില്ലാതെ ജിസ്‌മോന്റെ കച്ചവടം നടക്കില്ല! പോലീസിനെ ചുറ്റിക്കാന് ഭാര്യയെ ഒപ്പം കൂട്ടി, ഒടുവില്.... | angamaly police arrested the couple with marijuana. - Malayalam Oneindia\n20 min ago സവര്‍ക്കര്‍ക്ക് ഭാരതരത്ന നല്‍കണമെന്ന് അണ്ണാ ഹസാരെ; എതിര്‍പ്പിന് പിന്നില് വെറും രാഷ്ട്രീയം\n50 min ago ത്രികോണപ്പോരില് മഞ്ചേശ്വരം പഴയ മഞ്ചേശ്വരം തന്നെ; എന്തും സംഭവിക്കാം, പ്രതീക്ഷയോടെ മൂവരും\nPublished: September42017, 13:38 [IST]\nകൊച്ചി: നഗരത്തിലും പരിസര പ്രദേശങ്ങളിലും കാറില് കറങ്ങിനടന്ന് കഞ്ചാവ് വില്‍ക്കുന്ന ദമ്പതികളെ പോലീസ് അറസ്റ്റ് ചെയ്തു. അങ്കമാലി കവരപ്പറമ്പ് തെക്കിനേത്ത് ജിസ്‌മോന് വര്‍ഗീസ്, ഭാര്യ നിഷ എന്നിവരെയാണ് കഴിഞ്ഞദിവസം വാഹന പരിശോധനയ്ക്കിടെ പോലീസ് സംഘം പിടികൂടിയത്.\nകൊച്ചി മെട്രോ സര്‍വ്വീസ് നിര്‍ത്തിവെച്ചു! യാത്രക്കാരുടെ സ്വഭാവം മാറി, കഴിഞ്ഞദിവസം സംഭവിച്ചത്....\nഉത്രാടരാത്രിയില് ബിജെപിയുടെ ആക്രമണം; അമ്പാടിമുക്കില് മൂന്ന് സിപിഎം പ്രവര്‍ത്തകര്‍ക്ക് വെട്ടേറ്റു\nപുലര്‍ച്ചെ ഒരു മണിയോടെ അങ്കമാലിയില് വാഹന പരിശോധന നടത്തുന്നതിനികൊച്ചി മെട്രോ സര്‍വ്വീസ് നിര്‍ത്തിവെച്ചു! യാത്രക്കാരുടെ സ്വഭാവം മാറി, കഴിഞ്ഞദിവസം സംഭവിച്ചത്....ടെയാണ് ജിസ്‌മോനും ഭാര്യയും പോലീസിന്റെ പിടിയിലായത്. അങ്കമാലി, അത്താണി, നെടുമ്പാശേരി, തുടങ്ങിയ മേഖലകളില് കാറില് കറങ്ങിയാണ് ഇരുവരും കഞ്ചാവ് വില്‍പ്പന നടത്താറുള്ളതെന്നാണ് പോലീസ് അറിയിച്ചത്. ജിസ്‌മോന് ഇതിനു മുന്‍പും കഞ്ചാവ് കേസില് ജയില്‍ശിക്ഷ അനുഭവിച്ചിട്ടുള്ളതാണ്.\nപുലര്‍ച്ചെ ഒരു മണിയോടെയാണ് ദമ്പതികളെ കഞ്ചാവ് സഹിതം പോലീസ് പിടികൂടുന്നത്. പ്ലാസ്റ്റിക് ബാഗില് പൊതിഞ്ഞു ഹാന്‍ഡ് ബാഗില് ഒളിപ്പിച്ച നിലയിലാണ് ഇവരില് നിന്നും കഞ്ചാവ് പിടിച്ചെടുത്തത്.\nഅങ്കമാലിയിലെയും പരിസര പ്രദേശങ്ങളിലെയും സ്‌കൂളുകളും കോളേജുകളും കേന്ദ്രീകരിച്ചാണ് ജിസ്‌മോനും നിഷയും കഞ്ചാവ് വില്‍പ്പന നടത്തിയിരുന്നത്. ഒരു പൊതി കഞ്ചാവിന് 500 രൂപയാണ് ഇവര് വിദ്യാര്‍ത്ഥികളില് നിന്നും ഈടാക്കിയിരുന്നത്.\nവര്‍ഷങ്ങള്‍ക്ക് മുന്‍പേ കഞ്ചാവ് വില്‍പ്പന രംഗത്തേക്കിറങ്ങിയ ജിസ്‌മോന് പിന്നീട് ഭാര്യയെയും ഒപ്പം കൂട്ടുകയായിരുന്നു.\nപോലീസില് നിന്ന് രക്ഷപ്പെടാന്...\nകാറില് കറങ്ങി കഞ്ചാവ് വില്‍പ്പന നടത്തുന്ന ജിസ്‌മോന് മുന് സീറ്റില് നിഷയെ ഇരുത്തും. കാറില് ഭാര്യയെ ഇരുത്തിയാല് പോലീസ് പിടിക്കില്ലെന്ന വിശ്വാസത്തിലാണ് ഭാര്യയുമായി വില്‍പ്പനയ്ക്കിറങ്ങിയത്.\nഇരുവരുടെയും കൈയില് നിന്ന് നാലു ഫോണുകളും പതിനയ്യായിരത്തോളം രൂപയും പോലീസ് കണ്ടെടുത്തിട്ടുണ്ട്. ഇരുവരെയും അറസ്റ്റ് ചെയ്തതിന് ശേഷം ഈ ഫോണുകളിലേക്ക് കഞ്ചാവ് ആവശ്യപ്പെട്ട് നിരവധി ഫോണ് കോളുകളാണ് വന്നത്.\nകഞ്ചാവ് വില്‍പ്പന, മോഷണം തുടങ്ങിയ കുറ്റകൃത്യങ്ങള്‍ക്കായി ജിസ്‌മോന്റെ പേരില് വിവിധ സ്റ്റേഷനുകളിലായി ഏഴ് കേസുകളുണ്ട്. 2015ല് കഞ്ചാവ് കേസില് അകത്തുപോയ ജിസ്‌മോന് ജാമ്യത്തിലിറങ്ങിയതിന് ശേഷം വീണ്ടും വില്‍പ്പനയ്ക്കിറങ്ങുകയായിരുന്നു.\nശിക്ഷ അനുഭവിച്ചു കൊണ്ടിരിക്കുന്നതിനിടെ ജാമ്യത്തിലിറങ്ങിയ ജിസ്‌മോന് പിന്നീട് ഭാര്യയെയും കൂട്ടിയാണ് വില്‍പ്പനയ്ക്കിറങ്ങിയത്. അതേസമയം, ജിസ്‌മോന് കഞ്ചാവ് എത്തിച്ചു നല്‍കുന്ന സംഘത്തെക്കുറിച്ച് വ്യക്തമായ സൂചന ലഭിച്ചിട്ടുണ്ടെന്നാണ് പോലീസ് അറിയിച്ചത്.\nmarijuana ganja husband wife police angamaly kerala കഞ്ചാവ് ഭര്‍ത്താവ് ഭാര്യ പോലീസ് അങ്കമാലി കൊച്ചി കേരളം\nangamaly police arrested the couple with marijuana.\nStory first published: Monday, September 4, 2017, 13:38 [IST]


ക്രിസ്തുമതം വിട്ടതിലധികവും ദളിതർ; കുടുംബത്തോടെ പോയത് ഹിന്ദുമതത്തിലേക്ക് | Religious coversion data Kerala 2021 Christianity Hinduism Islam\nക്രിസ്തുമതം വിട്ടതിലധികവും ദളിതർ; കുടുംബത്തോടെ പോയത് ഹിന്ദുമതത്തിലേക്ക്\nസംസ്ഥാന സർക്കാർ ഗസറ്റ് രേഖകളെ അടിസ്ഥാനമാക്കി ഏഷ്യാനെറ്റ് ന്യൂസ് ഓൺലൈൻ നടത്തിയ അന്വേഷണത്തിൽ ആകെ 449 പേരാണ് 2021 ൽ ഇതുവരെ മതംമാറിയതെന്ന് വ്യക്തമായി\nThiruvananthapuram, First Published Sep 13, 2021, 4:41 PM IST\nതിരുവനന്തപുരം: പാലാ ബിഷപ്പ് ജോസഫ് കല്ലറങ്ങാടിന്റെ നാർക്കോടിക് ജിഹാദ് പരാമർശം രാഷ്ട്രീയ കേരളത്തിൽ കത്തിനിൽക്കെ, സർക്കാരിന്റെ ഏറ്റവും ആധികാരികമായ രേഖയിൽ നിന്ന് വ്യക്തമാകുന്നത് വേറിട്ട മതംമാറ്റ ചിത്രം. സംസ്ഥാനത്ത് 2021 ജനുവരി മാസം മുതൽ ജൂലൈ മാസാവസാനം വരെ നടന്ന മതംമാറ്റങ്ങളിൽ, ക്രിസ്തുമതം ഉപേക്ഷിച്ചവർ അധികവും പോയത് ഹിന്ദുമതത്തിലേക്കാണെന്ന് ഗസറ്റ് വിജ്ഞാപനങ്ങൾ വ്യക്തമാക്കുന്നു. ഇതിൽ തന്നെ ബഹുഭൂരിപക്ഷവും ദളിത് ക്രൈസ്തവരാണ്.\nസർക്കാരിന്റെ ഗസറ്റിലെ വിജ്ഞാപനമാണ് സംസ്ഥാനത്തെ പേര് മാറ്റം, മതംമാറ്റം തുടങ്ങിയ നടപടികളുടെ അവസാന പടി. അതിനാൽ തന്നെ നിലവിൽ ലഭ്യമായ ഏറ്റവും ആധികാരികമായ രേഖയുമാണ് സംസ്ഥാന സർക്കാർ ഗസറ്റ്. ഈ രേഖകളെ അടിസ്ഥാനമാക്കി ഏഷ്യാനെറ്റ് ന്യൂസ് ഓൺലൈൻ നടത്തിയ അന്വേഷണത്തിൽ ആകെ 449 പേരാണ് ഈ കാലയളവിൽ മതംമാറിയതെന്ന് വ്യക്തമായി.\nഹിന്ദുമതത്തിലേക്കാണ് കൂടുതൽ മതംമാറ്റം നടന്നിട്ടുള്ളത്. 2021 ജനുവരി മുതൽ ജൂലൈ അവസാനം വരെ മതംമാറിയവരിൽ 181 ആൾക്കാർ ഹിന്ദുമതത്തിലേക്കാണ് പോയത്. ക്രിസ്തു മതത്തിൽ നിന്നും ഇസ്ലാം മതത്തിൽ നിന്നുമാണ് ഇത്രയും പേർ ഹിന്ദുമതത്തിലേക്ക് പോയത്. ഇതിൽ തന്നെ 166 പേർ ക്രിസ്തു മതം വിട്ടുപോയവരാണ്. 15 പേരാണ് ഇസ്ലാം മതം ഉപേക്ഷിച്ച് ഹിന്ദുമതത്തിലേക്ക് പോയത്.\nആകെ 211 ക്രൈസ്തവരാണ് തങ്ങളുടെ വിശ്വാസം ഉപേക്ഷിച്ച് ഇക്കാലയളവിൽ മറ്റ് മതവിശ്വാസങ്ങൾ സ്വീകരിച്ചത്. ഇവരിൽ 45 പേരാണ് മുസ്ലിം മതത്തിലേക്ക് പോയത്. മതംമാറിയവരിൽ 145 പേർ ദളിത് ക്രൈസ്തവരാണ്. ഹിന്ദുമതത്തിലേക്ക് മാറിയ ക്രൈസ്തവരിൽ 122 പേരും ക്രിസ്ത്യൻ പുലയ, ക്രിസ്ത്യൻ സാംബവ, ക്രിസ്ത്യൻ ചേരമർ സമുദായങ്ങളിൽ നിന്നുള്ളവരാണ്. ഇതിലധികവും കുടുംബത്തോടെ മതംമാറിയവരാണ്. അതേസമയം മുസ്ലിം മതവിശ്വാസത്തിലേക്ക് പോയവരിൽ പകുതിയിലധികം ക്രൈസ്തവരും പുരുഷന്മാരാണെന്നാണ് നിഗമനം.\nഈ രേഖകൾ www.gazette.kerala.gov.in എന്ന സംസ്ഥാന സർക്കാരിന്റെ ഔദ്യോഗിക വെബ്സൈറ്റിൽ പ്രസിദ്ധീകരിച്ചിട്ടുണ്ട്. വെബ്സൈറ്റിൽ ലഭ്യമായ ഗസറ്റ് രേഖകളിൽ നിന്നും ഈ കണക്കുകൾ ആർക്കും ഏതുസമയവും പരിശോധിക്കാൻ കഴിയും.\nLast Updated Sep 14, 2021, 7:30 AM IST\nKerala 2021 Religious Conversion\nReligious Conversion Kerala\nKerala Religious Conversion\nReligious Conversion data\nKerala Religious Conversion 2021


'നിങ്ങൾ റയലിലേക്ക് പോകരുത്'; സൂപ്പർ താരത്തോട് അഭ്യർത്ഥനയുമായി ഫാബ്രിഗസ് -\n‘നിങ്ങൾ റയലിലേക്ക് പോകരുത്’; സൂപ്പർ താരത്തോട് അഭ്യർത്ഥനയുമായി ഫാബ്രിഗസ്\nShyjil KK\tJuly 22, 2018\nസൂപ്പർ താരം ഈഡൻ ഹസാർഡ് ചെൽസി വിട്ടുപോകരുതെന്ന അഭ്യർത്ഥനയുമായി സഹതാരം ഫാബ്രിഗസ്. റഷ്യൻ ലോകകപ്പിൽ ബെൽജിയത്തെ മുന്നിൽ നിന്ന് നയിച്ച് മൂന്നാം സ്ഥാനം നേടിക്കൊടുത്ത നായകനെ തേടി സ്പാനിഷ് വമ്പന്മാരായ റയൽ മാഡ്രിഡ് സജീവമായി രംഗത്തുള്ളപ്പോഴാണ് റയലിന്റെ ഓഫർ നിരസിക്കണമെന്നും ചെൽസിയിൽ തുടരണമെന്നുമുള്ള അഭ്യർത്ഥനയുമായി ഫാബ്രിഗസ് എത്തിയിരിക്കുന്നത്.\n“ഞങ്ങൾ(ചെൽസി ) മികച്ച ടീമാണ്..ഹസാർഡാണ് ഞങ്ങളുടെ നിരയിലെ ഏറ്റവും മികച്ചവൻ. കളിക്കളത്തിൽ വിജയങ്ങൾ നേടാൻ മികച്ച താരങ്ങളുടെ സേവനം കൂടിയേ തീരൂ..അത്തരത്തിലൊരാളാണ് ഹസാർഡ്.അവനൊപ്പം കളിയ്ക്കാൻ ഞങ്ങൾ എല്ലാവരും ഇഷ്ടപ്പെടുന്നു..ക്ലബ്ബിനും സഹ താരങ്ങൾക്കും ആരാധകർക്കും ഹസാർഡിനെ അത്രമേൽ ഇഷ്ടമാണ്.പ്രത്യേകിച്ച് എനിക്ക്.അതുകൊണ്ട് തന്നെ ഹസാർഡ് ചെൽസിയിൽ തുടരണമെന്ന് അഭ്യർത്ഥിക്കുന്നു.”-ഫാബ്രിഗസ് പറഞ്ഞു\nസൂപ്പർ താരം റൊണാൾഡോയെ യുവന്റസിന് കൈമാറിയതോടെ റോണോയ്ക്ക് പോന്ന ഒരു പകരക്കാരനെ കണ്ടെത്താനായി നെട്ടോട്ടമോടുകയാണ് റയൽ മാനേജ്‌മെന്റ്. അടുത്ത സീസണിൽ പുതിയൊരു ക്ലബ്ബിനായി കളിക്കാനാഗ്രഹിക്കുന്നുവെന്ന് ഹസാർഡും നേരെത്തെ വെളിപ്പെടുത്തിയിരുന്നു. ഇതോടെയാണ് സൂപ്പർ താരത്തിനായുള്ള റയലിന്റെ അന്വേഷണം ഹസാർഡിലെത്തി നിൽക്കുകയാണെന്ന് അഭ്യൂഹങ്ങൾ പരന്നത്.\nചെൽസിയുടെ പുതിയ പരിശീലകനായി ചുമതലയേറ്റ സാരി ഹസാർഡിനെ ടീമിൽ നിലനിർത്തുമോയെന്ന സംശയവും താരത്തിന്റെ ട്രാൻസ്ഫർ വാർത്തകൾ സജീവമാക്കി. റഷ്യൻ ലോകകപ്പിൽ മൂന്നു ഗോളുകളും നാല് അസിസ്റ്റുകളുമായി ബെൽജിയൻ പടയോട്ടത്തിന് നേതൃത്വം വഹിച്ച ഹസാർഡ് നിലവിൽ യൂറോപ്പിലെ ഏറ്റവും മൂല്യമുള്ള താരങ്ങളിൽ ഒരാളാണ്.


കൂടിയതേയുള്ളൂ, ആദ്യ കൂടിക്കാഴ്ചയിലെ ബഹുമാനം | MP Veerendra Kumar shares his memories with P Parameswaran\nഅഭിപ്രായവ്യത്യാസങ്ങൾ നിലനിർത്തിക്കൊണ്ടുതന്നെ ബഹുമാനിക്കാൻ കഴിഞ്ഞിരുന്ന വ്യക്തിത്വമാണ് അന്തരിച്ച ഭാരതീയ വിചാരകേന്ദ്രം ഡയറക്ടർ പി. പരമേശ്വർജിയുടേത്. അമ്പതുകളിലാണ് അദ്ദേഹത്തെ ആദ്യമായി കാണുന്നതെന്നാണ് ഓർമ. വയനാട്ടിലെ വീട്ടിൽവെച്ചായിരുന്നു കൂടിക്കാഴ്ച. ഞാൻ അന്നൊരു വിദ്യാർഥിയാണ്.\nഎന്റെ പിതാവ് പത്മപ്രഭാ ഗൗഡരുടെ ജ്യേഷ്ഠൻ അനന്തയ്യ ഗൗഡർ അന്ന് ഭാരതീയ ജനസംഘത്തിന്റെ സംസ്ഥാന ഖജാൻജിയായിരുന്നു. പിതാവ് മദിരാശി നിയമസഭയിലെ സോഷ്യലിസ്റ്റ് പാർട്ടി പ്രതിനിധി. ഇളയച്ഛൻ എം.കെ. ജിനചന്ദ്രനാകട്ടെ, കോൺഗ്രസ് പാർട്ടിയിൽ. അദ്ദേഹം പാർലമെന്റിലെ ജന്മി പ്രതിനിധിയായിരുന്നു. നെഹ്രു മന്ത്രിസഭയുടെ കാലത്ത് ചീഫ് വിപ്പുമായിരുന്നു.\nജനസംഘത്തിന്റെ സംസ്ഥാന പ്രസിഡന്റായിരിക്കെയാണ് പരമേശ്വർജി വയനാട്ടിലെ വീട്ടിലെത്തിയത്. അന്നത്തെ ആ പരിചയത്തിൽനിന്നു തുടങ്ങിയ ബഹുമാനം പിന്നീട് വർധിച്ചിട്ടേയുള്ളൂ. സ്വന്തം അഭിപ്രായങ്ങളിൽ ഉറച്ചുനിന്നുകൊണ്ടുതന്നെ പരസ്പര ബഹുമാനത്തോടെ പെരുമാറാൻ അദ്ദേഹത്തിനു കഴിഞ്ഞിരുന്നു. രാഷ്ട്രീയ ആശയങ്ങളെച്ചൊല്ലിയുള്ള അഭിപ്രായവ്യത്യാസങ്ങൾ വ്യക്തിബന്ധങ്ങളെ ബാധിക്കാതിരിക്കാൻ പരമേശ്വർജി പ്രത്യേകം ശ്രദ്ധിച്ചിരുന്നു.\nപത്മശ്രീയും പത്മവിഭൂഷണും നൽകി രാഷ്ട്രം ആദരിച്ച അദ്ദേഹം മാതൃഭൂമിയുമായി അടുത്ത ബന്ധമാണ് പുലർത്തിയത്. മാതൃഭൂമിയെന്ന സ്ഥാപനത്തോടും പ്രസിദ്ധീകരണങ്ങളോടും എക്കാലവും പ്രത്യേക താത്പര്യം കാട്ടി. മാതൃഭൂമി ബുക്‌സ് അദ്ദേഹത്തിന്റെ പുസ്തകങ്ങൾ പ്രസിദ്ധീകരിച്ചിട്ടുമുണ്ട്.\nവ്യത്യസ്ത ആശയഗതിക്കാരായിരുന്നുവെങ്കിലും അടിയന്തരാവസ്ഥക്കാലത്ത് ഒരേ ലക്ഷ്യത്തിനായി പൊരുതിയവരാണ് ഞങ്ങൾ. അതിനായി ജയിൽവാസവും അനുഭവിച്ചു. എത്രയോ വേദികൾ ഞങ്ങൾ ഒന്നിച്ചു പങ്കിട്ടിട്ടുണ്ട്.\nഒരു അധികാരസ്ഥാനത്തോടും താത്പര്യം കാണിച്ചിട്ടില്ലെന്നതാണ് അദ്ദേഹത്തിന്റെ വ്യക്തിത്വത്തെ വേറിട്ടതാക്കുന്നത്. പദവികളൊന്നും അദ്ദേഹത്തെ കീഴടക്കിയില്ല. തേടിവന്നപ്പോഴൊക്കെ അവ നിരാകരിക്കാനുള്ള തന്റേടം അദ്ദേഹത്തിനുണ്ടായിരുന്നു. മധ്യപ്രദേശിൽനിന്ന് രാജ്യസഭാംഗമാക്കാനുള്ള നിർദേശമുണ്ടായപ്പോഴും വേണ്ടെന്നുവെക്കുകയാണ് അദ്ദേഹം ചെയ്തത്. താൻ വിശ്വസിക്കുന്ന പ്രസ്ഥാനത്തിന്റെ വളർച്ചയിലും ആശയപ്രചാരണത്തിലുമായിരുന്നു എന്നും അദ്ദേഹത്തിന്റെ ശ്രദ്ധ.\nതിരുവനന്തപുരത്തുവെച്ച് ഒരിക്കൽ അദ്ദേഹം വിളിച്ചു. ‘‘വിവേകാനന്ദ പ്രതിമയ്ക്കടുത്ത് ഞാനുണ്ട്, ഒന്നിവിടംവരെ വരാമോ’’ എന്നു ചോദിച്ചു. ഞാനവിടെ ചെന്നു. വിവേകാനന്ദന്റെ ജീവിതത്തെക്കുറിച്ചും ദർശനങ്ങളെക്കുറിച്ചും അന്ന് ഏറെനേരം സംസാരിച്ചു. അവിടെനിന്ന് പരമേശ്വർജിയുടെ താമസസ്ഥലത്തേക്കു പോയി. അവിടത്തെ ലൈബ്രറി വിശദമായി പരിചയപ്പെടുത്തി. എന്റെ ചില പുസ്തകങ്ങളും അവിടെയുണ്ടായിരുന്നു. അക്കാര്യം എന്നെ അദ്ഭുതപ്പെടുത്തുകയും ചെയ്തു.\ncontent highlights; MP Veerendra Kumar shares his memories with P Parameswaran


വേനല്‍ച്ചൂടിലെ വിപണി വിദേശിപഴയങ്ങള് കീഴടക്കുന്നു\nTue Feb 19 2019 07:59:19 GMT+0530 (IST)\nകോഴിക്കോട്: വേനല്‍ച്ചൂട് കനക്കുമ്പോള് ആശ്വാസമേകി വിദേശി പഴങ്ങള് വിപണി കീഴടക്കുന്നു. വേനലവധിയിലിനി മാങ്ങാക്കാലമാണ്. നമ്മുടെ നാടന് മാങ്ങകളായ ഒളോറും തത്തചുണ്ടനുമൊക്കെ മാങ്ങാ കൊതിയന്‍മാരുടെ മനസ്സില് തേനൂറും രുചികളായിരുന്നുവെങ്കില് ഇന്ന് രാജ്യാതിര്‍ത്തികളൊക്കെ കടന്ന് കൊണ്ടാണ് പുതിയ രുചികള് എത്തുന്നത്. ഇവരില് തായ്‌ലാന്റില് നിന്നുള്ള ലോന്‍ഗണ് മാങ്ങകളാണ് മുമ്പന്തിയില്.\nകേരളത്തില് മാങ്ങകള് ആയിത്തുടങ്ങുന്നുള്ളുവെങ്കിലും അയല് സംസ്ഥാനങ്ങളില് നിന്നുമുള്ള മാങ്ങകള് വിപണിയില് സ്ഥാനം പിടിച്ച് കഴിഞ്ഞു. തമിഴ്‌നാട്ടില് നിന്നു പിയൂര്, മല്‍ഗോവ, സേലം, നീലന് തുടങ്ങിയവയും ആന്ധ്രയില് നിന്നുള്ള ബങ്കാര പള്ളിയുമടക്കം കര്‍ണ്ണാടകയില് നിന്ന് വരെ മാങ്ങകള് എത്തുന്നുണ്ട്. പത്ത് പതിനഞ്ചോളം വ്യത്യസ്ത ഇനങ്ങളിലുള്ള മാങ്ങകള് കച്ചവടത്തിനായി എത്തുന്നുണ്ടെന്ന് വ്യാപാരിയായ പി കെ സി നവാസ് പറയുന്നു. 80രുപ മുതല് 150 രുപ വരെയാണ് മാങ്ങകളുടെ വില. ഈ കൊടും ചൂടില് തണ്ണിമത്തനും ഓറഞ്ചിനും ആവശ്യക്കാര് ഏറുമ്പോള് മൈസൂര്, കിരണ്, എന്നിവയടക്കം നാല് തണ്ണിമത്തന് ഇനങ്ങള് വിപണിയിലുണ്ട്. ഇന്ത്യന് നാഗപ്പൂര് ഓറഞ്ചിന്റെ സീസണ് അവസാനിച്ചതോടെ വിദേശികള് വിപണി കൈയടക്കി. ഈജിപ്തില് നിന്ന് വരുന്ന സിട്രസ് ഓറഞ്ചുകളാണിനി സെപ്തംമ്പര് മാസം വരെ വിപണിയിലുണ്ടാവുക. ഇപ്പോ ള് കിലോക്ക് 60-65 രൂപ വരെയുള്ള ഓറഞ്ചിന് മെയ് പകുതിയില് തുടങ്ങുന്ന നോമ്പോടു കൂടി 90-100രൂപയിലേക്ക് ഉയരുമെന്നാണ് സൂചന. ഓസ്‌ട്രേലിയയില് നിന്നു ഓറഞ്ച് എത്തുന്നുണ്ട്.\nഇന്ത്യന് റെഡ്്് ഗോബ്്, ശരത്, കൃഷ്ണ ശരത്് കൂടാതെ യു എസ് എയില് നിന്നുള്ള റെഡ് ഗ്ലോബടക്കം മുന്തിരികളിലും വ്യത്യസ്തന്‍മാര് ഏറെയാണ്. അമേരിക്കയില് നിന്നുള്ള ഗ്രീന് ആപ്പിളുകള്‍ക്കാണ് ഡിമാന്റ്് കൂടുതല്. ഇന്ത്യന് ആപ്പിളുകളുടെ സീസണ് അല്ലാത്തത് കൊണ്ട് വിപണി വാഴുന്നത് ഇറ്റലി, ന്യൂസ്‌ലാന്റ്, ചിലിയില് നിന്നുമുള്ള വിദേശ ആപ്പിളുകളാണ്. തായ്‌ലാന്റിലെ മധുരപുള്ളി, വിയറ്റ്‌നാമില് നിന്നുള്ള ഡ്രാഗണ് ഫ്രൂട്‌സ് അടക്കം വിദേശ പഴങ്ങള് വിപണിയിലുണ്ട്.


മുന്നിലും പിന്നിലും ഡിസ്‌പ്ലേയുമായി വിവോ നെക്‌സ്2– Ebadutech\nമുന്നിലും പിന്നിലും ഡിസ്‌പ്ലേയുമായി വിവോ നെക്‌സ് 2\n2019ല് ഏവരും ആകാംശയോടെ കാത്തിരിക്കുന്ന മോഡലുകളിലൊന്നാണ് നെക്‌സ് 2. വിവോ തങ്ങളുട സാങ്കേതികതയെ പരമാവധി ഈ ഫോണില് ഉള്‍ക്കൊള്ളിക്കാന് ശ്രമിച്ചിട്ടുണ്ട്. രണ്ടു ഡിസ്‌പ്ലേകളുണ്ട് എന്നതിനു പുറമേ കരുത്തന് ഫീച്ചറുകളും ഫോണില് ഉള്‍ക്കൊള്ളിച്ചിട്ടുണ്ട്. 6.36 ഇഞ്ച് മെയിന് സ്‌ക്രീന് 5.46 ഇഞ്ച് പിന്നിലെ സ്‌ക്രീന് എന്നിവ ഫോണിലുണ്ട്. രണ്ടും സൂപ്പര് അമോലെഡ് ഡിസ്‌പ്ലേയാണ്. സ്‌നാപ്ഡ്രാഗണ് ഒക്ടാകോര് 845 പ്രോസസ്സറാണ് ഫോണിനു കരുത്തു പകരുന്നത്. കൂട്ടിന്10 ജി.ബി റാമും 128 ജി.ബി ഇന്റേണല് മെമ്മറിയിമുണ്ട്. അഡ്രീനോ 630ന്റെതാണ് ജി.പി.യു. ആന്‍ഡ്രോയിഡ് 9.0 പൈ അധിഷഅഠിതമായാണ് ഫോണിന്റെ പ്രവര്‍ത്തനം. 3,500 മില്ലിആംപയറിന്റെ ബാറ്ററി കരുത്തും ഫോണിലുണ്ട്.\nഏവരുടെയും ശ്രദ്ധയാകര്‍ഷിക്കുന്ന കിടിലന് യുണീക് ഡിസൈനാണ് വിവോ നെക്‌സിനുള്ളത്. ഇരട്ട ഡിസ്‌പ്ലേയാണെങ്കിലും ഫോണിന്റെ വലിപ്പം വര്‍ദ്ധിച്ചതായി തോന്നില്ല. തികച്ചും കൈയ്യിലൊതുങ്ങുന്ന സ്ലിം ഡിസൈനാണ് ഫോണിനുള്ളത്. രണ്ടു ഭാഗത്തും സക്രീനായതുകൊണ്ടുതന്നെ ഉപയോഗിക്കുമ്പോള് ശ്രദ്ധിക്കണമെന്നുമാത്രം. വലിയ സ്‌ക്രീനിനു ചുറ്റുമുള്ള ബേസില്‍സ് മികച്ച രൂപഭംഗി നല്‍കുന്നു. വശങ്ങളില് ശബ്ദം കേന്ദ്രീകരിക്കാനും രണ്ടു ഡിസ്‌പ്ലേകളെ തമ്മില് മാറ്റാനും സ്വിച്ചുണ്ട്. ഫോണിന്റെ അടിഭാഗത്തായി സിം കാര്‍ഡ് ട്രായും യു.എസ്.ബി ടൈപ്പ്-സി പോര്‍ട്ടും മൈക്രോഫോണും സ്പീക്കര് ഗ്രില്ലും ഇടംപിടിച്ചിരിക്കുന്നു. ഏതെങ്കിലും കാരണവശാല് ഒരു സ്‌ക്രീനിനു കേടുപാടുണ്ടായാല് സഹായിക്കാന് സെക്കന്ററി സ്‌ക്രീനുണ്ട്\nമികച്ച ഫ്‌ളാഗ്ഷിപ്പ് പെര്‍ഫോമര് തന്നെയാണ് വിവോ നെക്‌സ് 2. ദിനംപ്രതിയുള്ള ഉപയോഗത്തിനു അനുയോജ്യമായ മോഡല്. പബ്ജി പോലുള്ള ഹൈ-എന്‍ഡ് ഗെയിമിംഗും ഫുള് റെസലൂഷന് വീയിയോയും മിഴിവോടെ ആസ്വദിക്കാനകും. ഇതിനായി കരുത്തന് സ്‌നാപ്ഡ്രാഗണ് 845 ഒക്ടാകോര് പ്രോസസ്സര് ഫോണിലുണ്ട്. വണ്‍പ്ലസ് 6ടി, സാംസംഗ് ഗ്യാലക്‌സി നോട്ട്9മുതലായ ഫോണുകളെക്കാളും മികച്ച പെര്‍ഫോമന്‍സ് വിവോ നെക്‌സ് നല്‍കുന്നുവെന്നും ചില ബെഞ്ച്മാര്‍ക്കുകള് സൂചിപ്പിക്കുന്നു. 3,500 മില്ലി ആംപയറിന്റെ ബാറ്ററി കരുത്താണ് ഫോണിനുള്ളത്. രണ്ടു ഡിസ്‌പ്ലേയുള്ളതു കൊണ്ടുതന്നെ ബാറ്റി കരുത്ത് ഇത്ര മതിയോ എന്ന സംശയം നിഴലിക്കുന്നു. എന്നാല് അവശ്യ സമയത്തു മാത്രം സെക്കന്ററി സ്‌ക്രീന് ഉപയോഗിച്ചാല് മതിയാകും.\nആന്‍ഡ്രോയിഡ് 9.0 പൈയും വിവോയുടെ ഫണ്‍ടച്ച് ഓ.എസ് 4.5 യും സംയുക്തമായാണ് ഫോണിന്റെ പ്രവര്‍ത്തനം നിയന്ത്രിക്കുന്നത്. എന്നാല് യൂസര് ഇന്റര്‍ഫേസ് അത്ര സുഖകരമല്ലെന്നാണ് റിവ്യൂ. ആന്‍ഡ്രോയിഡില് ലഭ്യമായ മികച്ച ജസ്റ്ററുകള് ഫോണിലുണ്ടെങ്കിലും ബോറിങ്ങ യു.ഐ ഉപയോക്താക്കളെ നിരാശരാക്കും.എന്നാല് വൈഡ് ആംഗിള് ലെന്‍സും സൂം ലെന്‍സും ക്യാമറയിലില്ലെന്നത് പോരായ്മയാണ്. ശ്രേണിയിലെ മറ്റു ഫോണുകളില് ഇത് ലഭ്യമാണുതാനും.\nരണ്ടു സ്‌ക്രീനുകളെ തമ്മില് സ്വിച്ച് ചെയ്യാനും ലളിതമാണ്. ഇതിനായി ഡെഡിക്കേറ്റഡ് ബട്ടണ് ഘിടിപ്പിച്ചിട്ടുണ്ട്. അമോലെഡ് സ്‌ക്രീനായതു കൊണ്ടുതന്നെ മിഴിവാര്‍ന്ന ഡിസ്‌പ്ലേ അനുഭവം നിങ്ങള്‍ക്കായി നല്‍കും. കിടിലന് ഡിസൈനും കരുത്തന് ഡിസ്‌പ്ലേ ഫീച്ചറോടും കൂടിയ സ്റ്റൈലന് സ്മാര്‍ട്ട്‌ഫോണാണു വേണ്ടതെങ്കില് വിവോ നെക്‌സ്2മോഡല് തീര്‍ച്ചയായും തെരഞ്ഞെടുക്കാം. ഇരട്ട ഡിസ്‌പ്ലേ നിങ്ങളെ മറ്റുള്ളവരില് നിന്നും വ്യത്യസ്തമാക്കുകയും ചെയ്യും. യൂസര് ഇന്റര്‍ഫേസ് മാത്രമാണ് നിങ്ങളെ നിരാശപ്പെടുത്തുക. ഏകദേശം 52,000 രൂപയാണ് ഈ മോഡലിന് ഇന്ത്യയിലെ വിപണിവില പ്രതീക്ഷിക്കുന്നത്.


KSRTC opinion poll 97.73 per cent registered to vote കെഎസ്ആര്‍ടിസി ഹിത പരിശോധന 97.73 ശതമാനം പേര് വോട്ട് രേഖപ്പെടുത്തി\nകെഎസ്ആര്‍ടിസിയിലെ തൊഴിലാളി സംഘടനകളുടെ അംഗീകാരത്തിന് വേണ്ടി നടത്തിയ ഹിതപരിശോധന 97.73 ശതമാനം പേര് വോട്ട് രേഖപ്പെടുത്തി. വോട്ടവകാശം ഉണ്ടായിരുന്ന 27471 വോട്ടര്‍മാരില് 26848 പേരാണ് വോട്ടെടുപ്പില് സമ്മതിദാനാവകാശം നിര്‍വഹിച്ചത്. തെരഞ്ഞെടുപ്പിനായി സംസ്ഥാന വ്യാപകമായി 100 ബൂത്തുകളാണ് സജ്ജമാക്കിയിരുന്നത്. തലസ്ഥാന ജില്ലയിലായിരുന്നു കൂടുതല് വോട്ടര്‍മാരും ബൂത്തുകളും ഉണ്ടായിരുന്നത്. 23 ബൂത്തുകളിലായാണ് തിരുവനന്തപുരത്ത് വോട്ടെടുപ്പ് നടന്നത്.\nസോണ് തിരിച്ചുള്ള കണക്കുകളില് തിരുവനന്തപുരം സോണിലാണ് ഏറ്റവും കൂടുതല് പേര് വോട്ട് രേഖപ്പെടുത്തിയത്. ഇവിടെ 10349 പേര്‍ക്ക് വോട്ടവകാശം ഉണ്ടായിരുന്നപ്പോള് 10147 പേര് വോട്ട് രേഖപ്പെടുത്തി. കോഴിക്കോട് 7305 പേരില് 7121 പേര് വോട്ട് രേഖപ്പെടുത്തി. എറണാകുളം സോണില് 9817 പേര്‍ക്ക് വോട്ടവകാശം ഉണ്ടായിരുന്നപ്പോള് 9574 പേരും വോട്ട് രേഖപ്പെടുത്തി.\nഇരിങ്ങാലക്കുട, എടത്വ, മൂലമറ്റം, നെടുമങ്ങാട്, വിതുര, ആര്യനാട്, അടൂര്, ആര്യങ്കാവ്, പന്തളം എന്നിവിടങ്ങില് 100 ശതമാനം പേരും വോട്ട് രേഖപ്പെടുത്തി. കാലാവധി അവസാനിച്ച് ഒന്നര വര്‍ഷത്തിന് ശേഷമാണ് ഇത്തവണ ഡിസംബറില് ഹിതപരിശോധന നടത്തിയത്. ജനുവരി ഫലപ്രഖ്യാപനം നടത്തും.\nStory Highlights – KSRTC opinion poll 97.73 per cent registered to vote


കാത്തിരിപ്പിനൊടുവില് നിരത്തുകള് കീഴടക്കാന് ഡബിള് ഡെക്കര് തിരിച്ചെത്തുന്നു - News Bengaluru\nകാത്തിരിപ്പിനൊടുവില് നിരത്തുകള് കീഴടക്കാന് ഡബിള് ഡെക്കര് തിരിച്ചെത്തുന്നു\nBy nb bureau\t On Feb 25, 2020 0\nബെംഗളുരു: ഏറെ നാളത്തെ കാത്തിരിപ്പിന് ശേഷം മൈസുരുവിനും ഹംപിക്കും ഡബിള് ഡക്കര് ബസുകള് മാര്‍ച്ച് അവസാനത്തോടെ സര്‍വീസ് ആരംഭിക്കും. ലണ്ടനിലുള്ള ബസുകളുടെ മാതൃകയിലാണ് ബസുകള് സജ്ജമാക്കിയിരിക്കുന്നത്. നിലവില് ആറ് ഡബിള്‍ഡക്കര് ബസുകളാണ് കര്‍ണാടക സംസ്ഥാന ടൂറിസം വികസന വകുപ്പ് മൈസൂരു,ഹംപി എന്നിവിടങ്ങളിലേക്കായി അനുവദിച്ചിട്ടുള്ളത്. പക്ഷേ ഈ സര്‍വീസ് ഉടന് ബെംഗളുരുവിലേക്ക് ഉണ്ടാകില്ലെന്നാണ് അധികൃതര് പറയുന്നത്. ഡബിള്‍ഡക്കര് ബസുകള്‍ക്ക് വേണ്ടി മുന്‍മന്ത്രി എച്ച്ഡി കുമാരസ്വാമി അഞ്ച് കോടി രൂപ കര്‍ണാടക സംസ്ഥാന ടൂറിസം വികസന വകുപ്പിന് അനുവദിച്ചിരുന്നുവെങ്കിലും ബിജെപി സര്‍ക്കാര് അധികാരത്തില് വന്നശേഷമാണ് പദ്ധതി നടപ്പാക്കിയത്.\nബെംഗളുരു അധിഷ്ഠിതമായ കെഎംഎസ് കോച്ച് ബില്‍ഡേഴ്‌സാണ് ബസുകളുടെ ബോഡി പാര്‍ട്ടുകള് നിര്‍മിക്കുന്നത്. 20 സീറ്റുകള് വീതം മുകളിലും താഴെയുമായി ആകെ നാല്‍പത് സീറ്റുകളാണ് ബസിലുള്ളത്. ആറ് ബസുകളില് നാലെണ്ണം മൈസൂരുവിനും രണ്ടെണ്ണം ഹംപിക്കുമാണ് അനുവദിച്ചിരിക്കുന്നത്. കൂടാതെ മാര്‍ച്ച് അവസാനം ആകുന്നതോടെ അഞ്ച് ബസുകള് കൂടി നിരത്തിലിറക്കാനാണ് സര്‍ക്കാരിന്റെ ആലോചന. സര്‍വീസ് ആരംഭിക്കുന്നതിന് മുമ്പ് ഇന്റര്‍നാഷനല് സെന്റര് ഫോര് ഓട്ടോമോട്ടീവ് ടെക്‌നോളജി അംഗങ്ങള് ബസുകള് പരിശോധിക്കും. വേനല് അവധി കണക്കിലെടുത്ത് ആറ് ബസുകളും മൈസുരു കേന്ദ്രീകരിച്ചാണ് സര്‍വീസ് നടത്തുക. ചൂട് കൂടുതലായതിനാല് സഞ്ചാരികള് ഹംപിയിലേക്കുള്ള യാത്രകള് കഴിവതും ഒഴിവാക്കാനാണ് സാധ്യതയെന്ന് കര്‍ണാടക സംസ്ഥാന ടൂറിസം വികസന വകുപ്പ് ഡയറക്ടര് കുമാര് പുഷ്‌കര് പറഞ്ഞു. താഴത്തെ നില എസിയായിരിക്കും. അതേസമയം മുകളിലത്തെ സീറ്റുകള്‍ക്ക് മേല്‍ക്കുരയുണ്ടാകില്ലെന്നാണ് വിവരം. പുറത്തെ കാഴ്ചകള് ആസ്വദിക്കാനായാണ് ഇങ്ങിനെ സംവിധാനിച്ചിരിക്കുന്നത്.\nഎഐഎംഐഎം നേതാവ് വാരിസ് പഠാനെതിരെ വിദ്വേഷ പ്രസംഗത്തിന് കേസ്\nഈസ്റ്റര്-വിഷു; നാട്ടിലേക്ക് പോകാന് ട്രെയിന് ടിക്കറ്റ് കിട്ടില്ല, ബുക്കിങ് ഫുള്


പാവൽ6മാസം തുടർച്ചയായ് വിളവെടുക്കാൻ 10 അടിപൊളി സൂത്രങ്ങൾ.. പാവൽ കൃഷി നിറയെ വിളവ് നേടാൻ.!! | bitter gourd cultivation\nപോഷകസമൃദ്ധവും ഔഷധ പ്രധാനവുമായ പാവൽ സ്ഥലപരിമിതി ഉള്ള ആളുകൾക്കു പോലും കൃഷി ചെയ്തെടുക്കാവുന്ന ഒന്നാണ്. അതിനായിട്ട് തൈ നടുന്നത് മുതൽ വിളവെടുപ്പ് നടത്തുന്നവരെ പാലിക്കേണ്ട ചില കാര്യങ്ങളെ കുറിച്ചുള്ള 10 ടിപ്പുകളെ പറ്റി നോക്കാം. ഈ ഒരു രീതിയിലൂടെ നിങ്ങൾക്ക് ആറുമാസം വരെ തുടർച്ചയായി\nപാവൽ വിളവെടുപ്പ് നടത്താവുന്നതാണ്. ആദ്യത്തേത് നമ്മൾ തിരഞ്ഞെടുക്കുന്ന വിത്തുകൾ നല്ലതായിരിക്കണം.നല്ല നാടൻ വിത്തിനങ്ങൾ ആയിരി ക്കണം നടാനായി തിരഞ്ഞെടുക്കേണ്ടത്. വീട്ടിൽ തന്നെയുള്ള പാവലിലെ വിത്താണ് എടുക്കുന്നതെങ്കിൽ നല്ലതുപോലെ പഴുത്ത പാവലിന്റെ വിത്ത് എടുക്കാൻ പ്രത്യേകം ശ്രദ്ധിക്കുക. അതിനുശേഷം ഇവ ഒരു പാത്രത്തിലിട്ട്\nനല്ലതുപോലെ കഴുകി വൃത്തിയാക്കണം.വിത്തിനു പുറത്തെ പിങ്ക് കളർ ഉള്ള കോറ്റിംങ് നല്ലതുപോലെ കഴുകി ഉണക്കിയ ശേഷമേ നടാൻ പാടുള്ളൂ. നേരിട്ട് പാകി ആണെങ്കിൽ പോലും കഴുകി ക്കളഞ്ഞു ശേഷമായിരിക്കണം അല്ലാത്തപക്ഷം ഉറുമ്പിനെ ശല്യം ഉണ്ടാകാ നുള്ള സാധ്യത വളരെ കൂടു തലാണ്. ആദ്യമായി ബാഗ് കൃഷി ചെയ്യുന്നവർ കടയിൽ നിന്നും സാധനങ്ങൾ\nവാങ്ങുമ്പോൾ പ്രിയ പ്രീതി പ്രിയങ്ക ഈ മൂന്നു ഇനങ്ങൾ വാങ്ങാൻ പ്രത്യേകം ശ്രദ്ധിക്കണം. ഇവ നാടൻ വിത്തിനങ്ങൾ ആയതുകൊണ്ട് തന്നെ നല്ല പ്രതിരോധ ശേഷി ഉണ്ടായിരിക്കുകയും നല്ല വിളവെടുപ്പ് നടത്താൻ സാധിക്കുകയും ചെയ്യും. കൂടുതൽ വിവരങ്ങൾ അറിയാൻ വീഡിയോ മുഴുവനായും കാണൂ. Video Credits : PRS Kitchen\nമച്ചിങ്ങ കൊഴിച്ചിൽ മാറി നാളികേരം കുലകുത്തി പിടിക്കാൻ ഒരു സൂത്രം.. നൂറ് ശതമാനവും റിസൾട്ട് ഉറപ്പ്.!!


18 വയസിന് മുകളിൽ പ്രായമുള്ളവര്‍ക്ക് ഇന്ന് മുതല് വാക്സിൻ രജിസ്ട്രേഷൻ; മാർഗനിർദ്ദേശങ്ങൾ ഇങ്ങനെ – News18 Malayalam\n18 വയസിന് മുകളിൽ പ്രായമുള്ളവര്‍ക്ക് ഇന്ന് മുതല് വാക്സിൻ രജിസ്ട്രേഷൻ; മാർഗനിർദ്ദേശങ്ങൾ ഇങ്ങനെ\nആരോഗ്യസേതു ആപ്, www.cowin.gov.in, www.umang.gov.in എന്നീ പോര്‍ട്ടലുകള് വഴി രജിസ്റ്റര് ചെയ്യാം.\nLast Updated : April 28, 2021, 11:21 IST\nന്യൂഡല്‍ഹി: പതിനെട്ട് വയസിന് മുകളിലുള്ളവര്‍ക്കുള്ള കോവിഡ് വാക്‌സിന് രജിസ്‌ട്രേഷന് ബുധനാഴ്ച വൈകീട്ട് നാല് മുതല് ആരംഭിക്കും. ആരോഗ്യസേതു ആപ്, www.cowin.gov.in, www.umang.gov.in എന്നീ പോര്‍ട്ടലുകള് വഴി രജിസ്റ്റര് ചെയ്യാം. വാക്സിനേഷന്റെ മൂന്നാം ഘട്ടം മേയ് 1 ന് ആരംഭിക്കും. ഇവർക്കുള്ള മാർഗരേഖയും ആരോഗ്യ വകുപ്പ് പുറത്തിറക്കും. രോഗികൾക്കായിരിക്കും മുൻഗണന എന്നാണ് സൂചന. കഴിഞ്ഞ ദിവസം 2,20,000 ഡോസ് കോവിഷീൽഡ് വാക്സീൻ കൂടി എത്തിയതോടെ 2,79,275 ഡോസ് വാക്സീൻ സ്റ്റോക്കുണ്ട്.\nമുന്‍ഗണന വിഭാഗങ്ങള് രജിസ്റ്റര് ചെയ്ത അതേ പ്രക്രിയ ആണ് 18 വയസിന് മുകളിലുള്ളവര്‍ക്കും രജിസ്ട്രേഷനായി പാലിക്കേണ്ടത്. മെയ് ഒന്ന് മുതലാണ് 18 വയസിന് മുകളിലുള്ളവര്‍ക്ക് വാക്‌സിന് ലഭിച്ചു തുടങ്ങുക. സ്വകാര്യ ആശുപത്രികളില് നിന്ന് പണം നല്‍കിയും ലഭ്യതയ്ക്കനുസരിച്ച് സര്‍ക്കാര് തലങ്ങളില് നിന്ന് സൗജന്യമായും വാക്‌സിന് ലഭിക്കും.\nAlso Read കോവിഡ് വ്യാപനത്തിന്റെ പശ്ചാത്തലത്തിൽ ഡൽഹിയുടെ ഭരണച്ചുമതല ഏറ്റെടുത്ത് കേന്ദ്രസർക്കാർ; കാര്യങ്ങൾ ഗവർണർ തീരുമാനിക്കും\nരജിസ്റ്റർ ചെയ്യേണ്ടത് ഇങ്ങനെ\n1. cowin.gov.in എന്ന വെബ്സൈറ്റ് സന്ദർശിക്കുക\n2. 'സ്വയം രജിസ്റ്റർ ചെയ്യുക / പ്രവേശിക്കുക' എന്നതില് ക്ലിക്ക് ചെയ്യുക\n3. നിങ്ങളുടെ 10 അക്ക മൊബൈൽ നമ്പർ അല്ലെങ്കിൽ ആധാർ നമ്പർ നൽകുക.\n4. തുടർന്ന്, നിങ്ങളുടെ മൊബൈൽ നമ്പറിൽ ഒരു ഒടിപി ലഭിക്കും, നൽകിയിരിക്കുന്ന സ്ഥലത്ത് ഒടിപി നൽകുക.\n5. നിങ്ങൾ രജിസ്റ്റർ ചെയ്തുകഴിഞ്ഞാൽ, ആവശ്യമുള്ള തീയതിയിലും സമയവും നല്‍കുക.\nനിങ്ങളുടെ കോവിഡ് -19 വാക്സിനേഷൻ പൂർത്തിയായ ശേഷം, ഒരു റഫറൻസ് ഐഡി ലഭിക്കും, അതിലൂടെ വാക്സിനേഷൻ സർട്ടിഫിക്കറ്റ് ലഭിക്കും.\nAlso Read ത്രിവര്‍ണ പതാകയണിഞ്ഞ് അബൂദാബിയിലെ യാസ് ഐലന്റ്; കോവിഡ് പോരാട്ടത്തിൽ ഇന്ത്യക്ക് ഐക്യദാര്‍ഢ്യം\nരജിസ്‌ട്രേഷനായി ഈ തിരിച്ചറിയല് രേഖകള് ഉപയോഗിക്കാം\nതൊഴിൽ മന്ത്രാലയം നൽകുന്ന ആരോഗ്യ ഇൻഷുറൻസ് സ്മാർട് കാർഡ്\nമഹാത്മാഗാന്ധി ദേശീയ ഗ്രാമീണ തൊഴിലുറപ്പ് നിയമം തൊഴിൽ കാർഡ്\nബാങ്ക് / തപാൽ ഓഫിസ് നൽകുന്ന പാസ്ബുക്കുകൾ\nസർക്കാർ / പബ്ലിക് ലിമിറ്റഡ് കമ്പനികൾ ജീവനക്കാരുടെ തിരിച്ചറിയൽ കാർഡ്\nFirst published: April 28, 2021, 11:21 IST\ncorona vacationCorona virusCovidCovid 19


പക്കാവടയുടെ പാക്കറ്റില് വറുത്ത പല്ലി; ഭക്ഷ്യസുരക്ഷാ വിഭാഗത്തിന് പരാതി നല്‍കി യുവാവ് | man complains FSSAI of dead lizard in food packet\nതിരുനല്‍വേലി ജില്ലയിലെ പാളയംകോട്ടൈ പട്ടണത്തിലാണ് സംഭവം നടന്നത്. അവിടത്തെ ബേക്കറിയില് നിന്ന് വാങ്ങിയ പക്കാവട പാക്കറ്റില് നിന്നാണ് യുവാവിന് ചത്ത നിലയിലുള്ള പല്ലിയെ കിട്ടിയത്.\nThiruvananthapuram, First Published Oct 28, 2021, 3:57 PM IST\nകടകളില് നിന്ന് വാങ്ങുന്ന പാക്കറ്റ് ഭക്ഷണങ്ങളുടെ ( Packet Food ) ഗുണമേന്മയെ കുറിച്ച് പലപ്പോഴും പരാതികള് ഉണ്ടാകാറുണ്ട്. അത്തരത്തിലൊരു അനുഭവമാണ് തമിഴ്‌നാട് (Tamil Nadu) സ്വദേശിയായ ഒരു ഉപഭോക്താവിന് നേരിടേണ്ടി വന്നത്. പക്കാവടയുടെ പാക്കറ്റില് നിന്ന് ഈ യുവാവിന് കിട്ടിയത് ചത്ത പല്ലിയെ ആണ്.\nഇന്ത്യന് എക്സ്പ്രസിന്‍റെ റിപ്പോര്‍ട്ട് പ്രകാരം, തിരുനല്‍വേലി (Tirunelveli ) ജില്ലയിലെ പാളയംകോട്ടൈ പട്ടണത്തിലാണ് സംഭവം നടന്നത്. അവിടത്തെ ബേക്കറിയില് നിന്ന് വാങ്ങിയ പക്കാവട പാക്കറ്റില് നിന്നാണ് യുവാവിന് ചത്ത നിലയില് പല്ലിയെ കിട്ടിയത്. മഹാരാജ നഗര് സ്വദേശിയായ ഇയാള് ഒക്ടോബര് 23നാണ് കടയില് നിന്ന് പക്കാവട വാങ്ങിയത്. വീട്ടിലെത്തി പാക്കറ്റ് പൊട്ടിച്ചു നോക്കിയപ്പോഴാണ് പല്ലിയെ കണ്ടത്.\nതുടര്‍ന്ന് യുവാവ് ഫുഡ് സേഫ്റ്റി ആന്‍ഡ് സ്റ്റാൻഡേർഡ്സ് ഓഫ് ഇന്ത്യക്ക് (FSSAI, എഫ്എസ്എസ്എഐ) വാട്ട്സാപ്പ് വഴി പരാതി നല്‍കി. അധികൃതര് കടയിലെത്തി പരിശോധന നടത്തിയെന്നും റിപ്പോര്‍ട്ടില് പറയുന്നു. മധുര പലഹാരങ്ങളും മറ്റ് ഭക്ഷണസാധനങ്ങളും വൃത്തിഹീനമായ സാഹചര്യത്തില് സൂക്ഷിക്കുന്നതടക്കുമുള്ള നിയമ ലംഘനങ്ങള് കണ്ടെത്താന് ഭക്ഷ്യസുരക്ഷാ വിഭാഗത്തിന് കഴിഞ്ഞുവെന്നും റിപ്പോര്‍ട്ടില് പറയുന്നു. അതേസമയം, പല്ലിയെ കണ്ടെത്തിയ പക്കാവടയുടെ ബാച്ചിലുള്ള മറ്റ് പക്കാവട പാക്കറ്റുകള് കണ്ടെത്താന് അവര്‍ക്ക് സാധിച്ചില്ല എന്നാണ് ഇന്ത്യന് എക്സ്പ്രസ് റിപ്പോര്‍ട്ട് ചെയ്യുന്നത്.\nAlso Read: മൈദയിൽ മായമുണ്ടോ? അറിയാൻ ഇതാ ഒരു വഴി; വീഡിയോ വൈറല്\nBipin Rawat : പടനായകന് വിട; ജനറൽ ബിപിൻ റാവത്തിന് ആദരാഞ്ജലി അർപ്പിച്ച് രാജ്യം


സൗഹൃദ മത്സരത്തിനിടെ ബ്രസീല് പരിശീലകനോട് വായടയ്ക്കാന് മെസ്സി | Lionel Messi\nNov 17, 2019, 12:55 PM IST\nറിയാദില് നടന്ന മത്സരത്തില് മത്സരത്തില് മെസ്സിയുടെ ഗോളില് അര്‍ജന്റീന 1-0നു ജയിച്ചിരുന്നു.\nസൗഹൃദ മത്സരത്തിനിടെ അര്‍ജന്റീന ക്യാപ്റ്റന് ലയണല് മെസ്സി തന്നോട്ട് വായടയ്ക്കാന് പറഞ്ഞുവെന്ന് ബ്രസീല് പരിശീലകന് ടിറ്റെ. റിയാദില് നടന്ന മത്സരത്തില് മത്സരത്തില് മെസ്സിയുടെ ഗോളില് അര്‍ജന്റീന 1-0നു ജയിച്ചിരുന്നു. ഇതിനിടെയാണ് മെസ്സിയും ടിറ്റെയും തമ്മില് കൊമ്പ് കോര്‍ത്തത്. ചുണ്ടില് വിരല് ചേര്‍ത്ത് മിണ്ടാതിരിക്കാന് മെസ്സി ആംഗ്യം കാണിക്കുകയാരുന്നു.\nമത്സരശേഷം പത്രസമ്മേളനത്തിലാണ് ടിറ്റെ ഇക്കാര്യം പറഞ്ഞത്. 'കാസെമിറോയെ ഫൗള് ചെയ്തതിന് മെസ്സിക്ക് മഞ്ഞക്കാര്‍ഡ് നല്‍കണം എന്ന് ഞാന് റഫറിയോടു വാദിക്കുകയായിരുന്നു. അപ്പോള് മെസ്സി എന്നോടു മിണ്ടാതിരിക്കാന് ആംഗ്യം കാണിച്ചു. ഞാന് തിരിച്ചും.' ടിറ്റെ പറഞ്ഞു.\nബ്രസീല്- അര്‍ജന്റീന മത്സരത്തിലെ റഫറിയിങ് മോശമായിരുന്നെന്നും ടിറ്റെ പറഞ്ഞു. ' മെസ്സിയെ അലക്‌സ് സാന്ദ്രോ ഫൗളൊന്നും ചെയ്തില്ല. എന്നിട്ടും റഫറി പെനല്‍റ്റി വിധിച്ചു. കുറച്ചു കൂടി പരിചയസമ്പത്തുള്ള റഫറി വേണം ഇത്തരം മത്സരങ്ങള്‍ക്ക്.'' ടിറ്റെ കൂട്ടിച്ചേര്‍ത്തു.\nബ്രസീല് താരം അലക്‌സ് സാന്ദ്രോ തന്നെ വീഴ്ത്തിയതിനു കിട്ടിയ പെനല്‍റ്റി വഴിയാണ് മെസ്സി ടീമിന്റെ വിജയഗോള് നേടിയത്. മെസ്സി എടുത്ത കിക്ക് ബ്രസീല് ഗോള്‍കീപ്പര് ആലിസന് ബെക്കര് തട്ടിയകറ്റിയെങ്കിലും റീബൗണ്ട് ഷോട്ടില് മെസ്സി ലക്ഷ്യം കണ്ടു.\nContent Highlights: Lionel Messi asks Brazil coach Tite to 'shut his mouth'\nഅന്ന് ആ പത്തൊൻപതാം നമ്പറുകാരന് ചിരിച്ചു, 12 വര്‍ഷത്തിന് ശേഷം പത്താം നമ്പറില് കരഞ്ഞു\nമെസ്സി നെയ്മറിനോട് പറഞ്ഞു 'നമ്മുടെ ചങ്കായ ബാഴ്‌സ വിടരുത്, നിനക്ക് വേണ്ടി ഞാന് പൊസിഷന് വരെ മാറാം'


റാമോസും ഫ്രാൻസിൽ, പ്രഖ്യാപനം ഉടൻ എത്തും | Fanport | Transfer News Malayalam\nHome Football Transfer റാമോസും ഫ്രാൻസിൽ, പ്രഖ്യാപനം ഉടൻ എത്തും\nറാമോസും ഫ്രാൻസിൽ, പ്രഖ്യാപനം ഉടൻ എത്തും\nJuly 6, 2021 - 12:58 PM\nറയൽ മാഡ്രിഡ് വിട്ട സെന്റർ ബാക്ക് സെർജിയോ റാമോസ് പി എസ് ജിയിൽ ഉടൻ കരാർ ഒപ്പുവെക്കും. താരം പാരീസിൽ മെഡിക്കൽ പൂർത്തിയാക്കാൻ വേണ്ടി എത്തി. മെഡിക്കൽ വിജയിച്ചാൽ അതിനു പിന്നാലെ പി എസ് ജി ഔദ്യോഗിക പ്രഖ്യാപനം നടത്തും. ഇന്ന് തന്നെ പ്രഖ്യാപനം വരുമെന്നാണ് കരുതുന്നത്. ഡിഫൻഡർ ഹകീമിയും ഇന്ന് മെഡിക്കലിനായി പാരീസിൽ എത്തിയിട്ടുണ്ട്.\nരണ്ടു വർഷത്തെ കരാർ ആകും റാമോസ് പി എസ് ജിയിൽ ഒപ്പുവെക്കുന്നത്. റയൽ മാഡ്രിഡിൽ താരം വാങ്ങിയിരുന്നതിനേക്കാൾ വലിയ വേതനം ആണ് പി എസ് ജി താരത്തിന് നൽകുന്നത്. ഇംഗ്ലീഷ് പ്രീമിയർ ലീഗിൽ നിന്നുള്ള ഓഫറുകൾ നിരസിച്ചാണ് താരം പാരീസിൽ എത്തിയത് . കഴിഞ്ഞ മാസം കരാർ അവസാനിച്ചതോടെ ആയിരുന്നു റാമോസ് റയൽ മാഡ്രിഡ് വിട്ടത്. പി എസ് ജിയിൽ ഇപ്പോൾ സെന്റർ ബാക്കുകളായി ഉള്ള മാർക്കിനസും കിംബെബെക്കും ഒപ്പം റാമോസും കൂടി എത്തുന്നത് ക്ലബിന്റെ ഡിഫൻസ് ശക്തമാക്കും.\nഅവസാന 16 വർഷങ്ങൾ റയൽ മാഡ്രിഡിന്റെ അവിഭാജ്യ ഘടകമായിരുന്നു സെർജിയോ റാമോസ്. നിർണായക മത്സരങ്ങളിൽ റാമോസിന്റെ പരിചയ സമ്പത്ത് പി എസ് ജിക്ക് തുണയാകും. ചാമ്പ്യൻസ് ലീഗ് കിരീടം എന്ന പി എസ് ജി ലക്ഷ്യത്തിലേക്ക് എത്താനും റാമോസിന്റെ സാന്നിദ്ധ്യം സഹായകമാകും. റയലിനൊപ്പം നാലു ചാമ്പ്യൻസ് ലീഗ് കിരീടം നേടിയിട്ടുള്ള താരമാണ് റാമോസ്.\nസെർജിയോ റാമോസ് റയൽ മാഡ്രിഡ് വിടുമെന്ന് റാമോസിന്റെ കരാർ തീരാനാവുമ്പോൾ ഒക്കെ പതിവായി ഉയരുന്ന അഭ്യൂഹമാണ്. ഇത്തവണയും റാമോസ് അവസാനം റയലിൽ കരാർ പുതുക്കും എന്ന് തന്നെയാണ് പലരും കരുതിയത്. എന്നാൽ ഇന്നലെ റയലിന്റെ പ്രഖ്യാപനം എല്ലാവരെയും ഞെട്ടിച്ചു. 16 വർഷങ്ങൾക്ക് ശേഷം റാമോസ് റയൽ വിടുന്നു. റാമോസ് ഇനി എവിടേക്ക് എന്നതാണ് ഇപ്പോൾ ഫുട്ബോൾ ലോകത്തിലെ പ്രധാന ചോദ്യം. വലിയ ക്ലബുകൾ ഒക്കെ റാമോസിനെ സ്വന്തമാക്കാനുള്ള ആലോചനയിലാണ്.\nബാഴ്സലോണയിലേക്കും അത്ലറ്റിക്കോ മാഡ്രിഡിലേക്കും റാമോസ് പോകില്ല എന്നാണ് റയൽ മാഡ്രിഡ് ആരാധകർ വിശ്വസിക്കുന്നത്. തങ്ങളുടെ ക്യാപ്റ്റൻ ആം ബാൻഡ് അണിഞ്ഞ താരമായ റാമോസ് റയലിന്റെ ഏറ്റവും വലിയ വൈരികളുടെ ജേഴ്സി അണിയില്ല എന്ന് തന്നെയാണ് അവർ വിശ്വസിക്കുന്നത്. റാമോസിന്റെ മുൻ ക്ലബായ സെവിയ്യയിലേക്ക് റാമോസ് പോകാൻ സാധ്യതയുണ്ട് എന്ന് സ്പാനിഷ് മാധ്യമങ്ങൾ റിപ്പോർട്ട് ചെയ്യുന്നുണ്ട്. 1996 മുതൽ 2005വരെ സെവിയ്യക്ക് ഒപ്പമായിരുന്നു റാമോസ് ഉണ്ടായിരുന്നത്. സീനിയർ കരിയർ ആരംഭിച്ച സ്ഥലത്ത് തന്നെ ചെന്ന് അദ്ദേഹം വിരമിക്കുമോ എന്നത് കണ്ടറിയണം.\nവർഷങ്ങളായി റാമോസിന്റെ പേര് ചേർത്തു കേട്ടിരുന്ന ഇംഗ്ലീഷ് ക്ലബായ മാഞ്ചസ്റ്റർ യുണൈറ്റഡിലേക്ക് റാമോസ് പോകും എന്നും അഭ്യൂഹങ്ങൾ ഉണ്ട്. യുണൈറ്റഡ് ഒരു സെന്റർ ബാക്കിനായുള്ള അന്വേഷണത്തിലാണ്. എന്നാൽ 35കാരനായ താരത്തെ സൈൻ ചെയ്യുന്നതിൽ ആരാധകർ സന്തോഷവാന്മാരായിരിക്കില്ല. ഇംഗ്ലീഷ് ക്ലബ് തന്നെ ആയ മാഞ്ചസ്റ്റർ സിറ്റി, ഫ്രഞ്ച് ക്ലബായ പി എസ് ജി, സീരി എയിലെ യുവന്റസ് എന്നിവരും റാമോസിൽ താല്പര്യം പ്രകടിപ്പിച്ചിട്ടുണ്ട്. അമേരിക്കയിലേക്ക് മാറുന്നതിനെ കുറിച്ചും റാമോസ് ചിന്തിക്കുന്നുണ്ട്. എന്തായാലും ഉടൻ തന്നെ തന്റെ ഭാവിയെ കുറിച്ച് റാമോസ് പ്രഖ്യാപിക്കും എന്നാണ് സൂചനകൾ.\nPrevious articleഫൈനലിൽ അർജന്റീനയെ കിട്ടണം എന്ന് നെയ്മർ\nNext articleബ്രിസ്ബെയിന് ഹീറ്റിന് പുതിയ കോച്ച്


നടക്കാനും പടി കേറാനും പ്രയാസമോ? സൂക്ഷിക്കുക, ഹൃദ്രോഗ സാധ്യതയുണ്ട്-\nDecember 16, 2017, 06:58:00 pm\nപ്രായം വര്‍ധിക്കുന്നതിനനുസരിച്ച് നടത്തം, പടികള് കയറുക എന്നിവയില് ബുദ്ധിമുട്ട് അനുഭവപ്പെട്ട് തുടങ്ങുന്നുണ്ടെങ്കില് അത് ഹൃദ്രോഗത്തിലേക്ക് നയിക്കുന്നതാകാമെന്ന് അമേരിക്കന് ഗെറിയാട്രിക്‌സ് സൊസൈറ്റിയുടെ ജേണല് മുന്നറിയിപ്പ് നല്‍കുന്നു. പ്രായം കൂടുന്നതോടെ, നടത്തത്തിലെ ആയാസതയും ഹൃദയാരോഗ്യവും തമ്മിലുള്ള ബന്ധം വര്‍ധിച്ചു വരുന്നതായി സ്വീഡനിലെ കരോലിന്‍സ്‌ക യൂണിവേഴ്‌സിറ്റിയിലെ വിദഗ്ധരാണ് കണ്ടെത്തിയത്.\nപ്രായമേറുന്നതിനനുസരിച്ച് നേരെ നില്‍ക്കുന്നതിനുള്ള കഴിവിലും പേശികളുടെ കരുത്തിലും ശരീര ശക്തിയിലും കാര്യമായ വ്യതിയാനങ്ങളുണ്ടാകാറുണ്ട്. ഇവക്ക് സമയോചിത പരിഗണന നല്‍കിയില്ലെങ്കില് പിന്നീട് ഭാഗികമായോ പൂര്‍ണമായോ ഉള്ള തളര്‍ച്ചയ്ക്ക് കാരണമാവാമെന്ന് പഠനം മുന്നറിയിപ്പ് നല്‍കുന്നു.\nഹൃദ്രോഗത്തിന് കാരണമാകാവുന്ന പുകവലി, പ്രമേഹം, പൊണ്ണത്തടി, ശരീരം അനങ്ങാതെയുള്ള ഇരിപ്പ് തുടങ്ങിയവ നടത്തത്തിന്റെ വേഗത കുറക്കാന് കാരണമാം.\nഹൃദ്യോഗം ഇല്ലാത്ത 60 വയസ്സിനു മുകളിലുള്ളവരില് നടത്തിയ പഠനത്തില് സ്വീഡനിലെ കരോലിന്‍സ്‌ക യൂണിവേഴ്‌സിറ്റിയിലെ എമറാള്‍ഡ് ജി ഹെയ്‌ലാന്റിന്റെ നേതൃത്വത്തിലുള്ള ഗവേഷകരാണ് പുതിയ കണ്ടെത്തല് നടത്തിയിരിക്കുന്നത്. ശരീര ചലനം, ആല്‍ക്കഹോള് ഉപയോഗം, ബോഡി മാസ് ഇന്‍ഡക്‌സ്, ചിന്തിക്കാനും തീരുമാനമെടുക്കാനുമുള്ള ശേഷി എന്നിവ പരിഗണിച്ചായിരുന്നു പഠനം. ഇതിനു പുറമെ ഇവരുടെ രക്തത്തിലെ സി റിയാക്ടീവ് പ്രോട്ടീനും (സി.ആര്.പി) പരിശോധനാ വിധേയമാക്കി. കൂടിയ സി.ആര്.പി ഹൃദ്രോഗ സാധ്യത വര്‍ധിപ്പിക്കുന്നു. വൃദ്ധരില് ഹൃദ്രോഗമുണ്ടാക്കുന്ന ഏറ്റവും വലിയ കാരണമാണ് കൂടിയ സി.ആര്.പി.


സനിൽ കുമാറില്ലാതെ കുടുംബത്തിന് ആദ്യ ഓണം; ആശ്വാസം തലചായ്ക്കാൻ ഒരുങ്ങിയ പുത്തൻവീട് - BIGNEWSLIVE | Latest Malayalam News\nലാവണ്യയ്ക്കും3പെൺമക്കൾക്കും-സേതു, ദേവിക, ഗീതു ഓണസമ്മാനമായാണ് ഈ വീട് കിട്ടിയിരിക്കുന്നത്.\nപെരിങ്ങര: കർഷകനായ സനിൽ കുമാറിനെ കുടുംബത്തിന് നഷ്ടമാക്കിയത് കീടനാശിനിയുടെ ഉപയോഗമായിരുന്നു. ആലംതുരുത്തി കഴുപ്പിൽ കോളനിയിലെ വീട്ടിൽ മക്കൾക്കും കുടുംബത്തിനുമൊപ്പം ഓണം ആഘോഷിക്കാൻ ഇത്തവണ സനിൽകുമാറില്ല. പക്ഷേ 17 വർഷം സനിലും കുടുംബവും കഴിഞ്ഞുകൂടിയ പ്രാരാബ്ദം മാത്രം കൂട്ടായി ഉണ്ടായിരുന്ന ആ നാലര സെന്റിലെ കൂരയിന്ന് അടച്ചുറപ്പുള്ള കോൺക്രീറ്റ് വീടായി മാറിയിരിക്കുന്നു. സനിലിന്റെ ഭാര്യ ലാവണ്യയ്ക്കും3പെൺമക്കൾക്കും-സേതു, ദേവിക, ഗീതു- ഓണസമ്മാനമായാണ് ഈ വീട് കിട്ടിയിരിക്കുന്നത്.\nകൃഷിപ്പണിയും മീൻകച്ചവടവുമായി കുടുംബം പുലർത്തിയിരുന്ന സനിൽകുമാർ നെല്ലിനു കീടനാശിനി തളിക്കുന്നതിനിടെ ദേഹാസ്വാസ്ഥ്യം വന്നു മരിച്ചത് ഏഴര മാസം മുൻപാണ്. വിദ്യാർത്ഥികളായ3പെൺമക്കളും ജോലിയൊന്നുമില്ലാത്ത അമ്മയും ഇതോടെ വരുമാനങ്ങളൊന്നുമില്ലാതെ ഒറ്റയ്ക്കായി. കുടുംബത്തിന് രമേശ് ചെന്നിത്തലയാണ് ഗാന്ധിഗ്രാം പദ്ധതിയിലൂടെ താങ്ങായി എത്തിയത്.\nസനിലിന്റെ മരണം അറിഞ്ഞ് വീട്ടിലെത്തിയപ്പോൾ ദുരിതം നേരിട്ട് അറിഞ്ഞ് വീട് നിർമ്മിച്ചു നൽകാമെന്നു പ്രതിപക്ഷനേതാവ് പ്രഖ്യാപിക്കുകയായിരുന്നു. കോൺഗ്രസ് ബ്ലോക്ക് വൈസ് പ്രസിഡന്റ് റോജി കാട്ടാശേരിയുടെ നേതൃത്വത്തിൽ6മാസത്തിനുള്ളിൽ നിർമ്മാണം പൂർത്തിയാക്കി. പട്ടികജാതി വികസന വകുപ്പിൽ നിന്നു2ലക്ഷം രൂപ ലഭിച്ചിരുന്നു. ലാവണ്യയ്ക്കു ജോലി നൽകണമെന്ന് സംസ്ഥാന സർക്കാരിനോട് ആവശ്യപ്പെട്ടിട്ടുമുണ്ട്.\nലാവണ്യയ്ക്ക് ആശാ വർക്കറെന്ന നിലയിൽ കിട്ടുന്ന വരുമാനം മാത്രമാണ് കുടുംബത്തിന് ആശ്രയം. സേതു പ്ലസ്ടു കഴിഞ്ഞു. ദേവിക 9ലും ഗീതു 5ലും പഠിക്കുന്നു. വീടിന്റെ താക്കോൽദാനം 15ന് 4ന് രമേശ് ചെന്നിത്തല നിർവഹിക്കും.\nTags: Keralalavanyasanil kumar


കൊടുംചൂടില് വാടി തളർന്നിരിക്കുമ്പോൾ ദാഹശമനത്തിന് രുചിയുള്ള നാട്ടുപാനീയങ്ങള് | summer | drinks | healthy\nSaturday 08 September 2018 03:39 PM IST\nമീനമാസത്തിലെ കൊടുംചൂടില് വാടിത്തളർന്നെത്തുമ്പോൾ അമ്മ തന്നിരുന്ന ഓട്ടുഗ്ലാസ്സിലെ സംഭാരത്തിന് അമ്മയോളം തന്നെ തണുപ്പുണ്ടായിരുന്നു. പുലർകാലങ്ങളിൽ മുത്തശ്ശി ചൂടാറ്റിത്തരുന്ന പാല്, നെല്ലിക്ക കടിച്ചെടുത്തതിനു പിന്നാലെ കിണറ്റില് നിന്നു േകാരിക്കുടിച്ച വെള്ളത്തിന്‍റെ മധുരം, ഉത്സവപ്പറമ്പിലിരുന്ന് ചുക്കുകാപ്പി മൊത്തിക്കുടിച്ചു കണ്ടിരുന്ന ദാരികവധം കഥകളി... എല്ലാം ഓർമകളുടെ വേനലിൽ തണുപ്പു വീഴ്ത്തുന്നു, ആത്മാവോളം കിനിഞ്ഞെത്തുന്ന തണുപ്പ്. വേനൽകാലത്ത് ഇരട്ടി വെള്ളം കുടിപ്പിക്കും അമ്മ. ശരീരത്തിൽ ജലാംശത്തിന്റെ അളവ് കുറഞ്ഞാൽ ദേഹത്തിന്റെ ഊഷ്മാവ് കൂടും. അത് പല അസുഖങ്ങൾക്കും കാരണമാകുന്നുവെന്നു പറഞ്ഞാണ് ഈ തിക്കും തിരക്കുമൊക്കെ.\nഎന്നും കാലത്ത് സംഭാരം ഉണ്ടാക്കി വയ്ക്കും. വീട്ടിലെ പൂവാലിപ്പയ്യിന്റെ പാലു കൊണ്ടുണ്ടാക്കുന്ന തൈര് കടഞ്ഞെടുത്താണ് അമ്മ മോരുണ്ടാക്കുക. വെണ്ണ മാറ്റിയില്ലെങ്കിൽ സംഭാരത്തിന് രുചിയുണ്ടാകില്ല. മോരിൽ ഇരട്ടി വെള്ളമൊഴിച്ച് രണ്ട് ചുവന്നുള്ളിയും ഇഞ്ചിയും കറിവേപ്പിലയും ചതച്ചിട്ട് കല്ലുപ്പും ചേർത്തിളക്കിയാൽ രസികൻ സംഭാരമായി. മുത്തശ്ശിയാണ് ഉണ്ടാക്കുന്നതെങ്കിൽ നാരകത്തില ചേർത്തിട്ടുണ്ടാകും. മൺകലത്തിൽ ഒഴിച്ചുവച്ച വെള്ളം കൂടിയാകുമ്പോൾ മേലാകെ ചന്ദനമരച്ചിട്ട തണുപ്പാണ്. ചൂടെല്ലാം ദേഹത്തു നിന്നു പാറിപ്പോകും. പ്രമേഹവും കൊളസ്ട്രോളും ഉള്ളവര്‍ക്കു പോലും സംഭാരം കുടിക്കുന്നതില് യാതൊരു കുഴപ്പവുമില്ലെന്നാണ് അമ്മ എപ്പോഴും പറയുന്നത്.\nചുട്ട വെയിലത്ത് കളിച്ചു നടക്കരുതെന്നാണ് വീട്ടിലെ കൽപന. പക്ഷേ, തെക്കേപ്പറമ്പിലെ മയിൽപീലി മാവിൽനിന്ന് അണ്ണാൻ തട്ടിയിടുന്ന മാമ്പഴം പെറുക്കാൻ പോകാതെങ്ങനെ? മാമ്പഴം ഉറുഞ്ചികുടിക്കുന്ന രസം അമ്മയ്ക്കു മനസ്സിലാകാതെയൊന്നുമല്ല. എന്നാലും വെറുതെയൊരു ശാഠ്യം! വീട്ടിൽ മാമ്പഴം തരുമ്പോൾ ഒരിക്കലും മുറിച്ച് കഷണങ്ങളാക്കി തരില്ല. കുട്ട്യോളുടെ പല്ലിനും മോണയ്ക്കും ബലം വരാന് മാങ്ങ കടിച്ചു തിന്നണമെന്നാണ് അമ്മയുടെ വീട്ടുവൈദ്യം. അല്ലെങ്കിലും നാട്ടുമാങ്ങയും കിളിച്ചുണ്ടൻ മാമ്പഴവും ചക്കര മാമ്പഴവുമൊക്കെ ഉറുഞ്ചികുടിച്ചാലേ രുചിയുള്ളൂ.\nമാങ്ങ കടിച്ചു തിന്നുന്നതിനും കുട്ടികൾക്കൊരു ശാസ്ത്രമുണ്ട്. ആദ്യം കൈവെള്ളയിലിട്ട് മാമ്പഴമൊന്ന് തിരുമ്മി ഉടക്കണം. എന്നിട്ട് അതിന്റെ തുഞ്ചത്ത് ഒരു കടി. പിന്നെയാ ഓട്ടയിലൂടെ പതുക്കെ മാമ്പഴസത്ത് വലിച്ചു കുടിക്കാം. ഇതിനോളം വലിയൊരു പാനീയം സ്വപ്നങ്ങളിൽ മാത്രം. ഗ്രാമത്തിൽ നിന്നു നഗരത്തിൽ രാപാർത്തിട്ടും അതിഥികൾ വരുമ്പോൾ കൃത്രിമ പാനീയങ്ങൾ കൊടുക്കാൻ തോന്നാറില്ല. എന്തോ അവിടെയൊരു പൊയ്മുഖം വരുന്ന പോലെ. ഒന്നുമില്ലെങ്കിൽ നാരങ്ങാനീര് പിഴിഞ്ഞ് കൊടുക്കും. നാട്ടിൽ പോയി വരുമ്പോൾ അമ്മ ഇപ്പോഴും തന്നയക്കും നന്നാറി സർബത്ത്. അതിന്റെയത്ര നറുമണമുള്ള മറ്റൊരു നാട്ടുപാനീയം ഇല്ലതന്നെ.\nചൂടു കുറയ്ക്കുന്ന മാങ്ങ\nമൂവാണ്ടൻ മാങ്ങ ചെനച്ചതുണ്ടെങ്കിൽ ഒന്നാന്തരം മാങ്ങ സംഭാരമുണ്ടാക്കാം. ‘ഉഷ്ണം ഉഷ്ണേന ശാന്തി’ എന്നാണല്ലോ. മാങ്ങയ്ക്ക് ചൂടു കുറയ്ക്കാനുള്ള കഴിവുണ്ടത്രേ. ഏട്ടത്തിക്കൊരു ചേരുവയുണ്ടായിരുന്നു. വെറുതേ മോരുംവെള്ളം ഉപ്പിട്ടതിന്റെ കൂടെ തൊട്ടുനക്കാൻ കണ്ണിമാങ്ങ അച്ചാർ. കുട്ടിക്കാലത്ത് കാലത്തെഴുന്നേറ്റാൽ മാവിൻ ചോട്ടിലേക്കാണ് ആദ്യ ഓട്ടം. മാമ്പഴമെല്ലാം കൂട്ടി വച്ച് ഒരു പാത്രത്തിൽ പിഴിഞ്ഞൊഴിക്കും. ചില മാങ്ങയ്ക്ക് പുളിയായതുകൊണ്ട് കുറച്ച് പഞ്ചസാരയും ചേർക്കും. അത് അമ്മ അത്ര പ്രോത്സാഹിപ്പിക്കാറില്ല. പഞ്ചസാര ദാഹം കൂട്ടുമത്രെ.\nവീട്ടിലെ കുട്ട്യോൾക്കും പ്രായമായവർക്കുമൊക്കെ വേനൽകാലമായാൽ കൂവപ്പൊടി കലക്കി കൊടുക്കും. പക്ഷേ, അതൊന്നും വില കൊടുത്തു വാങ്ങാൻ അച്ഛൻ കൂട്ടാക്കില്ല. ‘അതിൽ പാതി മൈദയായിരിക്കും. എന്നിട്ടു വേണം വയറ് കേടാകാൻ.’ കൂവക്കിഴങ്ങ് തൊടിയിലുണ്ട്്. അത് നന്നായി ഇടിച്ചെടുക്കും. ഒരു പാത്രത്തിൽ തുണി അരിപ്പ പോലെ ചുറ്റിക്കെട്ടി അതിലേക്ക് പിഴിഞ്ഞൊഴിക്കും. പാത്രത്തിനടിയിൽ ഊറിക്കൂടിയ കൂവ വെയിലത്ത് ഉണക്കിയെടുത്താൽ ഒന്നാന്തരം പൊടിയായി. ഉപ്പോ പഞ്ചസാരയോ ചേർത്തു തിളപ്പിച്ചാൽ ക്ഷീണം മാറ്റാനുള്ള ഉത്തമ പാനീയമായി.\nഅമ്പലത്തിലെ ഉത്സവത്തിന് പോയാൽ ‘ചുക്കാപ്പി’ കിട്ടും. ചുക്കും കുരുമുളകും കാപ്പിപ്പൊടിയും ചേർത്തുണ്ടാക്കുന്ന ചുക്കുകാപ്പി, ഉറക്കമിളച്ച് രാത്രിയിലെ മഞ്ഞും കൊണ്ടിരുന്നു കൂടുന്ന ഉത്സവരാവിന് ബെസ്റ്റാണ്. അതിങ്ങനെ പാത്രങ്ങളിലാക്കി ചെക്കന്മാര് കൊണ്ടു നടക്കുന്നുണ്ടാകും. അതുപോലെ ഉത്സവ സമയത്ത് കിട്ടുന്ന മറ്റാരു പാനീയം പാനകമാണ്. ഇപ്പോൾ അതൊന്നും കാണാനും കേൾക്കാനും ഇല്ലാതായി.\nപാനകം ദേവന്മാർക്കും ഇഷ്ടമുള്ള അതിവിശേഷപ്പെട്ടൊരു പാനീയമാണ്. അവർക്കിത് പ്രിയമായതിനു പിന്നിലൊരു കഥയുണ്ട്. തന്‍റെ ചോദ്യത്തിനുത്തരം പറയാത്തതിന്റെ പേരിൽ, ബ്രഹ്മാവിനെ പിടിച്ചു കെട്ടിയ പ്രവൃത്തിക്ക് പ്രായശ്ചിത്തം ചെയ്യാന് സുബ്രഹ്മണ്യൻ സർപ്പത്തിന്റെ രൂപത്തില് കാട്ടിൽ പോയി. മകനെ കാണാതെ പരിഭ്രമിച്ച പാർവതി പല വ്രതങ്ങളുമെടുത്ത് അന്വേഷണം തുടങ്ങി. കാട്ടിലെല്ലാം തിരഞ്ഞെങ്കിലും ഫലമുണ്ടായില്ല. പാർവതിയുടെ സങ്കടം കണ്ട പരമശിവൻ, ഷഷ്ഠിവ്രതമാചരിച്ച് മകനെ തേടിയാൽ ഫലം കിട്ടുമെന്ന് വരം കൊടുത്തു. അതു പോലെ ചെയ്ത പാർവതീദേവി ഒടുവിൽ സഹ്യാദ്രി താഴ്‌വരയിൽ വച്ച് മകനെ കണ്ടുമുട്ടി. ദേവന്മാരെല്ലാം പാർവതിയെ പ്രീതിപ്പെടുത്താൻ ഓരോന്നു കാഴ്ചവച്ചെങ്കിലും അഗസ്ത്യമുനി കൊണ്ടുവന്ന പാനകത്തിലാണ് ദേവി സന്തുഷ്ടയായത്. അതു ദേവൻമാരും രുചിച്ചു നോക്കിയത്രേ. അങ്ങനെയാണ് പാനകമുണ്ടായതെന്നാണ് കഥ.\nശുദ്ധജലത്തിൽ ശർക്കരയും സുഗന്ധമസാലകളും ചേർത്ത് മൺകലത്തിലാണ് പാനകം തയാറാക്കുന്നത്. ശര്‍ക്കരയ്ക്കു പകരം കരിമ്പിൻ നീരും ഉപയോഗിക്കാം. ചെറിയ മൺകുടുക്കകളിൽ പകർന്നാണ് കുടിക്കാൻ തരുന്നത്. ഏതാണ്ട് ആറു മണിക്കൂറൊക്കെയേ കേടാതിരിക്കൂ എന്നൊരു ദോഷം പാനകത്തിനുണ്ടെങ്കിലും ഇത്രയേറെ ആരോഗ്യദായകമായ പാനീയം വേറേയില്ല. മകരം, കുംഭം, മീനം മാസങ്ങളിൽ കഫദോഷം കൂടും. അതിനെ ശമിപ്പിക്കാൻ പാനകം വിശേഷമാണ്.\nപണ്ടു പൂരപ്പറമ്പുകളില് െവയിലു െകാണ്ടു തളര്‍ന്നു നടക്കുമ്പോള് ചക്കരവെള്ളം കിട്ടുമായിരുന്നു. പൂരത്തിനു വരുന്ന എല്ലാവരുടേയും ആരോഗ്യവും ഉന്മേഷവും സംരക്ഷിക്കുകയെന്ന ലക്ഷ്യമാണ് ഈ പാനീയം നിറവേറ്റിയിരുന്നത്. ചക്കരയിട്ടു തിളപ്പിച്ചാറിയ വെള്ളത്തിൽ ജീരകവും തേങ്ങ ചിരകിയതും േചര്‍ത്താണിതു തയാറാക്കുന്നത്. ഇപ്പോള് അതിനു പകരം കുടിക്കുന്നതോ, കളറുേചര്‍ത്ത, ഗ്യാസു കയറ്റിയ ആരോഗ്യം നശിപ്പിക്കുന്ന കുേറ പാനീയങ്ങള്.\nഅവൽ പൊടിച്ച് വെള്ളം\nപാടത്ത് കൊയ്ത്തു നടക്കുന്നതിന്നിടയിൽ പണിക്കാർക്ക് അവലുവെള്ളം കൊടുക്കും. ആദ്യം കൊയ്തെടുക്കുന്ന പുന്നെല്ലു കൊണ്ടുണ്ടാക്കുന്ന അവല് വെള്ളത്തിലിട്ട് ശർക്കര ചേർത്താൽ അവലുവെള്ളമായി. രുചി കൂട്ടാൻ പഴവും ചുവന്നുള്ളിയും ഞെരടി ചേർക്കും. പൊരിവെയിലത്ത് നിന്നു പണിയുമ്പോൾ വയറ് കാളരുതെന്നാണ്. വിശപ്പും ദാഹവും ഒരുപോലെ പോകും അവലുവെള്ളം കുടിച്ചാൽ. മുകളിൽ തെളിഞ്ഞ വെള്ളം കുടിച്ച് അടിയിലെ അവൽ കുതിർന്നത് വാരിത്തിന്നാൻ വല്ലാത്ത രൂചിയാണ്.\nപിന്നെയുമുണ്ട് േവനൽപാനീയങ്ങള്. ചന്തയ്ക്കു പോയിവന്നാൽ അച്ഛൻ വത്തക്ക (തണ്ണിമത്തങ്ങ) കൊണ്ടുവരും. പൊട്ടിച്ച് കാമ്പ് കോരിയെടുത്ത് ഒരു പാത്രത്തിലിട്ട് ഉടക്കും. കുറച്ച് പഞ്ചസാരയും ചേർത്ത് കോരിക്കുടിക്കും. അൽപം നാരങ്ങാനീര് ചേർത്താൽ കൂടുതൽ രുചിയായി.\nകോത്താഴത്തുകാർ നെല്ലിക്ക തിന്ന േശഷം ഏതോ കിണറ്റിലെ െവള്ളം കുടിച്ചെന്നും ആ കിണറ്റിലെ വെള്ളം മധുരിക്കുന്ന െവള്ളമാെണന്നു കരുതി കിണര് െകട്ടിവലിച്ചു സ്വന്തം നാട്ടിലേക്കു െകാണ്ടുപോകാന് ശ്രമിച്ചെന്നുെമാക്കെ ഒരു പഴംകഥയുണ്ട്. കഥ എന്തായാലും ഒരുകാര്യം സത്യമാണ്. െതാടിയില് ഒാടിക്കളിച്ചു വിയര്‍ത്തു വന്നു േകാരിക്കുടിക്കുമ്പോള് കിണറ്റുെവള്ളം തന്നിരുന്ന മധുരം ഒരുകാലത്തും പിന്നെ കിട്ടിയിട്ടില്ല.\nഉച്ച വരെ കഞ്ഞിവെള്ളം\nസന്ധ്യയ്ക്കു നാമം ചൊല്ലിക്കഴിഞ്ഞാൽ ഇറയത്ത് കാലും നീട്ടിയിരുന്ന് മുത്തശ്ശിക്കൊരു പുരാണം പറച്ചിലുണ്ട്. അതിലെപ്പോഴോ പറഞ്ഞതോർമയുണ്ട്, ‘ഉച്ച കഴിഞ്ഞാല് ഉപ്പിട്ട കഞ്ഞിവെള്ളം കുടിക്കരുത്’ എന്ന്. പിന്നെ, ചുക്കുവെള്ളമോ കരിങ്ങാലി വെള്ളമൊക്കെയേ കുടിക്കാവൂ. മുത്തശ്ശിക്ക് വൈദ്യം കുറച്ചൊക്കെ അറിയാവുന്നതു െകാണ്ട് മറുത്തൊന്നും പറയാനാവില്ല. ശ്ലോകങ്ങള് ചൊല്ലി അതു ബോധ്യപ്പെടുത്തും. കൂജയിൽ വെള്ളമൊഴിച്ച് രാമച്ചമോ തുളസിയോ തലേന്നേ ഇട്ടു വയ്ക്കും. തുളസിയിൽ സ്വർണ്ണത്തിന്റെ അംശമുണ്ടത്രെ. ഒരേ ദാഹശമനികൾ സ്ഥിരം കുടിക്കരുതെന്നാണു വേറൊരു ചിട്ട.\nഅതുപോലെ ബാർലിയും അയമോദകവും കൊത്താമ്പലരിയും പതിമുഖവുമൊക്കെയിട്ട് വെള്ളം തിളപ്പിക്കുന്ന പതിവുണ്ട്. ചിലപ്പോൾ ഉലുവ തലേന്ന് വെള്ളത്തിലിട്ടു വച്ച് പിറ്റേദിവസം ഞെരടിപിഴിഞ്ഞ് കുറച്ചു തേങ്ങാപ്പാലും അൽപം ശർക്കരയും ചേർത്ത് തരും. നാലുമണിക്ക് കപ്പയും ചക്കയും പുഴുക്കുണ്ടെങ്കിൽ ജീരകമോ ചുക്കോ ഇട്ട് തിളപ്പിച്ച വെള്ളമേ കുടിക്കാൻ തരൂ. ചൂടുകുരു പൊന്തിയാൽ നാളികേര വെള്ളം കുടിപ്പിക്കുമെന്ന് മാത്രമല്ല അതു ദേഹത്തു പുരട്ടുകയും ചെയ്യുമായിരുന്നു. തേങ്ങാപ്പാലും ചക്കരയും ഏലയ്ക്കാത്തരികളും ചേർത്ത് തിളപ്പിച്ച പാനീയം വളരെ രുചികരമാണ്. ശബരിമലയ്ക്ക് പോകുന്നവർക്ക് കരിക്കിൻ വെള്ളത്തിൽ കുറച്ച് മലര് പൊടിച്ചതിട്ട് കുടിക്കാൻ കൊടുക്കും. ഗ്ലൂക്കോസു വെള്ളത്തിന്റെ ഫലമായിരുന്നതുകൊണ്ടാകണം അവർ നടന്നു പോകുമ്പോൾ ക്ഷീണം മാറ്റാനായി അത് കുടിച്ചിരുന്നത്.\nമുത്താറി അരച്ച് കലക്കി ചക്കരയും ചേർത്തുണ്ടാക്കുന്ന വെള്ളം ഔഷധഗുണമുള്ള ഒന്നാണ്. ശരീരത്തിൽ നീർക്കെട്ടുണ്ടായാൽ അമ്മയുടെ മരുന്ന് ഉലുവയും ജീരകവും വറുത്ത് അതിൽ വെള്ളമൊഴിച്ച് തിളപ്പിച്ച് കുടിപ്പിക്കലാണ്. അതുപോലെ അഞ്ചാംപനിയും ചിക്കൻപോക്സും വന്നാൽ കൊത്തമല്ലി ചതച്ചിട്ട് തിളപ്പിച്ച വെള്ളമേ തരൂ. ആർത്തവകാലത്ത് അമ്മ മുല്ലപ്പൂ വെള്ളം കുടിപ്പിക്കും. വെള്ളം നിറച്ച മൺകലത്തിൽ മുല്ലപ്പൂവ് ഇട്ടു വയ്ക്കും. പിറ്റേന്ന് അത് ഞെരടിചേർത്ത് കുടിക്കാൻ തരും. അതുപോലെ വേനൽക്കാലത്തേക്കു വേണ്ടി നെല്ലിക്കാസവം തയാറാക്കി വച്ചിട്ടുണ്ടാകും. അളവിന്റെ അത്രയും വെള്ളം ചേർത്ത് കുടിക്കാൻ തരും. അതുകൊണ്ടൊക്കെയാകണം അന്നത്തെ വേനലുകളിലെ ചൂട്, ഇളംതെന്നൽപോലെ വീശിപ്പോയത്.\nവേനൽക്കാലം കശുമാങ്ങയുടെ കാലം കൂടിയാണ്. കൂട്ടുകാരുമൊരുമിച്ച് പറങ്കിയണ്ടി പെറുക്കാൻ പോകുമ്പോൾ കശുമാങ്ങയും പെറുക്കിക്കൂട്ടും. നീർ നിറഞ്ഞ കശുമാങ്ങകൾ കടിച്ചു തിന്നാൽ വയറു നിറയും. ഇതു പിഴിഞ്ഞെടുത്ത നീരില് കുറച്ച് കഞ്ഞിവെള്ളം ഒഴിച്ചുവയ്ക്കുക. കശുമാങ്ങക്കറ അടിഞ്ഞശേഷം തെളിഞ്ഞ നീരിൽ മധുരം ചേർത്താൽ നാട്ടുപാനീയമായി. അതുപോലെ പച്ചകശുവണ്ടി നെടുകേ പൊളിച്ച് പരിപ്പെടുത്ത് അരച്ച് വെള്ളത്തിൽ കലക്കി പഞ്ചസാരയും ചേർത്താൽ കിട്ടുന്ന അണ്ടിപരിപ്പു വെള്ളത്തിന് ആഢ്യത്തമുണ്ട്.\nകുരുമുളക്, ചുക്ക്, ഗ്രാമ്പൂ, കറുവാപ്പട്ട എന്നിവ പൊടിച്ച് വെള്ളത്തിലിട്ട് തിളപ്പിച്ച് അരിച്ചെടുക്കും. ഉള്ളി അരിഞ്ഞതും കോഴിമുട്ടയും നെയ്യിൽ വറുത്തെടുത്ത് അതിൽ ചേർത്തു തയാറാക്കുന്നതാണ് കാവ. മുസ്‌ലിംകളുടെ പാനീയമാണത്. നിർത്താതെ ഖുർആൻ ഓതുമ്പോൾ തൊണ്ട സംരക്ഷിക്കാനും ദാഹമകറ്റാനും കുടിക്കുന്ന പാനീയം. അതുപോലെ മറ്റൊരു നോമ്പു വിഭവമാണ് തേങ്ങാപ്പാലിൽ തയാറാക്കുന്ന തരിക്കഞ്ഞിയും പാൽ വാഴയ്ക്കയും.\nപണ്ടൊരിക്കൽ കാട്ടിലേക്ക് യാത്ര പോയപ്പോഴാണ് തേൻ വെള്ളം കിട്ടിയത്. ശുദ്ധമായ തേൻ, വെള്ളത്തിൽ കലക്കി കുടിക്കാൻ തന്നു. ‘വെള്ളമെടുക്കട്ടെ’ എന്ന ഉപചാരവാക്കുകളൊന്നുമില്ല. വെയിലത്ത് നടന്നു വന്നതല്ലേ, ദാഹമുണ്ടാകും എന്ന കലർപ്പില്ലാത്ത സ്നേഹം എനിക്കു നേരെ നീട്ടിയ ആ പാനീയത്തിലുണ്ടായിരുന്നു.\n1. തെളി കഞ്ഞി വെള്ളം – മൂന്നു ഗ്ലാസ്\n2. നാട്ടുമാങ്ങ – ഒരെണ്ണം\nകാന്താരിമുളക് – മൂന്നെണ്ണം\n∙ മാങ്ങയും ചുവന്നുള്ളിയും കാന്താരിമുളകും ഉപ്പും കൂടി ചതച്ച് കഞ്ഞിവെള്ളത്തിൽ ചേർത്തിളക്കി ഉപയോഗിക്കുക.\n1. വെള്ളം – ഒരിടങ്ങഴി\n2. ശർക്കര – അരക്കിലോ\nചുക്ക്, ജീരകം, ഏലയ്ക്ക, കുരുമുളക് – 25 ഗ്രാം വീതം\n∙ ശർക്കര വെള്ളത്തിൽ അലിയിക്കുക. അൽപനേരം കഴിഞ്ഞ് മുകളിൽ തെളിഞ്ഞു വരുന്ന അഴുക്ക് നീക്കം ചെയ്തശേഷം ബാക്കിയുള്ള ചേരുവകൾ ചതച്ചു ചേർത്ത് മൺപാത്രത്തിലാക്കി തണുപ്പിച്ച് കുടിക്കാം.\n1. വെള്ളം – ഒരു ഗ്ലാസ്\n2. ചെറുതേൻ – പാകത്തിന്\n3. ഇഞ്ചിനീര് – ഒരു ചെറിയ സ്പൂൺ\n4. നാരങ്ങാനീര് – ഒരു വലിയ സ്പൂൺ\n∙ വെള്ളത്തിൽ തേനും ഇഞ്ചിനീരും നാരങ്ങാനീരും ചേർത്ത് ഉപയോഗിക്കാം.\n1. കുത്തരിയുടെ അവൽ – ഒരു കപ്പ്\nശർക്കര – പാകത്തിന്\n2. ചെറുപഴം – ഒന്ന്\nചുവന്നുള്ളി – രണ്ടെണ്ണം (ആവശ്യമെങ്കിൽ)\n∙ അവൽ ശർക്കരയും പാകത്തിന് വെള്ളവും ചേർത്ത് രണ്ടു മണിക്കൂർ വയ്ക്കുക.\n∙ ഇതിലേക്ക് പഴം ഞെരടിയതും ചുവന്നുള്ളി ചതച്ചതും ചേർത്തിളക്കി തെളിയാൻ വയ്ക്കുക.


Anoop and Shema shareacommon love for Dubai - Malayalam Filmibeat\n12 min ago മോഹൻലാലിന്റെ ദശരഥവും മമ്മൂട്ടിയുടെ പാഥേയവും തമ്മിൽ ഒരു ബന്ധമുണ്ട്,തുടർക്കഥ, ലോഹിതദാസിന്റെ മകൻ\n37 min ago സിനിമാ ചിത്രീകരണത്തിനിടെ പൃഥ്വിരാജ് സുകുമാരന് കോവിഡ്\n53 min ago സൂര്യയുടെ ആ സ്വഭാവമാണ് ഇഷ്ടമായതെന്ന് അപര്‍ണ്ണ ബാലമുരളി, ജ്യോതികയും സെറ്റില് വന്നിരുന്നു\nകല്യാണം കഴിഞ്ഞിട്ട് ഒമ്പത് മാസമായി, അനൂപിന്റെയും ഷേമയുടെയും ഹണിമൂണ് ഇപ്പോള്\n| Published: Tuesday, September 29, 2015, 12:02 [IST]\nഡിസംബര് 27 നായിരുന്നു അനൂപ് മേനോന്റെയും ഷേമ അലക്‌സാണ്ടറുടെയും വിവാഹം കഴിഞ്ഞത്. തന്റെ ബിസി ഷെഡ്യൂല് കാരണം അനൂപ് മേനോന് ഭാര്യയ്‌ക്കൊപ്പം പുറത്തേകൊന്നും അധികം പോകാന് കഴിഞ്ഞിരുന്നില്ല. തിരക്കുകള് മാറ്റിവച്ച് ഷേമയ്ക്കൊപ്പം ഒരു ട്രിപ്പിന് പോകാന് ചെറിയൊരു ഇടവേള എടുത്തിരിക്കുകയാണ് അനൂപ് ഇപ്പോള്.\nദുബായിലേക്കാണ് ടൂര്. 20 ദിവസത്തെ ട്രിപ്പ്, ഒക്ടോബര് പത്തിന് തിരിച്ച് വരും. വന്ന ശേഷം എം പദ്മകുമാറിന്റെ അടുത്ത ചിത്രത്തില് ജോയിന് ചെയ്യും. യാത്രയെ കുറിച്ച് അനൂപ് മേനോന് പറയുന്നു, തുടര്‍ന്ന് വായിക്കൂ...\nതിരക്കുകളില് നിന്ന് ചെറിയൊരു ഇടവേള കിട്ടിയിരിക്കുകയാണ്. ആ സമയം ഭാര്യയ്‌ക്കൊപ്പം ഇന്ത്യവിട്ടൊരു യാത്ര പ്ലാന് ചെയ്തിരിക്കുകയാണ് അനൂപ് മേനോന്. തിരിച്ചുവന്ന ശേഷം എം പദ്മകുമാറിന്റെ ചിത്രത്തില് ജോയിന് ചെയ്യും\nലൊക്കേഷനില് നിന്ന് ലൊക്കേഷനിലേക്കുള്ള യാത്രയായിരുന്നു ഈ ദിവസങ്ങളത്രെയും. കനല്, പാവാട എന്നീ ചിത്രങ്ങളുടെ ഷൂട്ടിങ് പൂര്‍ത്തിയാക്കിയപ്പോള് ചെറിയൊരു ഇടവേള കിട്ടി- അനൂപ് പറയുന്നു\nവിവാഹ കഴിഞ്ഞ ശേഷം ജനുവരിയില് സൗത്ത് ഇന്ത്യയില് കാറില് യാത്ര പോയിരുന്നു എന്നും അനൂപ് പറഞ്ഞു. പൊള്ളാച്ചി, പളനി, ബാംഗ്ലൂര്, ഗോവ തുടങ്ങിയ സ്ഥലങ്ങളൊക്കെ കവര് ചെയ്തത്ര\nഇപ്പോള് 20 ദിവസത്തെ ട്രിപ്പാണ് പ്ലാന് ചെയ്തിരിയ്ക്കുന്നത്. ബാങ്കോക്കിലും ദുബായിലുമൊക്കെ പോകും. ദുബായില് ഷേമയ്ക്ക് കുറേ സുഹൃത്തുക്കളും ബന്ധുക്കളുമൊക്കെയുണ്ട്. അതുകൊണ്ട് സ്ഥലം അപരിചിതമായിരിക്കില്ല- അനൂപ് പറഞ്ഞു.\nRead more about: malayalam film actor anoop menon marriage kanal pavada മലയാളം സിനിമ നടന് കനല് അനൂപ് മേനോന് പാവാട വിവാഹം\nIt's been nine months since Anoop Menon married Shema and if there's one gripe the actor has, it's about his busy schedule not permitting the couple to travel as often as they'd like.\nStory first published: Tuesday, September 29, 2015, 12:02 [IST]


heavy rain expected in kerala on tomorrow | കേരളത്തില് നാളെ കനത്ത മഴ..... 12 ജില്ലകളില് യെല്ലോ അലര്‍ട്ട്, 15 സംസ്ഥാനങ്ങളിലും മുന്നറിയിപ്പ് - Malayalam Oneindia\n10 min ago സ്വപ്ന സുരേഷിന്‍റെ മൊഴിയില്2മന്ത്രിമാര്‍ക്ക് കുരുക്ക്; കോണ്‍സുലേറ്റിലെത്തിയത് മൂന്നിലേറെ തവണ\n36 min ago ഞെട്ടലില് നിന്നും മാറാതെ ലെബനന്; ബെയ്‌റൂട്ട് സ്‌ഫോടനത്തില് മരണസംഖ്യ ഉയരുന്നു; അന്വേഷണം\n1 hr ago രാമക്ഷേത്ര നിര്‍മാണത്തിന് 21000 രൂപ; സംഭാവന പ്രഖ്യാപിച്ച് കോണ്‍ഗ്രസ് നേതാവ് ഹാര്‍ദിക് പട്ടേല്\nPublished: September 24 2019, 18:38 [IST]\nതിരുവനന്തപുരം: സംസ്ഥാനത്ത് വീണ്ടും മഴ ശക്തമാകുമെന്ന് കാലാവസ്ഥാ നിരീക്ഷണ വകുപ്പ്. അടുത്ത 24 മണിക്കൂറില് ശക്തമായ മഴ പെയ്യുമെന്നാണ് മുന്നറിയിപ്പ്. അതേസമയം പ്രളയ സമാന സാഹചര്യം ഇപ്പോഴില്ലെന്നാണ് സൂചന. നേരത്തെ ഹിക്ക ചുഴലിക്കാറ്റ് ഒമാന് തീരത്തേക്ക് പോകുന്നതിനാല് ഇന്ത്യയിലെ വിവിധ ഭാഗങ്ങളില് മഴ ശക്തിപ്പെടുമെന്ന് കഴിഞ്ഞ ദിവസം റിപ്പോര്‍ട്ടുണ്ടായിരുന്നു.\nഹിക്ക ചുഴലിക്കാറ്റ് നാളെ ഒമാന് തീരം തൊടുമെന്നാണ് പ്രവചനം. അതേസമയം വിവിധ സംസ്ഥാനങ്ങളില് കനത്ത മഴയ്ക്ക് സാധ്യതയുണ്ടെന്ന് കാലാവസ്ഥാ നിരീക്ഷണ കേന്ദ്രം മുന്നറിയിപ്പ് നല്‍കിയിട്ടുണ്ട്. പലയിടത്തും ജാഗ്രതാ നിര്‍ദേശം തുടരുന്നുണ്ട്. കേരളത്തില് ഭൂരിഭാഗം ജില്ലകള്‍ക്കും യെല്ലോ അലര്‍ട്ട് പ്രഖ്യാപിച്ചിട്ടുണ്ട്.\nസംസ്ഥാനത്ത് നാളെ വ്യാപകമായി കനത്ത മഴയ്ക്ക് സാധ്യതയുണ്ടെന്നാണ് കാലാവസ്ഥാ നിരീക്ഷണ വകുപ്പിന്റെ മുന്നറിയിപ്പ്. 12 ജില്ലകളില് യെല്ലോ അലര്‍ട്ട് പ്രഖ്യാപിച്ചിട്ടുണ്ട്. ലക്ഷദ്വീപ്് തീരത്ത് ശക്തമായ കാറ്റ് വീശിയടിക്കുമെന്നും മുന്നറിയിപ്പുണ്ട്. മണിക്കൂറില് 55 കിലോ മീറ്റര് വരെ വേഗത്തില് ലക്ഷദ്വീപ് തീരത്തെ കാറ്റുവീശാന് സാധ്യതയുണ്ടെന്നാണ് നിര്‍ദേശം.\nയെല്ലോ അലര്‍ട്ട് ഇങ്ങനെ\nതിരുവനന്തപുരം, കൊല്ലം, പത്തനംതിട്ട, ആലപ്പുഴ, കോട്ടയം, ഇടുക്കി, പാലക്കാട്, മലപ്പുറം, കോഴിക്കോട്, വയനാട്, കണ്ണൂര്, കാസര്‍കോട്, ജില്ലകളിലാണ് നാളെ യെല്ലോ അലര്‍ട്ട് പ്രഖ്യാപിച്ചിട്ടുള്ളത്. അതേസമയം കൊല്ലം, തിരുവനന്തപുരതം ജില്ലകളിലെ ചില ഭാഗങ്ങളില് ഇടിയോട് കൂടിയ മഴയ്ക്ക് സാധ്യതയുണ്ടെന്നും കാലാവസ്ഥാ വകുപ്പ് അറിയിച്ചു. മത്സ്യത്തൊഴിലാളികള് കടലില് പോകരുതെന്ന മുന്നറിയിപ്പുമുണ്ട്. അടുത്ത 48 മണിക്കൂറില് ഇടുക്കി, പാലക്കാട്, മലപ്പുറം കോഴിക്കോട് വയനാട്, കണ്ണൂര്, കാസര്‍കോട്, ജില്ലകളില് ശക്തമായ മഴയ്ക്ക് സാധ്യതയുണ്ടെന്നതിനാല് യെല്ലോ അലര്‍ട്ട് പ്രഖ്യാപിച്ചിട്ടുണ്ട്.\nഅറബികടലില് രൂപം കൊണ്ട ന്യൂനമര്‍ദം ഗുജറാത്ത് തീരത്ത് ചുഴലിക്കാറ്റായി അടിക്കാന് സാധ്യതയുണ്ടെന്ന് കാലാവസ്ഥാ വകുപ്പ് അറിയിച്ചിരുന്നു. ഇതിന്റെ പേരായിരുന്നു ഹിക്ക. ഇതിന്റെ ഫലമായി ഇന്ത്യയിലെ വിവിധ ഭാഗങ്ങളില് ശക്തമായ മഴയുണ്ടാവുമെന്നായിരുന്നു പ്രവചനം. 15 സംസ്ഥാനങ്ങളില് കാലാവസ്ഥാ നിരീക്ഷണ കേന്ദ്രം മുന്നറിയിപ്പ് നല്‍കിയിട്ടുണ്ട്. ഒറ്റപ്പെട്ട ശക്തമായ മഴ ഒഡീഷ, തമിഴ്‌നാട്, പുതുച്ചേരി, കാരയ്ക്കല് എന്നിവിടങ്ങളില് ഉണ്ടാവും.\nഉത്തര്‍പ്രദേശിലും രാജസ്ഥാനില് കനത്ത മഴ തന്നെ ഉണ്ടാവും. ഇതിന് പുറമേ വിദര്‍ഭ, ഛത്തീസ്ഗഡ്, ബ ംഗാള് എന്നിവിടങ്ങളില് പരക്കെ മഴ ലഭിക്കും. അസം, മേഘാലയ, മഹാരാഷ്ട്ര, മറാത്ത് വാഡ, കൊങ്കണ്, ഗോവ, ആന്ധ്രപ്രദേശ്, യാനം, തെലങ്കാന, കര്‍ണാടക എന്നിവിടങ്ങളിലുണ്ടാവും. കേരളത്തില് ഇത്തവണ റെക്കോര്‍ഡ് മഴയാണ് ലഭിച്ചത് ഇത് കുറയില്ലെന്നാണ് തല്‍ക്കാലമുള്ള സൂചന. അതേസമയം ഹിക്ക ചുഴലിക്കാറ്റിന്റെ ഭാഗമായി ജാര്‍ഖണ്ഡിലും ബീഹാറിലും മഴ ശക്തമാകും.\nഅറബി കടലില് രൂപം കൊണ്ട ന്യൂനമര്‍ദം ഹിക്ക ചുഴലിക്കാറ്റായി മാറിയിരിക്കുകയാണ്. ഇത് ശക്തമായ മഴയ്ക്ക് കാരണമായെന്നാണ് കാലാവസ്ഥാ നിരീക്ഷണ കേന്ദ്രം പറയുന്നത്. ഇത് ഒമാന് തീരം തൊടുന്നതോടെ മഴയുടെ ശക്തി വര്‍ധിക്കും. മുംബൈയിലും മേഘാലയയിലും മഴ ആരംഭിച്ചിട്ടുണ്ട്. ഹിമാചല് പ്രദേശില് സെപ്റ്റംബര് 29 വരെ കനത്ത മഴ തുടരും. ന്യൂനമര്‍ദം ചുഴലിക്കാറ്റായി രൂപം കൊണ്ട് കറാച്ചി വഴി ഒമാനിലെ മാസിറഹയിലെത്തുമെന്നാണ് കാലാവസ്ഥാ നിരീക്ഷണ കേന്ദ്രം കഴിഞ്ഞ ദിവസം പ്രവചിച്ചത്.\nheavy rain expected in kerala on tomorrow\nStory first published: Tuesday, September 24, 2019, 18:38 [IST]


ഡി ഗോള്, ചാള്‍സ് (1890 - 1970) - സര്‍വ്വവിജ്ഞാനകോശം\nഡി ഗോള്, ചാള്‍സ് (1890 - 1970)\nമുന്‍ഫ്രഞ്ച് പ്രസിഡന്റ് (1959-69). രണ്ടാം ലോകയുദ്ധകാലത്ത്, ജര്‍മനി ഫ്രാന്‍സിനെ കീഴടക്കിയപ്പോള്, 'ഫ്രീഫ്രഞ്ച്' എന്ന പ്രസ്ഥാനം രൂപവത്കരിച്ച് ഫ്രാന്‍സിന്റെ വിമോചനത്തിനുവേണ്ടി പൊരുതി. ഫ്രാന്‍സിന്റെ ചരിത്രത്തില് അവിസ്മരണീയമായ സ്ഥാനമാണ് ഇദ്ദേഹത്തിനുള്ളത്.\nഫിലോസഫി പ്രൊഫസറായിരുന്ന ഹെന്റി ഡി ഗോളിന്റെ പുത്രനായി ഫ്രാന്‍സിലെ ലിലിയില് 1890 ന. 22-ന് ഇദ്ദേഹം ജനിച്ചു. ചെറുപ്പത്തിലേ ഫ്രഞ്ചു ചരിത്രവും യുഗപുരുഷന്മാരുടെ ജീവചരിത്രവും വായിച്ച് ദേശാഭിമാനിയും രാജ്യസ്നേഹിയുമായി വളര്‍ന്ന ഡി ഗോള് ഫ്രഞ്ച് സൈനിക അക്കാദമിയില് നിന്നും 1911-ല് ബിരുദമെടുത്തു. തുടര്‍ന്ന് സൈന്യത്തില് ചേര്‍ന്നു.ഒന്നാം ലോകയുദ്ധത്തില് സേവനമനുഷ്ഠിക്കാന് സന്ദര്‍ഭം ലഭിച്ചു. 1914-നും 1939-നുമിടയ്ക്ക് ഇദ്ദേഹം പല ഉന്നത സൈനികസ്ഥാനങ്ങളും വഹിക്കുകയുണ്ടായി.\nചാള്‍സ് ഡി ഗോള്\nരണ്ടാം ലോകയുദ്ധകാലം ഡി ഗോളിന്റെ പൊതുജീവിതത്തിലെ ശ്രദ്ധേയമായ ഘട്ടമായിരുന്നു. ബ്രിഗേഡിയര് ജനറലായി നിയമിതനായിരുന്ന ഡി ഗോള് 1940 ജൂണില് യുദ്ധകാര്യങ്ങള്‍ക്കായുള്ള അണ്ടര് സെക്രട്ടറി ആയി നിയമിക്കപ്പെട്ടു. ഫ്രാന്‍സ് ജര്‍മനിക്കു കീഴടങ്ങാന് തീരുമാനിച്ചതിനെത്തുടര്‍ന്ന് ഡി ഗോള് ലണ്ടനില് അഭയം തേടി. ലണ്ടനില് നിന്നുകൊണ്ട് ഫ്രാന്‍സിന്റെ മോചനത്തിനുവേണ്ടി പൊരുതാന് തീരുമാനിക്കുകയും ഫ്രഞ്ച് നാഷണല് കമ്മിറ്റി രൂപവത്കരിക്കുന്നതിനു നേതൃത്വം നല്‍കുകയും ചെയ്തു. ജര്‍മന് ആക്രമണത്തില് നിന്നും രക്ഷപെട്ട് ലണ്ടനില് അഭയം പ്രാപിച്ച ഫ്രഞ്ചുകാരെ അണിനിരത്തിക്കൊണ്ട് ഇദ്ദേഹം 'ഫ്രീ ഫ്രഞ്ച്' സേനയ്ക്ക് രൂപം നല്‍കി. ജര്‍മനിക്കു മുന്നില് അടിയറവ് പറഞ്ഞ ഫ്രഞ്ച് ജനതയ്ക്ക് ഒരു പുതിയ ഉണര്‍വും പ്രതീക്ഷയും നല്‍കുന്നതില് ഈ വിമോചനപ്രസ്ഥാനം വലിയ പങ്കുവഹിച്ചു. 1943 ആയപ്പോഴേക്കും ഇദ്ദേഹം ഫ്രീ ഫ്രഞ്ച് സേനയുടെ അനിഷേധ്യ നേതാവായിക്കഴിഞ്ഞിരുന്നു. 1944-ല് സഖ്യകക്ഷികള് പാരിസിനെ ജര്‍മന് കരങ്ങളില് നിന്നും മോചിപ്പിച്ചു. ആഗ. 25-ന് പാരിസില് മടങ്ങിയെത്തിയ ഡി ഗോള് ഒ. -ല് താത്ക്കാലിക ഗവണ്‍മെന്റിന്റെ പ്രസിഡന്റായി. കൂട്ടുകക്ഷി മന്ത്രിസഭയിലെ ഘടകകക്ഷികളുടെ സഹകരണത്തോടെ സുശക്തമായ ഭരണം സ്ഥാപിക്കുന്നതിനു ഡി ഗോള് ശ്രമിച്ചു. എന്നാല് ഭരണഘടനയുടെ അടിസ്ഥാന സ്വഭാവത്തെ ചൊല്ലി ഇടതുപാര്‍ട്ടികളുമായുള്ള ഇദ്ദേഹത്തിന്റെ അഭിപ്രായഭിന്നതകള് ദിനംതോറും രൂക്ഷമായി. അനിതരസാധാരണമായ അധികാരങ്ങള് പ്രസിഡന്റില് നിക്ഷിപ്തമാക്കുന്ന ഒരു ഭരണഘടനയ്ക്കുവേണ്ടി ഡി ഗോള് നിലകൊണ്ടു. ഈ നിലപാട് ഇടതുപാര്‍ട്ടികള്‍ക്കു സ്വീകാര്യമായിരുന്നില്ല. തുടര്‍ന്ന് പ്രസിഡന്റു സ്ഥാനത്തു നിന്നും 1946 ജനു. -ല് ഡി ഗോള് രാജിവച്ച് വിശ്രമജീവിതത്തിലേക്ക് നീങ്ങി. പിന്നീട് റാലി ഒഫ് ദ് പീപ്പിള് ഒഫ് ഫ്രാന്‍സ് (R.P.F.) എന്ന പാര്‍ട്ടി രൂപവത്കരിച്ചുകൊണ്ട് ഇദ്ദേഹം 1947-ല് വീണ്ടും രംഗത്തെത്തിയെങ്കിലും പറയത്തക്ക ചലനമൊന്നും സൃഷ്ടിക്കാന് ഇദ്ദേഹത്തിന്റെ പുതിയ പാര്‍ട്ടിക്കു കഴിഞ്ഞില്ല. തുടര്‍ന്നു രാഷ്ട്രീയത്തില് നിന്നും വിരമിക്കാന് തീരുമാനിച്ചെങ്കിലും ഫ്രാന്‍സിലെ രാഷ്ട്രീയ ഗതിവിഗതികള് ഡി ഗോളിനെ വീണ്ടും സജീവരാഷ്ട്രീയത്തിലേക്ക് ആനയിക്കുകയാണുണ്ടായത്. ആഫ്രിക്കയിലെ മൊറോക്കോ, ടുണീഷ്യ എന്നീ കോളനികള്‍ക്ക് ഫ്രാന്‍സ് 1956-ല് സ്വാതന്ത്ര്യം നല്‍കി. എന്നാല് ഫ്രഞ്ചുകാര് സാമാന്യത്തിലധികമുണ്ടായിരുന്ന അല്‍ജീരിയയ്ക്ക് സ്വാതന്ത്ര്യം നിഷേധിച്ചതിനെത്തുടര്‍ന്നുണ്ടായ സംഭവവികാസങ്ങള് ഫ്രാന്‍സിനെ ആഭ്യന്തരയുദ്ധത്തിലേക്കു നയിക്കുന്ന അവസ്ഥ സംജാതമാക്കി. ഈ പ്രതിസന്ധിക്കു വിരാമമിടാനായി ഫ്രാന്‍സിലെ വിവിധ രാഷ്ട്രീയകക്ഷികള് ഡി ഗോളിനെ ദേശീയ നേതൃത്വത്തിലേക്ക് ക്ഷണിക്കാന് തയ്യാറായി.\n1958-ല് പാരിസിലെത്തിയ ഡി ഗോള് ഫ്രഞ്ച് പ്രസിഡന്റ് റിനെ കോട്ടിയുമായി കൂടിക്കാഴ്ച നടത്തി. തുടര്‍ന്ന് ഒരു പുതിയ ഗവണ്‍മെന്റ് രൂപീകരിക്കുവാനുള്ള കോട്ടിയുടെ ക്ഷണം ഡി ഗോള് സ്വീകരിച്ചു. 1958 ജൂണ് 1-ന് ഡി ഗോള് ഫ്രഞ്ച് പ്രധാനമന്ത്രിയായി അധികാരമേറ്റു. ഒരു പുതിയ ഭരണഘടന രൂപീകരിക്കുവാനുള്ള അനുമതി ഉള്‍പ്പെടെ വിപുലമായ അധികാരങ്ങള് നാഷണല് അസംബ്ലി ഡി ഗോളിനു നല്‍കി. പ്രസിഡന്റിന് വിപുലമായ അധികാരങ്ങള് നല്‍കുന്ന ഒരു ഭരണഘടനയ്ക്ക് ഡി ഗോള് രൂപംനല്‍കി. ഈ ഭരണഘടനയാണ് അഞ്ചാമത്തെ ഫ്രഞ്ച് റിപ്പബ്ലിക്കിന്റെ (ഫിഫ്ത്ത് റിപ്പബ്ലിക്) അടിസ്ഥാന നിയമാവലിയായി അംഗീകൃതമായത്.\n1959 ജനു. 8-ന് അഞ്ചാം റിപ്പബ്ലിക്കിന്റെ ആദ്യത്തെ പ്രസിഡന്റായി ഡി ഗോള് അധികാരമേറ്റു. പ്രസിഡന്റ് എന്ന നിലയില് ഡി ഗോളിന് ഉടനടി അഭിമുഖീകരിക്കേണ്ടിവന്നത് അല്‍ജീരിയയിലെ പ്രതിസന്ധിയായിരുന്നു. ആരംഭത്തില് അല്‍ജീരിയ ഫ്രാന്‍സിന്റെ ഭാഗമായി തുടരണമെന്ന് ആഗ്രഹിച്ചിരുന്ന ഡി ഗോള് പിന്നീട് ആ നിലപാടില്‍നിന്നും വ്യതിചലിച്ചു. ഈ തീരുമാനത്തിന്റെ പേരില് അല്‍ജീരിയയിലെ ഫ്രഞ്ച് കുടിയേറ്റക്കാരുടെ കനത്ത എതിര്‍പ്പു നേരിടേണ്ടിവന്നെങ്കിലും ഇദ്ദേഹം അതിനെ ശക്തിയായി അടിച്ചമര്‍ത്തി. 1962 ജൂല. 3-ന് അല്‍ജീരിയയ്ക്ക് സ്വാതന്ത്ര്യം നല്‍കി.\nഅധിനിവേശകാലത്ത് പാടേ തകര്‍ന്ന വ്യാവസായിക-സാമ്പത്തിക രംഗം നേരേയാക്കുന്നതില് ഡി ഗോള് വിജയിച്ചു. ഇതോടെ യൂറോപ്പിലെ മികച്ച രാജ്യങ്ങളില് ഒന്നായി ഫ്രാന്‍സ് മാറുകയും ചെയ്തു. അന്നത്തെ വന്‍ശക്തികളായ അമേരിക്കയോടോ യു.എസ്.എസ്.ആറിനോടോ വിധേയത്വം പുലര്‍ത്താതെ ഫ്രാന്‍സ് ലോകകാര്യങ്ങളില് സ്വതന്ത്രമായ നിലപാട് സ്വീകരിക്കണമെന്ന് ഇദ്ദേഹം നിഷ്കര്‍ഷിച്ചു. യൂറോപ്പില് അമേരിക്കയുടെ സ്വാധീനം വ്യാപിക്കുന്നത് ഇദ്ദേഹം സംശയത്തോടെ വീക്ഷിച്ചു. നാറ്റോയില് അമേരിക്കയ്ക്കുള്ള മുന്‍തൂക്കം ഇദ്ദേഹത്തെ അലോസരപ്പെടുത്തി. യൂറോപ്യന് കോമണ് മാര്‍ക്കറ്റിലേക്കുള്ള ബ്രിട്ടന്റെ പ്രവേശനം 1963 ജനു. -ല് ഡി ഗോള് തടഞ്ഞു. കമ്യൂണിസ്റ്റ് ചൈനയെ ഇദ്ദേഹം അംഗീകരിച്ചു.ജര്‍മനിയുമായി സഹകരിച്ചു പ്രവര്‍ത്തിച്ചപ്പോള് ബ്രിട്ടനോട് ഡി ഗോള് തണുപ്പന് രീതിയാണ് അവലംബിച്ചത്. 1965-ല് ഡി ഗോള് വീണ്ടും പ്രസിഡന്റായി തെരഞ്ഞെടുക്കപ്പെട്ടു. എന്നാല് ഇദ്ദേഹത്തിന്റെ ഏകപക്ഷീയമായ ഭരണം 1968-ഓടെ വിദ്യാര്‍ഥികളിലും തൊഴിലാളികളിലും എതിര്‍പ്പുളവാക്കി. വിദ്യാഭ്യാസരംഗത്ത് മാറ്റങ്ങള് അനിവാര്യമാണെന്നും വിദ്യാഭ്യാസസൗകര്യങ്ങള് മെച്ചപ്പെടുത്തണമെന്നും ആവശ്യപ്പെട്ടുകൊണ്ട് വിദ്യാര്‍ഥികള് സമരം ചെയ്തു. വിദ്യാര്‍ഥികളോട് ഐക്യദാര്‍ഢ്യം പ്രകടിപ്പിച്ചുകൊണ്ട് തൊഴിലാളികളും രാജ്യവ്യാപകമായി പണിമുടക്കി. ഫ്രാന്‍സിലെ പൌരജീവിതം രണ്ടാഴ്ചയോളം സ്തംഭിച്ചു. ഈ പ്രതിസന്ധി തരണം ചെയ്യുന്നതിന് നാഷണല് അസംബ്ലി പിരിച്ചുവിട്ട ഡി ഗോള് ജൂണില് പുതിയ തെരഞ്ഞെടുപ്പിന് തയ്യാറായി. തെരഞ്ഞെടുപ്പില് ഭൂരിപക്ഷം കിട്ടിയെങ്കിലും മറ്റു സംഭവവികാസങ്ങള് ഇദ്ദേഹത്തിന്റെ പ്രതിച്ഛായയെ പ്രതികൂലമായി ബാധിച്ചു.\n1969 ഏ.-ല് ഡി ഗോള് അവതരിപ്പിച്ച ഏതാനും ഭരണപരിഷ്കാരങ്ങള് ഹിതപരിശോധനയില് പരാജയപ്പെട്ടു. തുടര്‍ന്ന് 1969 ഏ. 28-ന് ഇദ്ദേഹം രാജിവച്ചു. വിശ്രമജീവിതം നയിക്കവേ, 1970 ന. 9-ന് ഡി ഗോള് നിര്യാതനായി. ദ് ഫിലോസഫി ഒഫ് കമാന്‍ഡ് (ഇംഗ്ലീഷ് തര്‍ജുമ, 1932), ദി ആര്‍മി ഒഫ് ദ് ഫ്യൂച്ചര് (ഇംഗ്ലീഷ് തര്‍ജുമ, 1934), ദി എഡ്ജ് ഒഫ് ദ് സ്വേഡ് (ഇംഗ്ലീഷ് തര്‍ജുമ, 1960) എന്നിവ ഇദ്ദേഹത്തിന്റെ മുഖ്യകൃതികളാണ്.\n"http://web-edition.sarvavijnanakosam.gov.in/index.php?title=%E0%B4%A1%E0%B4%BF_%E0%B4%97%E0%B5%8B%E0%B4%B3%E0%B5%8D%E2%80%8D,_%E0%B4%9A%E0%B4%BE%E0%B4%B3%E0%B5%8D%E2%80%8D%E0%B4%B8%E0%B5%8D_(1890_-_1970)" എന്ന താളില്‍നിന്നു ശേഖരിച്ചത്\nഈ താള് അവസാനം തിരുത്തപ്പെട്ടത് 05:28,2ജനുവരി 2009.


V. K Ibrahimkunju has no seat in assembly election വി. കെ ഇബ്രാഹിംകുഞ്ഞിന് സീറ്റില്ല; കളമശേരിയിൽ മകൻ മത്സരിക്കും\nനിയമസഭാ തെരഞ്ഞെടുപ്പിൽ സ്ഥാനാർത്ഥികളുടെ പട്ടിക മുസ്ലിം ലീഗ് പുറത്തുവിട്ടപ്പോൾ വി. കെ ഇബ്രാഹിംകുഞ്ഞിന് സീറ്റില്ല. കളമശേരിയിൽ ഇബ്രാഹിംകുഞ്ഞിന് പകരം ഇത്തവണ മകൻ വി. ഇ ഗഫൂർ മത്സരിക്കും. മുസ്ലിം ലീഗ് സ്ഥാനാർത്ഥി പട്ടിക പുറത്തുവിട്ടതിന് പിന്നാലെ വികാരാധീനനായാണ് വി. കെ ഇബ്രാഹിംകുഞ്ഞ് പ്രതികരിച്ചത്.\nതന്നെ സംബന്ധിച്ചിടത്തോളം നാല് തവണ എംഎൽഎ ആകാനും രണ്ട് തവണ മന്ത്രിയാകാനും പാർട്ടി അവസരം നൽകി. സാധാരണക്കാരനെ ഉയർത്തിക്കൊണ്ടുവരാൻ ഒരു സ്ഥാനാർത്ഥിയും ഇടപെടൽ നടത്തില്ലെന്ന് ഇബ്രാഹിം കുഞ്ഞ് പറഞ്ഞു. തന്റെ മകനായല്ല ഗഫൂർ സ്ഥാനാർത്ഥിയായത്. മുസ്ലിം ലീഗിന്റെ ജനറൽ സെക്രട്ടറിയാണ് ഗഫൂർ. ഹൈക്കോടതിയിലെ അഭിഭാഷകൻ കൂടിയാണ്. അതിന് പുറമേ ഇന്ത്യാ ഗവൺമെന്റിന്റെ അഭിഭാഷകനായി ഹൈക്കോടതിയിൽ പ്രവർത്തിച്ചിട്ടുണ്ട്. മറ്റുള്ള സ്ഥാനാർത്ഥികളെ പോലെ ഗഫൂർ ജനങ്ങൾക്ക് വിധേയമായി പ്രവർത്തിക്കണമെന്നും ഇബ്രാഹിംകുഞ്ഞ് പറഞ്ഞു.\nകളമശേരി മണ്ഡലത്തിൽ കാണിച്ചുതന്ന മാതൃക പിന്തുടരാനാണ് ആഗ്രഹിക്കുന്നതെന്ന് വി. ഇ ഗഫൂർ പറഞ്ഞു. സ്ഥാനാർത്ഥിത്വം അപ്രതീക്ഷിതമായിരുന്നു. പാലാരിവട്ടം പാലം വിഷയത്തിലെ മറുവശം ജനങ്ങൾ മനസിലാക്കുന്നുണ്ടെന്നാണ് കരുതുന്നത്. പൂർണ ആത്മവിശ്വാസത്തോടെ തെരഞ്ഞെടുപ്പിനെ നേരിടുമെന്നും ഗഫൂർ കൂട്ടിച്ചേർത്തു.\nStory Highlights – V K Ibrahim Kunju, Kalamassery, V E Gafoor\nRead more on: Assembly Elections 2021 | v k ibrahim kunju


അമ്മമാര്‍ക്ക് കോവിഡ് ടെസ്റ്റ് പോസിറ്റീവായാല് കുഞ്ഞുങ്ങള്‍ക്ക് മുലയൂട്ടാം | നേര്‍രേഖ24X7\nഅമ്മമാര്‍ക്ക് കോവിഡ് ടെസ്റ്റ് പോസിറ്റീവായാല് കുഞ്ഞുങ്ങള്‍ക്ക് മുലയൂട്ടാം\nകോവിഡ് പടര്‍ന്നു പിടിക്കുമ്പോള് ഏറ്റവുമധികം ശ്രദ്ധിക്കേണ്ട കാറ്റഗറിയില് ഉള്‍പ്പെടുന്ന വിഭാഗമാണ് ഗര്‍ഭിണികള്. ഗര്‍ഭിണികള്‍ക്ക് കൊറോണ ബാധിക്കാതെ പരമാവധി ശ്രദ്ധിക്കണമെന്ന് ലോകാരോഗ്യസംഘടനതന്നെ മുന്നറിയിപ്പ് നല്‍കിയിട്ടുണ്ട്. അമ്മയില് നിന്നു കുഞ്ഞിലേക്ക് കൊറോണ പടരാനുള്ള സാധ്യത മുന്‍നിര്‍ത്തിയാണ് ഈ കരുതല് നടപടി. എന്നിരുന്നാല് പോലും അമ്മയില് നിന്നു കുഞ്ഞിലേക്ക് കോവിഡ് പടർന്ന കേസുകൾ റിപ്പോര്‍ട്ട് ചെയ്യപ്പെടുകയുമുണ്ടായി. ഈ അവസരത്തില് മറ്റൊരു അറിയിപ്പുമായി വന്നിരിക്കുകയാണ് വുമന് ആന്‍ഡ് ചൈല്‍ഡ് ഡവലപ്പ്മെന്റ് മിനിസ്ട്രി.\nഅമ്മമാര്‍ക്ക് കോവിഡ് ടെസ്റ്റ് പോസിറ്റീവായാല് കൂടി അവര്‍ക്ക് കുഞ്ഞുങ്ങള്‍ക്ക് മുലയൂട്ടാം എന്നാണ് പുതിയ റിപ്പോര്‍ട്ട്. അമ്മയ്ക്ക് കോവിഡ് പോസിറ്റീവായാലും കുഞ്ഞുങ്ങള്‍ക്ക് മുലയൂട്ടല് വഴി പ്രതിരോധശക്തി ലഭിക്കും എന്നാണ് ഗവേഷകര് പറയുന്നത്. അതിനാല് തന്നെ മുലയൂട്ടല് നിര്‍ത്തിവയ്ക്കേണ്ട കാര്യമില്ല.\nഅംനിയോട്ടിക് ഫ്ലൂയിഡ്, മുലപ്പാല് ഇവയിലൊന്നും ഇതുവരെ കൊറോണ വൈറസ് സാന്നിധ്യം കണ്ടെത്തിയിട്ടില്ല. അതുകൊണ്ടുതന്നെ മുലയൂട്ടല് വഴി കുഞ്ഞിനു കോവിഡ് പകരില്ല. ആരോഗ്യപ്രവര്‍ത്തകര് അമ്മമാരില് മുലയൂട്ടല് പ്രോത്സാഹിപ്പിക്കണം. എന്നാല് കുഞ്ഞിനെ എടുക്കുമ്പോള് കൈകള് വൃത്തിയായി ശുചിയാക്കിയ ശേഷം വേണം എടുക്കാന്. കോംപ്ലിമെന്ററി ഫീഡിങ് ചെയ്യുന്നവര് അതിനു ഉപയോഗിക്കുന്ന വസ്തുക്കള് എപ്പോഴും വൃത്തിയായി സൂക്ഷിക്കണം.\nനേര്‍രേഖ24X7: അമ്മമാര്‍ക്ക് കോവിഡ് ടെസ്റ്റ് പോസിറ്റീവായാല് കുഞ്ഞുങ്ങള്‍ക്ക് മുലയൂട്ടാം


മഴയിലും കെടുന്നില്ല ഈ മണ്ണിലെ കനൽ | National | Deshabhimani | Tuesday Aug 20, 2019\nമഴയിലും കെടുന്നില്ല ഈ മണ്ണിലെ കനൽ\nഎം പ്രശാന്ത്Updated: Tuesday Aug 20, 2019\nബലിപെരുന്നാൾ എത്തുമ്പോഴേക്കും ആഘോഷത്തിമിർപ്പിലാകുന്ന ശ്രീനഗർ ഇത്തവണ പെരുനാൾത്തലേന്നും മൂകമായിരുന്നു. രാത്രി പെയ്‌ത മഴയ്‌ക്ക് അസ്വസ്ഥതയുടെ കനൽ മൂടിയ കശ്‌മീരിന്റെ മണ്ണിനെ തണുപ്പിക്കാനായില്ല. ഉരുണ്ടുകൂടിയ കാർമേഘങ്ങൾ നഗരവാസികളുടെ മനസ്സുപോലെ അന്തരീക്ഷത്തെയും ഇരുളിലാഴ്‌ത്തി.\nബലിപെരുന്നാൾ തലേന്ന് നിയന്ത്രണങ്ങൾ കൂടുതൽ കർശനമാക്കിയിരുന്നു. പ്രധാനനിരത്തുകളിൽനിന്ന് മൊഹല്ലകളിലേക്ക് തിരിയുന്ന ചെറുപാതകളെല്ലാം മുൾവേലിയിട്ട് അടച്ചു. ബാരിക്കേഡുകളുടെ എണ്ണവും കൂടി. പലയിടത്തും തിരിച്ചറിയൽകാർഡ് കണ്ട് ബോധ്യപ്പെട്ടശേഷമേ യാത്ര അനുവദിക്കൂ. ലാൽചൗക്കിലേക്കും പഴയ ശ്രീനഗർ മേഖലയിലേക്കുമുള്ള റോഡുകൾ പൂർണമായും അടച്ചിരുന്നു. ഇരുചക്ര വാഹനങ്ങൾക്കുപോലും പ്രവേശനമില്ല. കാൽനടയായി മാത്രം പോകാം. നഗരവാസികൾക്ക് പൊതുനിരത്തിലൂടെ നീങ്ങാൻ കർഫ്യൂപാസ് നിർബന്ധം.\nവെള്ളിയാഴ്‌ച പ്രാർഥനയ്‌ക്കുശേഷം നൂർബാഗിൽ പൊലീസും പ്രക്ഷോഭകാരികളുമായുള്ള ഏറ്റുമുട്ടലിൽ ചിലർക്ക് പരിക്കേറ്റതായി വിവരം ലഭിച്ചിരുന്നു. പെല്ലറ്റ് തോക്കുകളുടെ പ്രയോഗത്തിൽ പരിക്കേറ്റവരെ കരൺനഗറിലെ എസ്‌എംഎച്ച്‌എസ് ആശുപത്രിയിൽ പ്രവേശിപ്പിച്ചതായി ശ്രീനഗറിലെ മാധ്യമസുഹൃത്തുക്കളിൽനിന്ന് അറിയാനായി. പെല്ലറ്റ് പ്രയോഗിച്ചിട്ടില്ലെന്നും അനിഷ്ടസംഭവങ്ങളില്ലെന്നും അധികൃതരും പൊലീസും ആവർത്തിച്ച് അവകാശപ്പെട്ട ഘട്ടത്തിലാണിത്.\nഎസ്‌എംഎച്ച്‌എസ് ആശുപത്രിയിലെ വാർഡുകൾ കയറിയിറങ്ങിയെങ്കിലും അങ്ങനെ പരിക്കേറ്റ ആരെയും കാണാനായില്ല. എന്നാൽ, 11 യുവാക്കൾ പെല്ലറ്റുകളേറ്റ് രണ്ടുദിവസം ചികിത്സ തേടിയിരുന്നതായി ഡോക്ടർമാർ പറഞ്ഞു. സാധാരണ ദിവസങ്ങളിൽ വൻതിരക്കുണ്ടാകുന്ന ആശുപത്രി ആളൊഴിഞ്ഞുകിടന്നു. ദിവസേന ആയിരങ്ങളെത്തുന്ന ഒപിയിൽ ചുരുക്കംചിലർ മാത്രം.\nഷൂരയിലെ ഷെറി കശ്‌മീർ മെഡിക്കൽ ഇൻസ്‌റ്റിറ്റ്യൂട്ടിലും പെല്ലറ്റ് പ്രയോഗമേറ്റവരുണ്ടെന്ന് അറിഞ്ഞ് പോകാൻ ശ്രമിച്ചെങ്കിലും സേന തടഞ്ഞു. പ്രശ്‌നബാധിതമായ ഷൂരയിലേക്ക് മാധ്യമപ്രവർത്തകർക്ക് പ്രവേശനമില്ല. നിരാശയോടെ മടങ്ങുമ്പോൾ കശ്‌മീരികൾക്ക് ബലിപെരുന്നാൾ ആഘോഷിക്കാൻ അവസരമൊരുക്കുമെന്നും നിയന്ത്രണങ്ങളുണ്ടാവില്ലെന്നും രാജ്യത്തെ അഭിസംബോധനചെയ്‌ത് പ്രധാനമന്ത്രി പറഞ്ഞത് മനസ്സിലോർത്തു.\nബലിപെരുന്നാൾ തലേന്ന് ആഘോഷത്തിമിർപ്പിലാകേണ്ട ഇടം പ്രേതനഗരത്തെ ഓർമിപ്പിച്ചു. ഉൾഗ്രാമങ്ങളിൽനിന്ന് ആടുകളുമായി എത്തിയ ബക്കർവാല വിഭാഗക്കാർ വിൽപ്പന നടക്കാതെ നിരാശരായി. ഈദ് ദിനത്തിൽ ബലിയർപ്പിക്കാനുള്ള ആടുകളെ തലേന്നാണ് ആളുകൾ വാങ്ങുക. കിലോയ്‌ക്ക് 400–-450 രൂപ നിരക്കിൽ വിറ്റുപോകുന്ന ആടുകളെ 200–-250 നിരക്കിലായിട്ടും വാങ്ങാനാളില്ല. ഇക്കുറി ശ്രീനഗറിന് ബലിപെരുന്നാളില്ലെന്ന് ഡ്രൈവർ അബ്ദുൾ അസീസ് പറഞ്ഞു. സാമ്പത്തികശേഷിയുള്ളവരൊക്കെ സാധാരണ മൂന്നും നാലും ആടുകളെ ബലിയർപ്പിക്കാൻ വാങ്ങാറുണ്ടായിരുന്നു, ഇത്തവണ അതുമില്ല. എടിഎമ്മുകളിലെ പണദൗർലഭ്യം സൃഷ്ടിച്ച സാമ്പത്തിക ഞെരുക്കവും കാരണമാണ്.\nവഴിയോരത്ത് മുഹമ്മദ് ആസിഫ് ഖാൻ എന്ന ബക്കർവാലയെ കണ്ടു. കിലോമീറ്ററുകൾ താണ്ടി റമ്പാനിൽനിന്ന് 200 ആടുകളുമായി എത്തിയതാണ് ആസിഫ്. ശ്രീനഗറിലെത്തി മൂന്നുദിവസമായിട്ടും, 30 ആടുകളെയാണ് വിറ്റത്. മുൻവർഷങ്ങളിൽ ഒന്നുരണ്ട് ദിവസങ്ങൾക്കകം മുഴുവൻ ആടുകളെയും വിറ്റിരുന്നു. ബക്രീദ് കണക്കാക്കി വളർത്തുന്ന ആടുകളെ വിൽക്കാനാകാതെ വരുന്നത് നാടോടികളായ ബക്കർവാലകൾക്ക് സാമ്പത്തികാഘാതമാണ്. പ്രത്യേക പദവി എടുത്തുകളഞ്ഞുള്ള കേന്ദ്രനടപടി ഏതെല്ലാം വിധം താഴ്‌വരയിലെ ജനങ്ങളെ ബാധിച്ചുവെന്നതിന് മറ്റൊരു നേർചിത്രം കൂടി.


നിസാൻ നുണപ്രചാരണം പിന്നിൽ വികസനവിരുദ്ധർ: മുഖ്യമന്ത്രി | Kerala | Deshabhimani | Wednesday Jul 24, 2019\nനിസാൻ നുണപ്രചാരണം പിന്നിൽ വികസനവിരുദ്ധർ: മുഖ്യമന്ത്രി\nനിസാൻ കമ്പനി കേരളം വിട്ടെന്ന നുണപ്രചാരണത്തിന‌് പിന്നിൽ വികസനവിരുദ്ധരും നിക്ഷിപ‌്ത താൽപ്പര്യക്കാരുമാണെന്ന‌് മുഖ്യമന്ത്രി പിണറായി വിജയൻ വാർത്താസമ്മേളനത്തിൽ പറഞ്ഞു. കേരളത്തിന്റെ വികസനങ്ങളെ പിന്നോട്ടടിക്കുന്നതും സമൂഹത്തെയാകെ തെറ്റിദ്ധരിപ്പിക്കുന്ന തരത്തിലുള്ളതുമായ നിരവധി വസ്തുതാവിരുദ്ധ പ്രചാരണങ്ങൾ നടക്കുകയാണ്. അതിലൊന്നാണ് നിസാൻ കമ്പനി മനം മടുത്ത‌് കേരളം വിട്ടെന്ന പ്രചാരണം. കമ്പനി പ്രവർത്തനം തുടങ്ങുകയും പ്രവർത്തനം വിപുലമാക്കാനുള്ള എല്ലാ സാഹചര്യങ്ങളും ഒരുങ്ങുകയുംചെയ്യുമ്പോഴാണ് അവർ മടുത്ത് പിന്മാറുന്നു എന്ന വാർത്ത വരുന്നത്. ആ കമ്പനിയുടെ അറുനൂറോളംപേർ ഇവിടെ പ്രവർത്തിക്കുന്നുണ്ട് എന്ന കാര്യംപോലും മനസ്സിലാക്കാതെയാണ് പ്രചാരണം.\nകമ്പനിയുടെ പ്രവർത്തനം പൂർണതോതിൽ ആരംഭിക്കുന്നതിന് ചില ആവശ്യങ്ങൾ അവർ മുന്നോട്ടുവച്ചു. അതിന്റെ അടിസ്ഥാനത്തിൽ കാര്യങ്ങൾ ചർച്ചചെയ്ത് ആവശ്യമായ തീരുമാനങ്ങൾ സർക്കാർ എടുത്തു. ചില കാര്യങ്ങൾ കേന്ദ്രസർക്കാർ തലത്തിലും മറ്റും പരിഹരിക്കേണ്ടവയാണ്. നിസാന്റെ വളരെ പ്രധാനപ്പെട്ട ഒരാവശ്യം അവർക്ക് സർക്കാരുമായി ബന്ധപ്പെടാൻ ഒരു പ്രത്യേക സംവിധാനം വേണമെന്നായിരുന്നു. വ്യവസായ വാണിജ്യവകുപ്പ് ഡയറക്ടർ കെ ബിജുവിന‌് ചുമതല നൽകി പ്രത്യേകം നിയോഗിച്ചു. ടെക്നോപാർക്കിനു പുറമെ കിൻഫ്രയിൽ സ്ഥലം വേണമെന്ന് ആവശ്യപ്പെട്ടിട്ടുണ്ട്. ടെക്നോപാർക്കിലെ പ്രവർത്തനത്തിൽ ഉള്ള വ്യവസ്ഥകൾതന്നെ കിൻഫ്രയിലും വേണമെന്ന നിസാന്റെ ആവശ്യം അംഗീകരിച്ചു. നിസാനും കിൻഫ്രയും തമ്മിലുള്ള ഏകോപനത്തിന് ബിജുവിനെത്തന്നെ ചുമതലപ്പെടുത്തി.\nഇൻഫോസിസിലെ സ്ഥല കരാറിൽ സ്റ്റാമ്പ് ഡ്യൂട്ടിയിലും രജിസ്ട്രേഷൻ ഫീസിലും ഇളവുവേണമെന്ന ആവശ്യവും അംഗീകരിച്ചു. ആറ്റിപ്ര വില്ലേജിലെ ടെക്നോപാർക്ക് ക്യാമ്പസ് 2ലെ സ്ഥലമാണ് നിസാന് നൽകിയത്. വിമാനത്താവളത്തിന്റെ കണക്ടിവിറ്റി കാര്യത്തിൽ കേന്ദ്ര സിവിൽ ഏവിയേഷൻ സെക്രട്ടറിയുടെ സാന്നിധ്യത്തിൽ വിമാന കമ്പനികളുമായി ചർച്ച നടത്തും. പാർലമെന്റ‌് സമ്മേളനം കഴിഞ്ഞാലുടൻ തിരുവനന്തപുരത്ത‌് യോഗം ചേരും. അങ്ങേയറ്റം നിഷേധാത്മകമായ പ്രചാരണം നടത്തി നാടിന്റെ വികസനം തടസ്സപ്പെടുത്താൻ ആരും ശ്രമിക്കരുത‌്. ഈ കാര്യത്തിൽ മാധ്യമങ്ങൾക്ക‌് വലിയ സംഭാവന ചെയ്യാനാകുമെന്നും മുഖ്യമന്ത്രി പറഞ്ഞു.


All you need to know about the Ram Mandir bhoomi pujan preparetions in Ayodhya | ക്ഷണക്കത്തിൽ സുരക്ഷാ കോഡ്, 175 അതിഥികൾ, അയോധ്യയിലെ ഭൂമി പൂജയ്ക്ക് വമ്പൻ ഒരുക്കങ്ങളിങ്ങനെ! - Malayalam Oneindia\n10 min ago കങ്കണയെ നേരിട്ട നടി ഊര്‍മിള നിയമസഭയിലേക്ക്; ശിവസേന നോമിനേറ്റ് ചെയ്യും, ബിജെപി വിട്ട ഖഡ്‌സെയും\n33 min ago പാലാ കൈവിടുമെന്ന് ഉറപ്പായി; ഒടുവിൽ വജ്രായുധം പുറത്തെടുത്ത് കാപ്പൻ,മുംബൈയിലേക്ക് പറന്ന് പവാറിനെ കണ്ടു\n52 min ago മക്ക ഹറമിലേക്ക് കാര് ഇടിച്ചുകയറ്റി; ബാരിക്കേഡുകളും വാതിലും തകര്‍ന്നു, കുതിച്ചെത്തി സൈനികര്\nUpdated: Tue, Aug 4, 2020, 0:56 [IST]\nദില്ലി: സുപ്രീം കോടതി വിധിക്ക് മാസങ്ങള്‍ക്ക് ശേഷം അയോധ്യയില് രാമക്ഷേത്രത്തിന് തുടക്കം കുറിക്കാന് പോവുകയാണ്. ഭൂമി പൂജ ചടങ്ങിന് വേണ്ടിയുളള വിപുലമായ ഒരുക്കങ്ങളാണ് അയോധ്യയില് നടന്ന് കൊണ്ടിരിക്കുന്നത്. കൊവിഡ് വ്യാപനത്തിന്റെ പശ്ചാത്തലത്തില് ശക്തമായ സുരക്ഷയും പ്രതിരോധ സംവിധാനങ്ങളും അയോധ്യയില് സജ്ജമാണ്.\nപ്രധാനമന്ത്രി നരേന്ദ്ര മോദി, ആര്‍എസ്എസ് തലവന് മോഹന് ഭഗവത്, ഉത്തര് പ്രദേശ് ഗവര്‍ണര് ആനന്ദി ബെന് പട്ടേല്, മുഖ്യമന്ത്രി യോഗി ആദിത്യനാഥ് എന്നിവര് ചടങ്ങിനെത്തും. ആഗസ്റ്റ് അഞ്ചാം തിയ്യതി അയോധ്യയില് നടക്കാനിരിക്കുന്ന ഭൂമി പൂജയെ സംബന്ധിച്ച് പ്രധാനപ്പെട്ട5കാര്യങ്ങള് അറിയാം.\nപ്രധാനമന്ത്രി നരേന്ദ്ര മോദി മുതല് രാജ്യത്തിന്റെ വിവിധ ഭാഗങ്ങളില് നിന്നും നേപ്പാളില് നിന്നും അടക്കമുളള സന്യാസിമാരും ഉള്‍പ്പെടെ 175 അതിഥികളാണ് അയോധ്യയിലെ ഭൂമി പൂജ ചടങ്ങില് പങ്കെടുക്കുക. 135 ആത്മീയ ശാഖകളെ പ്രതിനിധീകരിച്ച് 135 സന്യാസിമാര് പങ്കെടുക്കും. എല്‍കെ അദ്വാനിയും മുരളി മനോഹര് ജോഷിയും വീഡിയോ കോണ്‍ഫറന്‍സിലൂടെ പരിപാടിയില് പങ്കെടുക്കും.\nഅയോധ്യയില് ഉളള അതിഥികള്‍ക്കുളള ക്ഷണക്കത്തുകള് അവരുടെ കൈകളിലേക്ക് എത്തിച്ച് കഴിഞ്ഞു. ബുധനാഴ്ച അയോധ്യയിലേക്ക് എത്തുന്ന അതിഥികള്‍ക്ക് ചടങ്ങിന് മുന്‍പായി ക്ഷണക്കത്ത് നേരിട്ട് കൈമാറും. മോഹന് ഭഗവത്, ഗവര്‍ണര് ആനന്ദി ബെന് പട്ടേല്, യോഗി ആദിത്യനാഥ് എന്നിവരുടെ പേരിലാണ് ക്ഷണക്കത്ത്. അയോധ്യ കേസിലെ കക്ഷി ആയിരുന്ന ഇക്ബാല് അന്‍സാരിക്കടക്കം ക്ഷണമുണ്ട്.\nക്ഷണക്കത്തില് ഒരു സുരക്ഷാ കോഡ്\nകര്‍ശനമായ സുരക്ഷാ ക്രമീകരണങ്ങളാണ് ഭൂമി പൂജയോട് അനുബന്ധിച്ച് അയോധ്യയില് ഒരുക്കിയിരിക്കുന്നത്. അതിഥികള്‍ക്ക് നല്‍കുന്ന ക്ഷണക്കത്തില് ഒരു സുരക്ഷാ കോഡുണ്ട്. ഇതുരച്ച് മാത്രമേ പരിപാടി നടക്കുന്ന സ്ഥലത്തേക്ക് പ്രവേശിക്കാന് സാധിക്കുകയുളളൂ. മാത്രമല്ല ഈ കാര്‍ഡില് ഒരു സീരിയല് നമ്പറും ഉണ്ട്. ഇത് പരിശോധിച്ചേ സുരക്ഷാ ഉദ്യോഗസ്ഥര് ചടങ്ങിലേക്ക് പ്രവേശിപ്പിക്കുകയുളളൂ.\nഇലക്ട്രിക് ഉപകരണങ്ങൾക്ക് അനുമതിയില്ല\nഅതിഥികള്‍ക്ക് നല്‍കുന്ന ക്ഷണക്കത്തുകള് കൈമാറാന് പാടുളളതല്ല. ഭൂമി പൂജ നടക്കുന്ന വേദിയിലേക്ക് മൊബൈലോ ക്യാമറയോ അടക്കമുളള യാതൊരു ഇലക്ട്രിക് ഉപകരണവും കടത്തി വിടുന്നതല്ല. വാഹനങ്ങള്‍ക്കായി പാസ്സുകള് ഇല്ല. പകരം അമാവ ക്ഷേത്രത്തിന് സമീപത്താണ് പാര്‍ക്കിംഗ് സൗകര്യം ഒരുക്കിയിരിക്കുന്നത്. വേദിയിലേക്ക് എത്താന് അതിഥികള് കുറച്ച് ദൂരം നടക്കേണ്ടി വരും.\nരാവിലെ 8 മണി മുതല് വൈകിട്ട്2മണി വരെയാണ് പരിപാടികള്. എല്ലാ അതിഥികളും 10.30തോട് കൂടി വേദിയില് ഉപവിഷ്ടരാകും. പ്രധാനമന്ത്രി നരേന്ദ്ര മോദി ആദ്യം ഹനുമാന്‍ഘട്ട് ക്ഷേത്രത്തിലും ഭഗവാന് ശ്രീ രാംലല്ലയിലും ദര്‍ശനം നടത്തും. അതിന് ശേഷമാണ് ഭൂമിപൂജ നടത്തുക. 12.15നാണ് ഭൂമിപൂജ നടക്കുക. രാമക്ഷേത്രത്തിന്റെ ചിത്രമുളള5രൂപ സ്റ്റാംപ് മോദി ചടങ്ങില് പുറത്തിറക്കുംം.\nകാവി പൂശി അയോധ്യ\nഭൂമി പൂജയുടെ ഭാഗമായി അയോധ്യയിലെ വീടുകളും കെട്ടിടങ്ങളും കാവി പൂശിയിരിക്കുകയാണ്. 2000 തീര്‍ത്ഥസ്ഥലങ്ങളില് നിന്നുളള മണ്ണും നൂറ് നദികളില് നിന്നുളള ജലവും ഭൂമി പൂജയ്ക്ക് വേണ്ടി അയോധ്യയില് എത്തിച്ചിട്ടുണ്ട്. ഭൂമി പൂജ നടക്കുമ്പോള് ലോകത്ത് എല്ലായിടത്തുമുളള രാമഭക്തര് പ്രാര്‍ത്ഥനയും പ്രസാദ വിതരണവും അടക്കം നടത്താന് ക്ഷേത്ര ട്രസ്റ്റ് ആഹ്വാനം ചെയ്തിരിക്കുകയാണ്.\nram temple congress kamal nath narendra modi mohan bhagwat yogi adityanath amit shah bjp uttar pradesh നരേന്ദ്ര മോദി യോഗി ആദിത്യനാഥ് എല്‍കെ അദ്വാനി മുരളി മനോഹര് ജോഷി ഉമാ ഭാരതി രാമക്ഷേത്രം അയോധ്യ ബിജെപി ഉത്തര് പ്രദേശ് politics\nAll you need to know about the Ayodhya Ram Mandir bhoomi pujan preparetions


ജനങ്ങൾ തന്നിഷ്ടപ്രകാരം പ്രവർത്തിച്ചാൽ നിയമത്തിനെന്ത് വിലയെന്ന് ഹൈക്കോടതി - ഇ വാർത്ത | evartha\nകള്ളു നിരോധനത്തില് ഹൈക്കോടതി നിര്‍ദേശത്തെ പരസ്യമായി വിമര്‍ശിച്ച എക്‌സൈസ് മന്ത്രി കെ.ബാബുവിന് ഹൈക്കോടതിയുടെ വിമര്‍ശനം. ജനങ്ങള് തന്നിഷ്‌ടപ്രകാരം തന്നെ ജീവിച്ചാല് പിന്നെ നിയമങ്ങള് എന്തിനാണെന്നായിരുന്നു കോടതി ചോദിച്ചു.\nവീര്യം കുറഞ്ഞ മദ്യമായി ബിയർ ഉള്ളപ്പോൾ കള്ള് നിരോധിച്ചു കൂടെയെന്ന് മുൻ ഹൈക്കോടതി ജഡ്ജി സി.എൻ.രാമചന്ദ്രൻ നായർ ചോദിച്ചിരുന്നു. ഇതിനെ ചോദ്യം ചെയ്ത മന്ത്രി ബാബു ഏത് മദ്യം കുടിക്കണമെന്ന് ഹൈക്കോടതി ജഡ്ജി തീരുമാനിക്കേണ്ടെന്ന് പറഞ്ഞിരുന്നു. ഇതിനെതിരെ ആയിരുന്നു കോടതിയുടെ രൂക്ഷ വിമർശനം.


ഔഡിയില് നിന്നും പുതിയൊരു മോഡല് കൂടി ഇന്ത്യയില് | Audi launches RS5Sportback in India\nഔഡിയില് നിന്നും പുതിയൊരു മോഡല് കൂടി ഇന്ത്യയില്\nവാഹനത്തിന്‍റെ എക്സ് ഷോറൂം വില 1.04 കോടി രൂപയാണെന്ന് ഓട്ടോ കാര് ഇന്ത്യ റിപ്പോര്‍ട്ട് ചെയ്യുന്നു.\nMumbai, First Published Aug 10, 2021, 6:09 PM IST\nജര്‍മ്മന് ആഡംബര വാഹന നിര്‍മ്മാതാക്കളായ ഔഡിയുടെ കരുത്തുറ്റ പുതിയ മോഡൽ ആർ.എസ്.5 സ്പോർട്ബാക്ക് വിപണിയില് അവതരിപ്പിച്ചു. വാഹനത്തിന്‍റെ എക്സ് ഷോറൂം വില 1.04 കോടി രൂപയാണെന്ന് ഓട്ടോ കാര് ഇന്ത്യ റിപ്പോര്‍ട്ട് ചെയ്യുന്നു.\n450 എച്ച്.പി. പവറും 600 എൻ.എം. ടോർക്കും തരുന്ന 2.9 ലിറ്റർ ട്വിൻ ടർബോ വി6 ടി.എഫ്.എസ്.ഐ. എൻജിനാണ് ഈ കാറിന്‍റെ ഹൃദയം. 100 കിലോമീറ്റർ വേഗത്തിലെത്താൻ 3.9 സെക്കൻഡ് മതി. ഈ വിഭാഗത്തിലെ ഏറ്റവും കൂടിയ വേഗവും ഈ മോഡലിന് സ്വന്തമാണ് - മണിക്കൂറിൽ 250 കിലോമീറ്റർ. കരുത്തിന് പേരുകേട്ട ഔഡി ആർ.എസ്.5-ന്റെ സ്പോർട്ബാക്ക് ആദ്യമായാണ് ഇന്ത്യയിൽ അവതരിപ്പിക്കുന്നതെന്ന് ഔഡി ഇന്ത്യ പറയുന്നു.\nസിബിയു റൂട്ട് വഴി രാജ്യത്തെത്തിക്കുന്ന പുതുക്കിയ മോഡലിന് പുതുക്കിയ ബാഹ്യ രൂപകല്‍പ്പനയും പുതിയ ഫീച്ചര് കൂട്ടിച്ചേര്‍ക്കലുകളും ലഭിക്കുന്നുവെന്ന് കമ്പനി അറിയിച്ചു. ഏതാനും ആഴ്ചകള്‍ക്ക് മുന്നെയാണ് ഇ-ട്രോണ്, ഇ-ട്രോണ് സ്‌പോര്‍ട്ട്ബാക്ക് മോഡലുകളെ കമ്പനി അവതരിപ്പിച്ചത്. RS5സ്‌പോര്‍ട്ട്ബാക്കിന് പുതിയ സിംഗിള് ഫ്രെയിമാണ് ലഭിക്കുന്നത്. പിന്നിലേക്ക് വന്നാല്, പുതുതായി രൂപകല്‍പ്പന ചെയ്ത ടെയില് ലാമ്പുകള്, പുതുക്കിയ ബമ്പര്, നവീകരിച്ച ഡിഫ്യൂസര് എന്നിവയും വാഹനത്തിന് ലഭിക്കുന്നു.\nLast Updated Aug 10, 2021, 6:09 PM IST\nAudi RS5Sportback Booking\nAudi RS5Sportback Launch\nഔഡി ആർഎസ്5 സ്പോർട്ബാക്ക്\nഔഡി ആർഎസ്5 സ്പോർട്ബാക്ക് വില